India gai Anhenunnah Goanaakuraa Meehun Dhenegathumah Camera Harukuranee\nއިންޑިއާގައި އަންހެނުންނަށް ގޯނާކުރާ މީހުން ހޯދަން މަގުތަކުގައި ކެމެރާހަރުކުރަނީ\nސްޓްރީޓް ކެމެރާ: އަންހެނުންނަށް ގޯނާކުރާ މީހުން ހޯދަން މަގުތަކުގައި ކެމެރާހަރުކުރަނީ\nއިންޑިއާގައި މަގުމަތިން އަންހެނުންނަށް ގޯނާކުރާ މީހުން ދެނެގަތުމަށްޓަކައި އާޓިފިޝަލް އިންޓެލިޖެންސް ބޭނުން ކުރަނީ އެވެ. މިއީ ކާމިޔާބުކަމާއެކު ކުވެރިވިދާނެ ކަމެއްތޯ ބެލުމަށް އުއްތަރު ޕްރްދޭޝްގެ ލަކްނޯގައި ފުލުހުން ވަނީ މިކަމަށް ހާއްސަ 200 ޕޮއިންޓެއް ފާހަގަކޮށްފަ އެވެ.\nމި ޕްރޮޖްޓްގެ ދަށުން ފުލުހުންް މޮނީޓާކޮށް ބަލަހައްޓަމުން ގެންދާ ޕޮއިންޓްތަކެއްގައި، "ފޭޝަލް ރީކޮގްނީޝަން" ކެމެރާ ހަރުކުރަން ވަނީ ނިންމާފަ އެވެ. މިއީ ޕައިލެޓް ޕްރޮގްރާމެއް ގޮތުގައި ބަލައި ނަތީޖާއަށް ބިނާކޮށް ފުޅާކުރަން ގަސްދުުރާ ޕްރޮގްރާމެއް ކަމަށް ވެ އެވެ.\nޕޮލިސް ކަމިޝަނާ ޑިކޭ ތާކޫރު ވިދާޅުވީ ކެމެރާހަރުކުރަން ނިންމާފައި ވަނީ އެންމެ ގިނައިން ޝައިކުރާ ލިބޭ ސަރަހައްދުތަކުގައި ކަމަށެވެ. މަގުތަކުގައި ހަރުކުރާ ކެމެރާއަކި މީހުންގެ ސިފައާ ޖަޒުބާތު ދެނެގަނެވޭ ފެންވަރުގެ ކެމެރާތަކެއް ކަމަށް ވެސް އޭނާ ބުންޏެވެ.\n"އަޅުގަނޑުމެން ފުރަތަމަ ހަރުކުރާނީ ފަސް ކެމެރާ،" ޕޮލިސް ކަމިޝަނާ ވިދާޅުވި އެވެ. "އެއީ އާޓިފިޝަން އިންޓެލިޖެންސް ކެމެރާ ތަކެއް" އޭނާ ބުނީ މީހަކު ހާލުގައި ޖެހިފައި ހުރިކަން އެކެމެރާތައް ދެނެގަންނާނެ ކަމަށާ އަދި އެ މީހެއްގެ ސިފަ އެނގޭ ގޮތަށް ވީޑިއޯ މެސެޖެއް އެސަރަހައްދުގައި ހުންނަ ޕޮލިސް ސްޓޭޝަނަށް ފޮނުވާނެ ކަމަށެވެ.\nޕޮލިސް ކަމިޝަނާ ވިދާޅުވީ އަންހެނެއްގެ ހަރަކާތްތަކަށް ބަލައި އެއީ ކިހިނެއްވެގެން އުޅޭ މީހެއްކަން ކެމެރާ ތަކަށް ބުނެދޭން އެނގޭނެ ކަމަށެވެ. އޭނާ ވިދާޅުވީ ކެމެރާތައް ޕްރޮގްރާމްކުރަނީ ވެސް ވަކި ކަހަލަ ހަރަކާތްތަކަކަށް ސަމާލުކަންދޭ ގޮތަކަށް ކަމަށެވެ.\nއިންޑިއާގެ ރޭލްވޭ ސްޓޭޝަންތަކާއި އެެއާޕޯޓްތައް އަދި ކެފޭ ފަދަ ތަންތަނުގައި ބާރުގަދަ ކެމެރާތައް އަންނަނީ ހަރުކުރެވެމުންނެވެ. އެއީ ފުލުހުންނަށް ފަސޭހައަކަށެވެ. ފުލުހުންގެ ޚިދުމަތްތައް ޒަމާނީކޮށް ހަރުދަނާކުރުމަށެވެ. އެހެން ނަމަވެސް، މިކަމާ ގުޅިފައި ހުރި ޒާތީ އަދި ފަރުދީ ސިއްރުތައް ދެމެހެއްޓުމުގައި ސަމާލުނުވެވިއްޖެ ނަމަ ނަތިޖާ ރަނގަޅުނުވުން ވެސް އެކަށީގެންވެ އެވެ. ތަޖުރިބާކާރުން ބުނާ ގޮތުގައި މަގުތަކުގައި ކެމެރާހަރުކުރުމުން ހުއްޖަތަކާ ނުލައި ކަމެއްކުރުމަށް ފުލުހުންނަށް ވެސް ފުރުސަތު އޮންނާނެ އެވެ.\nއިންޑިއާގެ ޑިފެންސް ޗީފް ދަތުރު ކުރެއްވި ހެލިކޮޕްޓަރު ވެއްޓިއްޖެ


ކޮރޯނާވައިރަސް ޖެހިފައިވާ ހަތަރުވަނަ މީހަކު އެމެރިކާ އިން ފެނިއްޖެ.\nކޮރޯނާވައިރަސްގެ ބާރު އަދިވެސް ދަނީ ގަދަވަމުން ކަމަށާއި، ކުރިއަށް އޮތްތަނުގައި އަދި އިތުރު އެތައް ބަޔަކަށް މި ރޯގާގެ އަސަރު ކުރުން ވަރަށް ގާތް ކަމަށް ޗައިނާގެ ނޭޝަނަލް ހެލްތު ކޮމިޝަންގެ މިނިސްޓަރ މަ ޒިއޮވޭއީ ވިދާޅުވެއްޖެއެވެ.\nCoronavirus Ge Baarudhanee Gadhavamun, Balijehey Meehun Ithuruvaanehttps://t.co/fTAblDHgXv\nޗައިނާ އަށް ކުރައްވާ ދަތުރުފުޅެއް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯގެ ޑިރެކްޓަރ ޖެނެރަލް ޓެޑްރޯސް އަދަނޮމް ގެބްރެޔެސަސް ފައްޓަވައިފި. ޓެޑްރޯސް ކުރެއްވި ޓްވީޓްތަކެއްގައި ވިދާޅުވީ މިދަތުރުފުޅުގެ އެންމެ މުހިއްމު އެއް ބޭނުމަކީ ކޮރޯނާވައިރަސް އާއި ގުޅިގެން ޗައިނާ އިން ބޭނުންވާ އެހީތެރިކަން ފޯރުކޮށްދިނުމާއި، ކުރިއަށް ކުރަން ހުރި ކަންތައްތަކާއި ގުޅޭ ގޮތުން ޗައިނާ ސަރުކާރާއި މަޝްވަރާ ކުރެއްވުން ކަމަށް.\n"އަހަރެމެން މިދަނީ ޗައިނާ އާއި އަދި ޗައިނާ ރައްޔިތުންނާއި އެކު މިއުނދަގޫ ވަގުތުގައި މަސައްކަތް ކުރަމުން. މީގެ އިތުރުން ކޮރޯނާވައިރަސްގެ އަސަރު ކޮށްފައިވާ އެހެން ގައުމުތަކާއި އެކު ވެސް މިދަނީ މަސައްކަތް ކުރަމުން. ހުރިހާ ގައުމަކުން ވެސް އަމަލުކުރާނެ އުސޫލުތައް އެގައުމުތަކަށް މިދަނީ އަންގަމުން." ޑަބްލިއުއެޗްއޯގެ ވެރިޔާ ވިދާޅުވި.\nޖިންސީ އަނިޔާ އާއި ފުރައްސާރަ ލިބޭ ކުދިންގެ ވަނަވަރު ހާމަވެދާނެ ގޮތަކަށް ފުލުހުން މިރޭ މައުލޫމާތު ހާމަކޮށް ކުޑަކުދިންތަކެއްގެ ކަރާމާތައް އުނިކަން އަތުވެދާނެ ފަދަ އަމަލެއްކޮށްފިއެވެ.\nBREAKING NEWS: Kudakudhin Ge Karaamaathah Unikan Ahna Gothah Fuluhun Amalkohfihttps://t.co/nSkR4ba62a\nކުޑަކުދިން ތަކަކަށް ޖިންސީ ގުނަވަން ދެއްކި 60 އަހަރުގެ މީހަކު ހައްޔަރުކޮށްފިއެވެ.\nBREAKING NEWS: Kudhin Thakakah Jinsee Gunavan Dhehki 60 Aharuge Meehaku Hayyarukohfihttps://t.co/RTAQRm7uhA\nއުމުރުން އެންމެ ނުވަ މަހުގެ ތުއްތު ކުއްޖަކަށް ކޮރޯނާވައިރަސް ޖެހިފައިވާކަން ޗައިނާގެ އޮފިޝަލުން ކަށަވަރު ކޮށްދީފިއެވެ.\nBREAKING NEWS:9Mahuge Kujjakah Coronavirus Jehijjehttps://t.co/0iYxwM9tAz\nއީރާންގެ ވެރިރަށް ތެހެރާންގެ އެއާޕޯޓަކުން ފުރި ފްލައިޓެއްގެ އެއް އިންޖީންގައި އަލިފާން ރޯވެއްޖެއެވެ.\nBREAKING NEWS: Iran Ge Airport Akun Furi Flight Eh Gai Alifaanroavejjehttps://t.co/Edg1945CEg\nYameen Aa Medhu Kanthah Kuramun Dhanee Varah Ihusaantherikoh - Imranhttps://t.co/LcdyVpkLXp\nޗައިނާގެ ވުހާންގައި ހަލުވި ކަމާއި އެކު ފެތުރެމުން އަންނަ ނުރައްކާތެރި ކޮރޯނާވައިރަސް ހުރި މީހަކު ރާއްޖެއިން އަދި ފެނިފައިނުވާ ކަމަށާއި ޕެނިކް ނުވަތަ ހާސްވާން ޖެހޭ ވަރުގެ ކަމެއް ނެތް ކަމަށް ހެލްތް މިނިސްޓަރު އަބްދުﷲ އަމީން ވިދާޅުވެއްޖެއެވެ.\nRaajje in Coronavirus Aai Gulhigen Haasvaan Jehey Haalatheh Neh- Health Ministerhttps://t.co/aO5ZBDR8v2\nމާސްކު އަޅައިގެން އަންނަ ފަތުރުވެރިޔާގެ ހުން ހުރެގެން މައުލޫމާތު ސާފުކޮށްލުމަކުން،އެމީހަކީކޮރޯނާވައިރަސް ޖެހިފަހުރި މީހަކަށް ނުވޭ[email protected]_MV އަދި@MoHmv މީޒަލްސްގެ މަޢުލޫމާތުރައްޔިތުންނާހިއްސާ ކުރި ގޮތަށް އައްސަރިބަހާ ސާބަސް! އަދި ކޮރޮނާވައިރަހށްވެސް ޓެކުލް ކުރާނީ މިއަށްވުރެމޮޅަށް\n— Dr. Mohamed Ali (@Moxamedalu) January 26, 2020\n— Dhaal Atoll Hospital (@DhAtollHospital) January 25, 2020\nމީހުން ތިބި ސްރީލަންކާ ބޯޓެއް އިންޖީނު ހުއްޓިގެން އޮޔާ ދާތީ ސިފައިން އެ ބޯޓަށް އެހީތެރިވުމުގެ މަސައްކަތް ފަށައިފި.\nBREAKING: Meehun Thibi Mas Boat Eh Oyaadhaathee Sifain Eheevaneehttps://t.co/lnmaRblQGv\nޓައިވާނުންވެސް ހަތަރު ވަނަ މީހަކު ކޮރޯނާ ވައިރަސްއަށް ޕޮޒިޓިވްވެެއްޖެ. މިފަހަރު ޕޮޒިޓިވްވެފައި ވަނީ 50 އަހަރުގެ އަންހެނެއް. އޭނާއަކީ ޖެނުއަރީ 13 އިން 15 އަށް ވުހާންއަށް ދިޔަ މީހެއް. އަދި އޭގެ ފަހުން އޭނާއަށް ޔޫރަޕަށް ނުވަ ވަރަކަށް ދުވަހަށް ގޮސްފައި.\nމިއަދު މެންދުރާއި ހަމައަށް އެ ގައުމުގައި ކޮރޮނާ ވައިރަސްއަށް ޝައްކު ކުރެވޭ 350 ކޭސްއެއް ރެކޯޑްކުރެވިފައިވޭ. މިހާތަނަށް ޕޮޒިޓިވްވެފައި ވަނީ ހަތަރު މީހުން.\nކޮރޯނާވައިރަސް ހަލުވި ކަމާއި އެކީ ފެތުރެމުން އަންނަ ޗައިނާގައި ކިޔަވަމުންދާ 50 ދިވެހި ދަރިވަރުންގެ ހާލަތު ގާތުން ބަލަމުން އަންނަ ކަމަށް ހަޔާ އެޑިއުކޭޝަން މިނިސްޓްރީން ވިދާޅުވެއްޖެ.\nChinagai Kiyaamudhanee 50 Dharivarun,E Kudhinge Haalath Mi Dhanee Gaathun Balamun - Sarukaaruhttps://t.co/WXJDDGOIZp\nކޮރޯނާ ވައިރަސް އެންމެ ހަލުވި ކަމާއި އެކީ ފެތުރެމުން އަންނަ ޗައިނާގެ ސިޓީ އެއް ކަމަށްވާ ވުހާންއަށް 450 އަސްކަރީ މެޑިކަލް ސްޓާފުން ފޮނުވައިފި.\nCoronavirus Jehifai Thibi Meehunnah Ehee Vumah 450 Medical Staff in Wuhan ahhttps://t.co/Y80MRMpx93\nޖަޕާނުން މިހާރު ވަނީ އެބައްޔަށް ޕޮސިޓިވް ވެފައިވާ ހަތަރު ވަނަ މީހަކު ފެނިފައި. އެ މީހާއަކީ 40 އަހަރަށް ވުރެ މަތިވެފައިވާ ފިރިހެެނެއް. އޭނާއަކީ ވުހާންއަށް ދަތުރުކޮށް، ޖެނުއަރި 22 ވަނަ ދުވަހު އެނބުރި ޖަޕާނަށް އައި މީހެއް.\nއޭނާ ގައުމަށް އެނބުރި އައިއިރު، އެކަހަލަ އެއްވެސް ނިޝާނެއް ފެންނަން ނެތް، ނަމަވެސް ޖެނުއަރީ 23 ވަނަ ދުވަހު އޭނާ ވަރަށް ބޮޑަށް ބަލިވެ، ޖެނުއަރީ 24 ވަނަ ދުވަހު ޑޮކްޓަރަށް ދެއްކުމުން، ވަނީ ހޮސްޕިޓަލްގައި ބާއްވައިގެން ފަރުވާދޭން ފަށާފައި. އޭނާއަށް ފަރުވާދެމުން ދިޔައީ ނިއުމޯނިއާގެ އަލާމާތްތައް ހުރުމުން.\nއެ މީހާ އަދިވެސް އުޅެނީ ބަަލަކޮށް،ނަމަވެސް އޭނާގެ ހާލަތު ސްޓޭބަލް.\nވެލިނަގަން ގޮސް އުޅެނިކޮށް ރ. މަޑުއްވަރީ މީހަކު ނިޔާވެއްޖެ.\nގައުމީ ފުޓުބޯޅަ ޓީމުގެ ކޯޗުކަމުގެ މަގާމަށް ޕޮލެންޑުގެ މާޓިން ކުޕްމަން ހަމަޖައްސައިފި.\nBREAKING NEWS: Gaumee Team Ge Coach Akah Poland Ge Martin Cookmanhttps://t.co/H0QXM9B3pl\nމިދިޔަ ހުކުރު ދުވަހު ތުރުކީއަށް އައި ބިންހެލުމުގެ ސަބަބުން މިހާތަނަށް މަރުވި މީހުންގެ އަދަދު 29 އަށް އަރައި ޒަހަމްވި މީހުންގެ އަދަދު 1400 އަށް އަރައިފި.\nTurkey Binhelumugai Maruvi Meehunge Adhadhu 29 Ah Araifihttps://t.co/DmKENkHvxU\nޗައިނާ ސަރުކާރުގެ މީޑީއާތަކުން ބުނެފައިވަނީ އެ ގޭމްސް ބާއްވަން ހަމަޖެހިފައިވަނީ ފެބްރުއަރީ މަހުގެ ތެރޭގައި ކަމަށާއި އެ ގޭމްސް ތަކަކީ 2022 ވަނަ އަހަރުގެ ވިންޓަރ އޮލިމްޕިކްސް ތައްޔާރުވުމުގެ ގޮތުން އޮތް ބޮޑު ފިޔަވަޅެއް ކަމަށް.\nހަލުވި ކަމާއި އެކު ފެތުރެމުން އަންނަ "ކޮރޯނާވައިރަސް" ގިނަ އަދަދެއްގެ ބަޔަކަށް ޖެހެމުން އަންނަތީ ޗައިނާ ސަރުކާރުންވަނީ އާއަހަރާއި ދިމާކޮށް ބާއްވަން ނިންމާފައިވާ "ނޭޝަނަލް ވިންޓަރ ގޭމްސް" ބޭއްވުން ފަސްކޮށްފައި.\nޗައިނާގައި ހަލުވިކަމާއެކު ފެތުރެމުންދާ ކޮރޯނާ ވައިރަސް އާ ގުޅިގެން އެ ގައުމުގެ ބައެއް ސިޓީތަކުގައި އުޅޭ އެހެން ގައުމުތަކުގެ މީހުން އެ ސިޓީން "ބޭރު"ވާން އަންގައިފި.\nChinage Baeh Citythakugau Ulhey Dhivehinves Cityn In "Beyru"Vaan Angaifihttps://t.co/IRDAHGBx5l\nއެމެރިކާއިންވެސް މިހާރު ވަނީ އެބައްޔަށް ޕޮސިޓިވް ވެފައިވާ3ވަނަ މީހަކު ފެނިފައި. އެގައުމުގެ ކަމާއި ބެހޭ އިދާރާތަކުން ބުނެފައިވަނީ އެ މީހާ ދިރިއުޅެމުން އަންނަނީ ކެލިފޯނިއާގެ އޮރެންކައުންޓީގައި ކަމަށް\nއޭނާ ދަތުރުކޮށްފައިވަނީ ވުހާން އިން އޮރެންޖް ކައުންޓީ އަށް ކަމަށް އެ ފަރާތުން ވަނީ ބުނެފައި. އދި މިހާރު އޭނާ ވަނީ އެހެންމީހުންނާއި ދުރު ކޮށްފައި ކަމަށާއި ހާލު ރަނގަޅު ކަމަށްވެސް ވަނީ ބުނެފައި.\nއޮރެންޖް ކައުންޓީގެ ހެލްތް ކެއާ އޭޖެންސީން ބުނެފައިވަނީ އެމެރިކާއިން ދެން އެވައިރަސް ފެނިފައިވަނީ ވޮޝިންޓަން ސްޓޭޓު އަދި އިލިނޮއިސް އިން ކަމަށް.\nއެފަރާތުން ބުނެފައިވަނީ އެ ވައިރަސް އަށް ޕޮޒިޓިވް ވެފައިވަނީ ވައިރަސް ފުރަތަމަ ފެނުނު ސިޓީގައި ދިރިއުޅެމުން އަންނަ3އަންހެނުންނަށް ކަމަށް.\nމަކާއޯގެ ސިއްހަތާއި ބެހޭ އިދާރާއިން ބުނެފައިވަނީ އެގައުމުން އިތުރު3މީހަކަށް އެވައިރަސް ޖެހިފައިވާ ކަމަށް. އެގޮތުން މިހާރު އެގައުމުން އެވައިރަސް ޖެހުނު މީހުންގެ އަދަދު ވަނީ5އަށް އަރާފައި.\nވުހާން އަށް އިތުރު 1600 އަށް ސިއްހީ އެހީތެރިން ފޮނުވައިފި.\nޗައިނާގެ ހުރިހާ ސަރަހައްދެއްގައި ހުރިހާ ބާވަތެއްގެ ދިރޭ ޖަނަވާރު ވިއްކުން މަނާކޮށްފިއެވެ.\nBREAKING NEWS: China Gai Dhirey Janavaaru Vikkun Manaakohfihttps://t.co/ohHAuoSuUD\nކޮރޯނާވައިރަސް ފެތުރެމުންދާތީ ބައެއް ސަރަހައްދުތަކުގައި މާސްކް އެޅުން ޗައިނާ ސަރުކާރުން މަޖުބޫރު ކުރުމުން ފިހާރަތަކުން މާސްކް ހުސްވެދާނެ ކަމުގެ ބިރު ހީވެއްޖެއެވެ.\nChina In Mask Husvedhaane Kamuge Biru Heevejjehttps://t.co/860H7QQbgx\nއަވައްޓެރި ސްރީލަންކާ އިން ހަތަރު މީހަކު ކޮރޯނާވައިރަސް އަށް ޓެސްޓްކުރިއިރު އެއިން އެއްވެސް މީހަކު ކޮރޯނާވައިރަސް އަށް ޕޮޒިޓިވްވެފައި ނެތް ކަމަށް އެގައުމުގެ އޮފިޝަލުން ވިދާޅުވެއްޖެއެވެ.\nBREAKING NEWS: Lanka In Test Kuri Ehves Meehakah Coronavirus Jehifaeh Nehhttps://t.co/gm56ZtV2qd\n"Coronavirus Akee China In Ufahdhan Ulhunu Hathiyaareh"https://t.co/rgzGOX1dfJ\nހެރެތެރެ ރިސޯޓުގެ ކޮޓަރިއެއްގެ ތެރޭގައި މީހަކު މަރުވެފައި އޮއްވާ ފެނިއްޖެއެވެ. މަރުވެފައި އޮތްވާ ފެނުނީ ފަތުރުވެރިޔެކެވެ.\nކުރީގެ ކޮމިޝަނަރ އޮފް ޕްރިޒަން އަބްދުﷲ މުނާޒް މަގާމުން ވަކިކުރެއްވުމުން، ސަރުކާރާއި ދެކޮޅަށް ތެދުވެ އަނެއްކާވެސް ހޯމް މިނިސްޓަރ އިމްރާން އަބްދުﷲ އަށް ފާޑުވިދާޅުވެއްޖެއެވެ.\nKureege CP Munaz Sarukaaraai Dhekolhah Thedhuve, Imran Ah Faadu Vidhaalhuvehjjehttps://t.co/GgPh6P5BxJ\nޗައިނާގައި ހަލުވި ކަމާއި އެކު ފެތުރެމުން އަންނަ "ކޮރޯނާވައިރަސް" ފުރަތަމަ ފެނުނު ވުހާން ސިޓީއިން ފިލިޕިންސްއަށް ދަތުރު ކުރި 500 ފަތުރުވެރިން އަނބުރާ ފޮނުވާލަން ނިންމައިފިއެވެ.\nChina in Phillipines ah Dhiya 500 Fathuruverin Anburaa Fonuvaalaneehttps://t.co/YP7AWB4Sv5\nކެނެޑާއިން ވެސް ކޮރޯނާވައިރަސް ޖެހިފައިވާ މީހަކު ފެނިއްޖެކަން އެގައުމުގެ ސިއްހަތާއި ބެހޭ ވުޒާރާއިން ކަށަވަރު ކޮށްދީފިއެވެ.\nBREAKING NEWS: Canada In Coronavirus Fenijjehttps://t.co/ECIp5wyjlw\nކޮރޯނާވައިރަސް ޖެހިގެން މަރުވި މީހުންގެ އަދަދު 56 އަށް އަރައިފިކަން ޗައިނާ އިން ކަށަވަރު ކޮށްދީފިއެވެ.\nBREAKING NEWS: Coronavirus Jehigen Maruvi Meehunge Adhadhu 56 Ah Araifihttps://t.co/esezERiufz\nކޮރޯނާ ވައިރަސް ޖެހިގެން މަރުވި މީހުންގެ އަދަދު 42 އަށް އަރައިފި. މި އެންމެންވެސް މަރުވެފައި ވަނީ ޗައިނާއިން.\nފާއިތުވި 24 ގަޑިއިރު ތެރޭގައި ފާހަގަ ކުރެވުނު ޚަބަރުތަކަށް ބަލާއިރުވެސް އެންމެ ފާހަގަ ކުރެވެނީ ކޮރޯނާވައިރަސް އާއި ގުޅިގެން ލިބިފައި ހުރި ޚަބަރުތަކެވެ. އިންޑިއާ އާއި ސްރީލަންކާ އިން މިހާރު ވަނީ ކޮރޯނާވައިރަސް އަށް ޝައްކު ކުރެވޭ މީހުން ފެނިފައެވެ.\nކޮރޯނާވައިރަސް އަދިވެސް ކޮންޓްރޯލެއް ނެތި ދަނީ ފެތުރެމުންނެވެ. ކޮރޯނާވައިރަސް އާއި ގުޅޭ ޚަބަރުތަކުގެ ތަފްސީލް "ވަގުތު" ބްލޮގް އިން ފެންނާނެއެވެ.\nLIVE: Coronavirus Ge Fahuge Mauloomaathhttps://t.co/7w5x4JLKIt\n— Vaguthu Online (@VaguthuOnline) January 25, 2020\nމިރޭ ލިބުނު އިތުރު ޚަބަރަކަށް ބަލާއިރު ރާއްޖޭގެ ރިސޯޓެއްގައި އަންހެން ފަތުރުވެރިޔަކު ރޭޕް ކުރަން މީހަކު އުޅުނު ކަމުގެ މައުލޫމާތު ލިބިގެން އެމައްސަލައިގެ ތަޙްޤީޤު ފުލުހުން ފެށި ޚަބަރު ވަނީ ލިބިފައެވެ.\nBREAKING NEWS: Raajjey Ge Resort Eh Gai Fathuruveriyaku Rape Kuran Ulhunu Mahsalaeh Balanfashaifihttps://t.co/aNH5DgAkx0\nޖެނުއަރީ 26, 2020 11:11\nޗައިނާއިން ކީރިތި ގުރުއާނާ ދެކޮޅަށް އިތުރު ގުރުއާނެއް ގެނައުމުގެ މަސައްކަތް ކުރުމުގެ ނަތީޖާއަށްވުން ވަރަށް ގާތް. ﷲ ތަޢާލާ އިންސާނާގެ އަމަލުތައް ހައްދުން ނެއްޓުމުން އެކަން ހުއްޓުވާނެ. މިދިވެހި ގައުމުގެ ރައްޔިތުން ދައްޖާލު ޖަހާހާ ބެރަކަށް ނަށާއިރު މިކަންކަމަށް ވިސްނާލާ.


BML hihsaadhaarunnah 80.7 million rufiyaa bahan hushahalhaifi\nބީއެމްއެލްގެ ހިއްސާދާރުންނަށް 80.7 މިލިއަން ރުފިޔާ ބަހަން ހުށަހަޅައިފި\nބީއެމްއެލް އިން ބޭއްވި އޭޖީއެމްގައި އެ ކުންފުނީގެ ބޯޑު: މިދިޔަ އަހަރުގެ ފައިދާއިން ހިއްސާއަކަށް 15ރ. ބަހަން އޭޖީއެމްއަށް ހުށަހަޅަން ވަނީ ނިންމާފަ - ފޮޓޯ: އަވަސް\nމިދިޔަ އަހަރު ބީއެމްއެލް އަށް ލިބުނު ފައިދާ ދަށްވިނަމަވެސް، ހިއްސާދާރުންނަށް ފައިދާގެ ގޮތުގައި 80.7 މިލިއަން ރުފިޔާ ބަހަން ހުށަހަޅަން ބޯޑުން ނިންމައިފި އެވެ.\nގައުމީ ބޭންކް، ބީއެމްއެލްގެ ޑިރެކްޓަރުންގެ ބޯޑުން މިއަދު ބޭއްވި ބައްދަލުވުމުގައި މިދިޔަ އަހަރު ހިއްސާގެ ފައިދާގެ ގޮތުގައި ހިއްސާ އަކަށް 15 ރުފިޔާގެ މަގުން ޖުމްލަ 80.7 މިލިއަން ރުފިޔާ ބަހަން ހުށަހަޅަން ވަނީ ނިންމާފަ އެވެ.\nކޮވިޑް-19 ގެ ސަބަބުން ކުރިން ވެސް އަންދާޒާ ކުރެވުނު ފަދައިން ބޭންކުގެ ވިޔަފާރިއަށާއި އާމްދަނީ ލިބޭ މައިގަނޑު ގޮތް ތަކަށް ވަނީ އަސަރުކޮށްފަ އެވެ. ބޭންކުގެ އަހަރީ ނަތީޖާ އިން މިކަން ހާމަވެ އެވެ. މިދިޔަ އަހަރުގެ އޮޑިޓްކޮށްފައިވާ މާލީ ނަތީޖާ ދައްކާ ގޮތުން ޓެކްސް އަށް ކެނޑުމަށްފަހު ފައިދާގެ ގޮތުގައި 325 މިލިއަން ރުފިޔާ ވަނީ ލިބިފަ އެވެ. މިއީ 2019 ވަނަ އަހަރާ އަޅާބަލާއިރު 68 ޕަސެންޓަށްވުރެ ބޮޑު ދަށްވުމެކެވެ.\nހިއްސާގެ ފައިދާ ބަހަން ނިންމުމާ ބެހޭ ގޮތުން، ބީއެމްއެލް ސީއީއޯ އަދި މެނޭޖިން ޑައިރެކްޓަރު ޓިމް ސޯޔާ ވިދާޅުވީ ކާމިޔާބު ނަތީޖާއެއް 2019 ވަނަ އަހަރު ދެއްކުނު ނަމަވެސް، ކޮވިޑް-19 ގެ ސަބަބުންނާއި އަންދާޒާ ކުރެވިފައި ނުވާނެހެން ވިޔަފާރި ހުއްޓުމަކަށް އައުމުން މިދިޔަ އަހަރުގެ އާމްދަނީ ބޮޑުތަނުން ދަށްވި ކަމަށެވެ.\n"މިކަމުން އަރައިގަތުމުގައި ހެޔޮ ބަދަލުތަކެއް ފެންނަމުންދާއިރު އަޅުގަނޑުމެން ވެސް ގަދައަޅައި މަސައްކަތްކުރަމުން ދާނީ މި އަހަރު ހަރުދަނާ މާލީ ނަތީޖާއެއް ހޯދުމަށް. މި ދަތި އުނގަދޫ ދަނޑިވަޅުގައި ވެސް ވަރަށް ބުރަކޮށް މަސައްކަތް ކުރައްވަމުން ދާ ބޭންކުގެ މުވައްޒަފުންނަށާއި ބޭންކަށް އިތުރުބާރުކުރައްވާ އަޅުގަނޑުމެންނާ އެކު ކުރިއަށް ވަޑައިގަންނަވާ ހިއްސާދާރުންނާއި ކަސްޓަމަރުންނަށް ވަރަށް ހާއްސަ ޝުކުރެއް ދަންނަވަން،" ޓިމް ވިދާޅުވި އެވެ.\nހިއްސާގެ ފައިދާ ބަހާނީ ބުކް ކްލޯޝާ ޑޭޓުގެ ކުރިން ކުންފުނީގެ ހިއްސާދާރުންގެ ދަފްތަރުގައި ލިސްޓުކޮށްފައިވާ ހުރިހާ ހިއްސާދާރުންނަށެވެ. ބުކް ކްލޯޝާ ޑޭޓު އިއުލާނުކުރާނީ އަހަރީ އާންމު ޖަލްސާގެ ނޯޓިހާއެކުގަ އެވެ.\nބީއެމްއެލް ހިއްސާގެ ފައިދާ ޖަމާކުރަން ފަށައިފި\nފުރަތަމަ ފަހަރަށް ކެޕިޓަލް މާކެޓް ފޯރަމެއް ބާއްވަނީ


vnews - Qaahiraa 'muskulhi' vumun Misrun aa verirasheh binaakuranee\nގާހިރާ "މުސްކުޅި" ވުމުން މިސްރުން އާ ވެރިރަށެއް ބިނާކުރަން ފަށައިފި\nމިސްރުގައި އަލަށް ބިނާކުރާ ވެރިރަށުގެ ނަމޫނާ ފަރުމާއެއް އާންމުކޮށް ދައްކާލަނީ:\nމިސްރުގެ އިރުމަތީ ފަޅިން ސަހަރާތެރޭގައި ވެލިގަނޑު ކަހައި، ތަފާތު ބައްޓަންތަކަށް މަގުތައް ހެދުމުގެ މަސައްކަތް މިހާރުވަނީ ފެށިފައެވެ. ސަހަރާތެރެ މިހާރު ރަށެއްގެ ސިފަ ޖެހެމުން އަންނަން ފަށައިފިއެވެ. މިއީ މިސްރުގެ މިހާރުގެ ވެރިރަށް ގާހިރާގެ ބަދަލުގައި އާ ވެރިރަށެއް ބިނާކުރުމަށް މިސްރުން ފެށި މަޝްރޫއުގެ ދަށުން ކުރެވެމުންދާ މަސައްކަތެކެވެ.\nގާހިރާގެ ބަދަލުގައި އާ ވެރިރަށެއް ބިނާކުރުމުގެ މަޝްރޫއަކީ މިސްރުން ވަރަށް ކުރީއްސުރެ ދެމުން އައި ހުވަފެނެކެވެ. ބުނެވޭގޮތުގައި މިސްރުގެ ކުރީގެ ރައީސް ޖަމާލް އަބްދުއްނާސިރުގެ ވެރިކަމުގެ ޒަމާނުން ފެށިގެން، ގާހިރާގެ ބަދަލުގައި އާ ވެރިރަށެއް ބިނާކުރުމުގެ ޚިޔާލު ހުރިހާ ސަރުކާރަކުންވެސް ގެންގުޅުނެވެ. ނަމަވެސް ތަފާތު އެކި ސަބަބުތަކާހެދި އެކަމަށް އަމަލީ ސިފަ ގެނައުމަށް މީގެކުރީން ކުރެވުނު ހުރިހާ މަސައްކަތެއް ވަނީ ފެއިލްވެފައެވެ.\nގާހިރާގެ ބަދަލުގައި އާ ވެރިރަށެއް ބިނާކުރުމުގެ މަޝްރޫއު މިސްރުގެ ރައީސް އަބްދުލް ފައްތާހް އައްސީސީ އިޢްލާން ކުރައްވާފައިވަނީ 2015 ވަނަ އަހަރުއެވެ. މިމަޝްރޫއަށް 45 ބިލިއަން އެމެރިކާ ޑޮލަރު ޚަރަދުވާނޭ ކަމަށް ލަފާކުރެވިފައި ވާއިރު، މަޝްރޫއު ނިމޭނެ ކަމަށް ލަފާކުރެވިފައިވަނީ 2022 ވަނަ އަހަރު ކަމަށް މިސްރުގެ ކަމާބެހޭ ފަރާތްތަކުން ބުނެއެވެ. އަލަށް ބިނާކުރާ ވެރިރަށުގެ ފުރަތަމަ ފިޔަވަހީގެ ކޮންސްޓްރަކްޝަން މަސައްކަތްތައް ރަސްމީގޮތުން ފަށާފައިވަނީ މިއަހަރުގެ އޮކްޓޫބަރުމަހުގެ ތެރޭގައެވެ.\nމިސްރުގައި އަލަށް ބިނާކުރާ ވެރިރަށުގެ ކޮންސްޓްރަކްޝަން މަސައްކަތްތައް ފެށިގެން ކުރިއަށް ދަނީ:\nމުޅި މަޝްރޫއުގެ މަސައްކަތް ނިމޭއިރު އެންމެ މިޒަމާނުގެ ލަގްޒަރީ ހޮޓާތަކާއި، އާންމުން ދިރިއުޅޭނެ އަވަށްތަކާއި، އެންމެ މިޒަމާނުގެ އެއަރޕޯޓަކާއި، އަދި 345 މީޓަރުގެ އުސް ޓަވަރެއްވެސް ބިނާކުރުމަށް ވަނީ ހަމަޖެހިފައެވެ. މިޓަވަރު ވެގެންދާނީ އެފްރިކާގައި މިހާތަނަށް ބިނާކުރެވޭ އެންމެ އުސް ޓަވަރަށެވެ.\nމިސްރުގެ އާ ވެރިރަށް ބިނާކުރުމުގެ މަސައްކަތް ހިނގަމުންދަނީ މިސްރުގެ އިރުމަތިން ސަހަރާތެރޭގައެވެ. މިއީ މިހާރުގެ ވެރިރަށް ގާރިހާގެ އިރުމަތިން 45 މީޓަރު ދުރު ހިސާބެކެވެ. އެއީ މިސްރުގެ ސުއޭޒްއާއި ރަތްގަނޑުގެ ރިސޯޓް ރަށެއް ކަމަށްވާ އައިން ސުޚްނާއާ ދެމެދެވެ.\nއާ ވެރިރަށުގެ މަގުތައް ބައްޓަން ކުރަން ފަށާފައިވާއިރު، މަސައްކަތްތެރީން ގެންދަނީ މިސްރުގެ އާ ރިޔާސީ ގަނޑުވަރާއި، ޕާލަމެންޓް އިމާރާތާއި އަދި ސަރުކާރުގެ 32 ވުޒާރާގެ އިތުރުން، މިސްރުގައި ހުންނަ ބޭރުގެ އެމްބަސީތައް ބިނާކުރުމަށްވެސް ވަކި އަވަށެއް ހެދުމުގެ މަސައްކަތް ކުރަމުންނެވެ.\nމިސްރުގެ އާ ވެރިރަށް ބިނާކުރަނީ ހަމިލިއަން މީހުންނަށް ދިރިއުޅެވޭނެ ގޮތަށް އެކަށައަޅައިގެން ކަމަށް މިސްރުން ބުނެއެވެ.\nމިސްރުން ބުނަނީ، މިހާރުގެ ވެރިރަށް ގާހިރާއަކީ ގިނަދުވަސްތަކެއް ވުމުގެ ސަބަބުން މިހާރު މުސްކުޅިވެ ބާވެފައިވާ ރަށެއް ކަމަށެވެ. މީގެއިތުރުން، ގާހިރާގެ ތޮއްޖެހުން ބޮޑުވުމަކީވެސް އާ ވެރިރަށެއް ހަދަންޖެހޭ ސަބަބެއް ކަމަށެވެ.\nގާހިރާގައި މިހާރު 18 މިލިއަން މީހުން ދިރިއުޅެމުން ގެންދާއިރު 2050 ވަނަ އަހަރު އަންނަންވާއިރަށް ގާހިރާގެ އާބާދީ 40 މިލިއަނަށް އަރައިގެންދާނެ ކަމަށް ލަފާކުރެވިފައި ވެއެވެ. މީގެއިތުރުން، ގާހިރާގައި ޓްރެފިކްގެ މައްސަލަވެސް އެހާ ބޮޑުވެފައި ވެއެވެ.\nގާހިރާގެ ބަދަލުގައި އާ ވެރިރަށެއް ބިނާކުރުމަކީ ވަރަށް ޚަރަދުބޮޑު މަޝްރޫއަކަށްވާތީ އެކަމާ މިސްރުގެ ގިނަމީހުން ތިބީ ވަރަށް ރުޅިއައިސްފައެވެ. އަދި އެއީ އިސްކަންދޭންޖެހޭ ކަމެއް ކަމަށްވެސް ނުދެކެއެވެ. ސަބަބަކީ މިސްރުގެ އިގްސާދު ވަރަށް ބޮޑަށް ހީނަރުވެފައިވާ މިފަދަ ދަނޑިވަޅެއްގައި އެފަދަ ޚަރަދުބޮޑު މަޝްރޫއެއް ހިންގާތީއެވެ.\nއެކަމަކު، އާ ވެރިރަށް ބިނާކުރުމުގެ މަޝްރޫއުގެ މައުލޫމާތު މީޑިއާއާ ހިއްސާކުރުމުގެ މަސައްކަތް ސަރުކާރުން ހަވާލުކުރެއްވި ޚާލިދު އަލް ހުސައިނީ ވިދާޅުވީ، ގާހިރާގެ ބަދަލުގައި އާ ވެރިރަށެއް ބިނާކުރުމަކީ މިސްރު ރައްޔިތުންގެ ހުވަފެނެއް ކަމަށެވެ. އެގޮތުން، މިސްރުން ބޭނުންވަނީ މުއްސަނދި ޔޫއޭއީގެ އަބޫދާބީފަދަ ވެރިރަށެއް ކަމަށް އޭނާ ވިދާޅުވިއެވެ.\nމިސްރުގެ މިހާރުގެ ވެރިރަށް ގާހިރާ:\nމިސްރުގެ އާ ވެރިރަށް ބިނާކުރުމުގެ ޒިންމާއާ އާއި، އަދި އެކަމަށް ބޭނުންވާ ފަންޑުގެ މަސައްކަތް ހަވާލުކޮށްފައިވަނީ މިސްރު ސަރުކާރުގެ ހައުސިންގ މިނިސްޓްރީއާއި، ޑިފެންސް މިނިސްޓްރީއާއެވެ.\nއާ ވެރިރަށް ބިނާކުރުމުގެ އަމަލީ މަސައްކަތް ކުރުމުގައި މިސްރު ސަރުކާރުގެ އަމާޒުހުރީ މިސްރުގެ އަމިއްލަ ކުންފުނިތަކާ ހަވާލުކޮށްގެން އެކަން ކުރުމުގެ މައްޗަށެވެ.\nއެގޮތުން، މިސްރުގެ ބިލިއަނަރ ސުވައިރީސް އާއިލާއަށް ނިސްބަތްވާ އޮރަސްކޮމް ކޮންސްޓްރަކްޝަނާ ވަރަށް ގިނަ މަސައްކަތްތައް ވަނީ ހަވާލު ކޮށްފައެވެ. މިސްރުގެ ރިއަލް އެސްޓޭޓް މަހުޖަނު ހިޝާމް ތަލާތު މުސްތަފާވެސް މަސައްކަތުގައި ހިމެނެއެވެ. ހިޝާމް ތަލާތު މުސްތަފާ ވަނީ، އޭނާގެ އަމިއްލަ ބޭނުމަށް އާ ވެރިރަށުން2ސްކޮޔަރ ކިލޯމީޓަރުގެ ބިމެއްވެސް ގަނެފައެވެ.\nމިސްރުގެ އާ ވެރިރަށް ބިނާކުރުމުގެ މަސައްކަތަށް ބޭރުގެ އިންވެސްޓަރުންގެ ޝައުގުވެރިކަން ކުޑަކަމަށް ވެއެވެ. އެހެން ނަމަވެސް ގަލްފްގެ ބައެއް ކުންފުނިތަކާއި، ޗައިނާގެ ކުންފުންޏަކުންވަނީ އިންވެސްޓްކުރަން ޝައުގުވެރިކަން ފާޅުކޮށްފައެވެ.\nއާ ވެރިރަށުގައި ބިޔަ ވިޔަފާރި ސެންޓަރެއް ބިނާކުރުމަށް ޗައިނާގެ، ދަ ޗައިނާ ސްޓޭޓް ކޮންސްޓްރަކްޝަން އިންޖިނިއަރިން ކޯޕޮރޭޝަނުން މިއަހަރުގެ އޮކްޓޫބަރުމަހުވަނީ މިސްރު ސަރުކާރާއެކު3ބިލިއަން އެމެރިކާ ޑޮލަރުގެ އެއްބަސްވުމެއްގައި ސޮއި ކޮށްފައެވެ. މިސްރުގައި ހުންނަ ޗައިނާ އެމްބަސީން ބުނެފައިވަނީ ޗައިނާގެ އިތުރު ކުންފުނިތައް މިމަޝްރޫގައި ބައިވެރިވާނެ ކަމުގެ އުންމީދު އެބައޮތް ކަމަށެވެ.\nމިސްރުގައި އަލަށް ބިނާކުރާ ވެރިރަށުގެ ނަމޫނާ ފަރުމާ:\nއާ ވެރިރަށެއް ބިނާކުރި ނަމަވެސް މިސްރުގެ ގިނަމީހުން ކަންބޮޑުވާ އެހެން މައްސަލައެއްވެސް އެބައޮތެވެ. އެއީ، މިސްރުގައި މީގެކުރިންވެސް އަލުން ބިނާކުރެވުނު ރަށްތަކެއް އަދިވެސް މުޅީން ފަޅަށް އޮތުމުންނެވެ. 1960 ގެ ފަހުން މިސްރުން 30 އާ ގާތްކުރާ އަދަދެއްގެ އާ ސިޓީތައް ބިނާކުރުމުގެ މަޝްރޫއުތައް އިޢްލާން ކޮށްފައި ވެއެވެ.\nއޭގެ ތެރޭގައި މިހާރުގެ ވެރިރަށް ގާހިރާއާއި، އަލަށް ވެރިރަށް ހަދާ ހިސާބާ ދެމެދުގައި ބިނާކޮށްފައިވާ "ނިއު ކައިރޯ" ހިމެނެއެވެ. އެމެރިކާއާއި ގަލްފްގެ ބައެއް ގައުމުތަކުގައި ބިނާކުރާ އެފަދަ ރަށްތައް އަސްލަކަށް ބަލައިގެން "ނިއު ކައިރޯ" ބިނާކުރީ ހަތަރު މިލިއަން މީހުންގެ އާބާދީއަކަށް އަމާޒުކޮށްގެންނެވެ. އެހެންނަމަވެސް އެރަށުގައި މިހާތަނަށްވެސް ދިރިއުޅެން ފަށާފައިވަނީ އެންމެ 1.5 މިލިއަން މީހުންނެވެ.\nއަލަށް ބިނާކުރާ ވެރިރަށްވެސް ވެގެންދާނީ "ނިއު ކައިރޯ" ފަދަ ރަށަކަށް ކަމަށް ބައެއް ފަރާތްތަކުން ބުނެއެވެ. ވިޔަފާރި މާރުކޭޓްތަކަށް ދަންޏާ ދާންޖެހޭނީ ޓެކްސީގައި ނުވަތަ ޕްރައިވެޓް ކާރުގައި އެތައް ހިސާބަކަށް ދަތުރުކޮށްގެން ކަމަށާއި، މަގުތައްވެސް ހުންނާނީ ފަޅަށްކަމަށް ބައެއް މީހުން ބުނެއެވެ. ރައްޔިތުންގެ އަސްލު ބޭނުންތައް އާ ވެރިރަށުން ފުދުމުގެ ބަދަލުގައި އެ ރަށް ވެގެންދާނީ ސިޔާސީ ޕްރޮޕަގެންޑާއަކަށް ކަމަށްވެސް ބައެއް ފަރާތްތަކުން ބުނެއެވެ.\nއެކަމަކު މިސްރުގެ ކަމާބެހޭ ފަރާތްތަކުން ބުނަނީ، އާ ވެރިރަށުގެ މަޝްރޫއު، ކުރިން ހިންގާފައިވާ މަޝްރޫއުތަކާ ތަފާތުވާނޭ ކަމަށެވެ. އާ ވެރިރަށް ވާނީ ސްމާޓް ސިޓީއަކަށް ކަމަށާއި، ހުރިހާ ޚިދުމަތްތަކެއް ލިބިގަތުމަށްވެސް ހުންނާނީ އެންމެ މިޒަމާނުގެ ޓެކްނޯލޮޖީ ކަމަށް، އާ ވެރިރަށް ބިނާކުރުމަށް ހިންގާ މަޝްރޫއުގެ ވެރިޔާ ޖެނެރަލް އަހްމަދު ޒަކީ އަބްދިން ވިދާޅުވިއެވެ.


ލޯބިވެވުން އެއީ ކުށަކަށް ވާނަމަ..6– Esfiya\nލޯބިވެވުން އެއީ ކުށަކަށް ވާނަމަ.. 6\nމަޑުމަޑުން ނާވީއާށް ކިޔެމުން ދިޔައެވެ.. އިތުރަށް އެމަންޒަރު ބަލަން ކެތް ނުވެގެން ނާވީ އެއްގަމަށް އަރަން ހިންގަގަތެވެ. ރުކެއްގެ ދަށުގައި އިދެގެން ނާވީ އޭނާގެ ގިޓާއިން މަޑުމޮޅި ރާގެއް ކުޅެމުން ދިޔައެވެ. ރުއް ދޮށުގައި އިން ނާވީ އާދަމް މަނިކުގެ ލޮލުގައި އަޅާއިގަތީ އެވަގުތު އެވެ. މަޑުމަޑުން އެދިމާލަށް އާދަމް މަނިކުގެ މިސްރާބު ބަދަލުކޮށްލިއެވެ. “އައްސަލާމް އަލައިކުމް.. ނާވީ ދޯ ކިޔަނީ.. މިއީ މިންޝާގެ ބައްޕަ..” އާދަމް މަނިކު އައިސް ނާވީކައިރީ އިށީނދެލަމުން ސަލާމަށް އަތް ދިތްކޮށްލިއެވެ. މިންޝާ ގެ ބައްޕައޭ ބުނުމުން ނާވީ ވެސް އިޙްތިރާމާއި އެކު އާދަމްމަނިކަށް ބަލާލަމުން ސަލާމް ކޮށްލިއެވެ. “ކިހިނެތްވެފަ އެކަނި މިތާ ތީނީ…؟ ” އާދަމް މަނިކު އަހއިލިއެވެ. ” މިއީ.. ސަކަރާތް ޖަހާ ޖަހާ ވަރުބަލިވެގެން.. ” މަޑުމަޑުން ނާވީ ބުނެލިއެވެ. ނާވީ ގެ މަޑުމައިތިރި މިޒާޖާއި ހިތްހެޔޮކަން ވީ އާދަމް މަނިކުގެ ހިތުގައި ނާވީ އާއި މެދު ލޯބި އިތުރުވިކަމަކަށެވެ.\n” މިން… ކިހިނެތްވެފަ މިތާ ތީނީ.. ހިނގާބަ ރަށްވަށާ ބުރެ ޖަހާލަން.. އަދި މިރަށް ބަލާވެސް ނުލެވެއެއްނު..” މޫދަށް އެރިގެން ވަރުބަލިވެފައި އިން މިންޝާ ކައިރީ ކައިލް ބުނެލިއެވެ. އެއައެކު މިންޝާ ކައިލް އާއި އެކު ދާން ހިނގަގައިގަތެވެ. މަޑުމަޑު ހިނގުމެއްގައި ދެމީހުންވެސް ރަށް ވަށާ ހިންގަމުން ދިޔަ އިރު އެކަކު އަނެކެއްގެ ހިތްވެސް ވަނީ އަވަސް ވެފައެވެ. ދެމެދުގައި އުފެދިފައިވަނީ ހިމޭންކަމެވެ. އިސްވެ ދެމީހުން ކުރެ އެކަކަށް ވެސް ވާހަކަ ދައްކަން ނުކެރިފައި ތިބި ފަދައެވެ. ކައިލްގެ ހިތުގައި އުފެދިފައިވާ ލޯބި މިންޝާގެ ކައިރިގައި ބުނާނެގޮތަކާއި މެދު އޭނާ ދިޔާއި ވިސްނަމުންނެވެ. މިންޝާގެ ހާލާކީވެސް ހަމަ މީއެވެ.\n“ނާވި.. ހިނގާ އެއްޗެއް ކާން.. ހާދަ މަޑުން ތިއިންނަނީ.. ދަތުރުވެސް ތިއައީ ތި ގިޓާ ގަނޑު ހިފައިގެން ދޯ.. ” އަފާފުއާއި އެކު އައި އާރާ ނާވީ އާއި އަރާ ހަމަކުރަމުން ބުނެލިއެވެ. ” އޭއީ… މީ ގިޓާ ގަނޑެއް ނޫން އެނގޭ.. ދިސް އިސް މައި ލައިފް.. ދެންވެސް އެހެން ނުކިޔައްޗޭ.. މިއަދު ހާދަ އުފާވެފަ ހުރިހެން ހީވެއޭ.. އަނެއްކާ ކިހިނެތްވީ.. ޒަލަފް އިންނަން އެހީތަ؟” އާރާ އާއި ދިމާލަށް ދެލޯ އަޅާލަމުން ނާވީ ދިމާކޮށްލިއެވެ. “ދެން ނާވީ ގަނޑާ…. ” ނާވީ މިހެން ބުނެލުމާއި އެކު އާރާ ނާވީ ފަހަތުން ދުއްވައިގަތެވެ. ދެމީހުންވެސް މައިތިރިވީ މޫދުގެ ލޮނުގަނޑުގައި ވެއްޓި ޖެހުމުންނެވެ. މަންޒަރު ބަލަން އަފާފު ހުރީ އާރާގެ ބަދަލުގައި އެތަނުގައި އަފާފުހުރި ނަމައޭ ހިތަށް އަރުވަމުންނެވެ. އޭރު އެދެމީހުން އަފާފު އާއި އަރާ ހަމަވަނީއެވެ. “އިންނަން ނޭހިޔަސް ހެވެއްނު.. ޒަލަފް އާރާ ގާތު މިއަދު ރައްޓެހިވާން އަހައިފި.. އަދި އެނގޭތަ،.. ޒަލަފް ބުނި އެންމެ ފުރަތަމަ މިންކޮ އާއި އެކީ އެގެއަށް އައި ދުވަހުން ފެށިގެން ވެސް އާރާ ދެކެ ލައިކު ވާން ފައްޓައިފިޔޯ.. ބަލާ މިއޮތީ ޒަލަފް އަޅުވައިދިން އަނގޮޓިވެސް..” ކަށި އިނގިލީގައިވާ ރީތި އެސްޖެހި އަނގޮޓި ދައްކާލަމުން އާރާ ތުއިވެލިއެވެ. “އަންހެނާ ވަގުކަން…” އަފާފު އަށާއި ނާވީ އަށް މިހެން ބުނެލެވުނީ އެކުއެކީގައެވެ. ދެމީހުންވެސް އެކަކު އަނެކަކަށް ބަލާލުމަށް ފަހު ހީލިއެވެ. “ކޮންއިރަކު ކިހިނެތް ވީކަމެއްތީ… ބުނެވެސް ނުލާ.. ” ނާވީ އަނެއްކާވެސް އަފާފު އާއި ދިމާކޮށްލިއެވެ.. “ތެދެއް.. މިއޮއް އެކީގަ އުޅޭ އިރު… އާރާ ވަގު އެނގޭ… މިންކޮ އަށް އެނގޭތަ؟ ” އަފާފުވެސް ނާވީ އާއި ބައިވެރިވެލިއެވެ.\nމިންކޮއޭ ބުނުމުން ނާވީ ވަށައިގެން ހޯދައިލީ އެހުރިހާ އިރު ވީއިރުވެސް މިންޝާ ގެ ހަބަރެއް ނުވުމުންނެވެ. ވަށައިގެން ހޯދާލިއިރު ވެސް މިންޝާ ފެންނަން ނެތުމުން ނާވީ ދެން ބަލައިލީ ކައިލް ފެންނަން ހުރިތޯއެވެ. ދަތުރު އައި އެންމެން ވަށައިގެން އެކި ކަންކަމުގައި ތިބި އިރުވެސް މިންޝާ އާއި ކައިލް ފެންނަން ނެތުމުން ނާވީގެ ހިތުގައި ރިއްސާލިއެވެ. “މަޑުކޮށްބަލަ އަދި މާގިނަ އިރެއް ނުވެއޭ.. އަދި ނެތެއްނު ނުކިޔާ ދެވިފައެއް.. މިއީ… އެންމެން މޫދަށް އެރިގެން އުޅުނެއްނު ގަޑިއެއް ދޯ.. އެގަޑީގަ ޒަލަފް އެތާ ހުރި ގަސްތަކެއްގަ ނިވަލަށް ވަދެފަ ކުރިކަމެއް މީ.. އިޓް ވޯސް ސޯ ރޮމޭންޓިކް.. ޒަލަފު ބުނީ މިންކޮ ގެ ފަރާތުން އާރާ މިދަތު އަންނަކަށް އެނގިގެން ހިތަށް އެއީ އޯ ދަތުރު ތެރޭގައި ޕްރޮޕޯސް ކުރާނީއޭ.. އެނގެއޯ އާރާ ވެސް ލައިކް ވާކަން” އާރާ ތަފްސީލް ދިނެވެ. ” ވައޮ.. ޔޫ އަރ ސޯ ލަކީ.. ވަރަށް އުފާ ވެއްޖެ އެނގޭ.. ” އަފާފު އާރާގެ އުފަލުގައި ބައިވެރި ވެލިއެވެ. ” ޔާ ތެންކްސް.. އެންޑް ދެޓް މެގީ.. ދަތުރު އައި ފަހުން އަދި ދިމާ ނުވޭ.. ނޭންގެ މިހާރު ދެމީހުން ވީ ކޮންތާކު ކަމެއްވެސް.. ރަނގަޅު ޗާނެސްއެއް ދެން އެއޮތީ ލިބިފަ..” އާރާ ބުނެލި އެއްޗަކުން ނާވީގެ ހިތް ތެޅިލިއެވެ. ” ތިބުނީ ކީކޭ؟ ކޮން ދެމީހުނެއް.. ކޮން ޗާންސެއްގެ ވާހަކައެއް ތިދައްކަނީ..” ނާވީ އަހައިލިއެވެ. ” ޝްޝްޝް.. މާ ބާރަށް ނުކިޔަބަލަ.. މެގީ އެންޑް ކައިލް އެއްނު.. ނާވީއަށް ފާހަގަ ނުވޭތަ އެމީހުން އެޔޮއް އެއްކޮށް އުޅޭއިރުވެސް.. މެގީ ލައިކްސް ކައިލް އަލޮޓް އެކަމް ބުނަން ނުކެރިގެން އުޅެނީ.. ހީވެޔޯ ކައިލް ވެސް ލައިކް ވާހެން.. އެވެސް ބޮޑު ނުވާ ދެމީހުން..” އާރާގެ ޖުމްލަތަކާއި އެކު ނާވީ ގެ މެއަށް ހީވީ އެތަށް ސަތޭކަ ތީރު ތަކެއް އެއްފަހަރާ ހަރައިލެވުން ހެންނެވެ. ބޭއިޚްތިޔާރުގައި އޭނާއަށް އަތް މުއްކާވާލެވުނެވެ.\n“މިން..” ދެމީހުން ދެމެދުގައި އުފެދިފައިވާ ހިމޭން ކަމުގެ ތެރެއިން ކައިލް މިންޝާ އާއި ގޮވާލުމަށް ފަހު އޭނާއާއި ވީ ފަރާތަށް އަނބުރާލިއެވެ. އެވަގުތުވީ ދެމީހުންގެ ވެސް ހަތަރުކަޅި ހަމަވިވަގުތަށެވެ. އަނގައިން ބަހެއް ނުބުނިނަމަވެސް ދެމީހުންގެ ވެސް ލޮލުން އޭރު އެތަށް ވާހަކައެއް ބުނެދީފިއެވެ. ދެމީހުންގެ ދެތެރޭގައި ނޭންގޭ ދަމާބާރެއް އުފެދިގެން ދިޔަކަހަލައެވެ. މަޑުމަޑުން ކައިލް މިންޝާ އާއި ކައިރިވަމުން ދިޔައެވެ. މިންޝާއަށް އަށް ހުރެވުނީ ހަރާކާތެއްވެސް ކޮށްލަން ނޭންގި ކައިލްގެ އެދެލޮށް ގެއްލިފައެވެ. ހަމަހޭވެރިކަން ވީ ކައިލްގެ ތުންފަތް އައިސް މިންޝާގެ މަޑުމަޑު ތުންފަތުގައި ބީހިލުމުނެނެވެ. މިންޝާއަށް ހީވީ ހަށިގަނޑު ތެރޭގައި ކަރަންޓް އޮއިވަރެއް ދަތުރުކޮށްލިހެންނެވެ. ބޭއިޚްތިޔާރުގައި ލޯ މަރާލަމުން މިންޝާ އަށް ވެސް ކައިލްއާއި ބައެވެރިވެލެވުނެވެ. ދެމީހުން ދޭތެރޭގައި ވި ދުރުމިން ނެތިގޮސް ވައި ރޯޅިއަކަށް ވެސް އެދެމެދަށް ނުވާދެވޭހާ ދެމީހުން ވަނީ ގާތް ވެފައެވެ. “އައި ލަވް ޔޫ މިން.. ވަރަށް ބޮޑަށް ލޯބިވޭ..” ކުޑަކޮށް މިންޝާ އާއި ދުރުވެލަމުން ކައިލް އިއްވާލިއެވެ. “ވީ އުފަލުން މިންޝާ ފެންކަޅިވެ ކުރިއަށް ވުރެ ބާރަށް ކައިލް ގައިގާ ބައްދާލިއެވެ. އެތަށް އިރަކު އެހެން ހުރުމަށް ފަހު މިންޝާ ވެސް މަޑުމަޑުން އޭނާގެ ހިތުގެ ހާލު އިއްވާލިއެވެ. ” މީ ޓޫ.. ” މިންޝާގެ ދުލަށް އައިހާވެސް ވެސް ލަފުޒަކީ އެއީ އެވެ. ދެން އެދެމެދުގައި ހިނގައިގެން ދިޔައީ ލޯބީގެ އުފާވެރި ވަގުތު ކޮޅެކެވެ. ހަޔާތުގައި އަލަށް ލޯބިވެވުނު ކުއްޖާ ކާމިޔާބު ވީތީ އެކަމާ މިންޝާ ހުރީ ވަރަށް އުފަލުންނެވެ.\n“އެތިބަ އަންނަނީ ދެމީހުން… ނޭންގެ ކޮންތާކަށް ވަދެފަ ކަމެއްވެސް..” ދުރުން ހިނގާފައި އަންނަ ކައިލް އާއި މިންޝާ ފެނުމުން އަފާފު އާރާ އެދިމާލަށް ދުއްވައިގަތެވެ. “މެގީ.. ކޮންތާކަށް ގޮސްފަތަ ތިއައީ ނުވެސް ބުނެ.. ” އާރަގެ ސުވާލުން މިންޝާއަށް އަށް ލަދުން އިސްޖަހާލެވުނެވެ. ވަގުތުން އަފާފު އަށާއި އާރާއަށް އެދެމެދުގައި ކަމެއް ހިނގައިފިކަން ނަގައިގަނެވުނެވެ. ދެމީހުންވެސް އެކީގައި ކަރުކެހިލާ ކުޑަކޮށް މިންޝާ އާއި ދިމާކޮށްލިއެވެ. “ސާބަސް ތިދެމީހުންނަށް.. މިއާއި މިރަށް ބަލާލަފާއެއޭ.. ރަށް ވަށާ ބުރެއް ޖަހާލަފާ..” އިސްޖަހައިގެން ހުރި މިންޝާ އަށް ބަލާލަމުން ކައިލް ބުނެލިއެވެ. “އުހުމް އުހުމް.. އެކަމަކު ވެސް ބުނެލާފަ ދިޔަ ނަމަ ދޯ ބުރުޖަހަން ވެސް.. މެގީ ޑޭޑް ދެނެމް އަހަފި ކޮބާހޯ މެގީ.. ކައިލް އާއި ދެމީހުނެއް ނެތޯ..” އާރާ ގެ ޖުމްލަ އާއި އެކު ދެލޯ ބޮޑުކޮށްލަމުން މިންޝާ އިސް އުފުލާ ބަލައިލިއެވެ. އަވަހަށް އާދަމް މަނިކު ހުރި ދިލާލަށް ހިންގައިގަތެވެ. މިންޝާ ދިޔަ އިރު އާދަމް މަނިކު ހުރީ ނާވީ އާއި ކޮންމެސް ވާހަކައެއް ދައްކާށެވެ. “ޑޭޑް…” މިންޝާ ގޮވާލިއެވެ. މިންޝާގެ އަޑާއި އެކު އާދަމް މަނިކަށާއި ނާވީއަށް އެއްފަހަރާ އެދިމާލަށް ބަލައިލެވުނެވެ. ވަގުތުން ނާވީގެ ލޮލުގައި މިންޝާގެ ރަތް ވެފައިވާ ދެތުންފަތް އަޅާއިގަތެވެ. ހަސަދައިން ފުގެންވާ ނަޒަރަކުން ނާވީ ބަލައިލީ ދުރުގައި އާރާ އާއި އަފާފު އާއި ކޮންމެސް ވާހަކައެއްގައި ހުރީ ކައިލް އާދިމާލަށެވެ. ކައިލްގެ އެ އުފާވެރި ހިނިތުންވުން ފެނި ނާވީގެ ލޭކެކި ގަތެވެ.\n“ދަރިފުޅާ.. ކޮންތާކުން ތިއައީ.. ނުވެސް ކަމެއްނު އަދި.. ދާންވީނު އެއްޗެއް ކާން.. ދާއިރު ނާވިމެން ވެސް ގޮވައިގެން ދާތި.. އެކަކުވެސް އެތިބީ އަދި ދަރިފުޅުގެ އިންތިޒާރުގައި ނުކައި..” އާދަމް މަނިކު މިންޝާގެ ބޮލުގައި ފިރުމާލަމުން ބުނެލިއެވެ. “މީ… މިއައީ… ކައިލް އާއި އެކު މިރަށްބަލާލަން ގޮއްސަ..” އަޅާ އަޅާއި ގަންނަމުން މިންޝާ ބުނެލިއެވެ. “އެހެންތަ.. ދެން ދަރިފުޅު ދިޔައިރު ނާވީ ވެސް ގޮތައިގެން ދިޔަނަމަ. ނާވީ ދަތުރު އައިސުރެއް އެއިންނަނީ ފޫހި ވެފަ.. ދޯ.. ” ނާވީ އަށް ދޯ ދެމުން އަދަމް މަނިކު މިންޝާ ކައިރީ ބުނެލިއެވެ. އާދަމް މަނިކުގެ މަޤުސަދަކަށް ވީ އެދެކުދިން އެކުގައި ވީހާވެސް ގިނަ ވަގުތު ހޭދަކުރުވުމަށެވެ. “އަޅުގަޑުމެން ދިޔައިރު ނާވީ ކައިރީ އަފާފު އިނީމަ އަޅާ ނުލީ..” މިންޝާ އަދަބުވެރި ކަމާއި އެކު ޖަވާބުދިނެވެ. “ދެން ހިންގާ ކާން … އަދި އެކަކުވެސް ނުކަނީތަ؟ ” ނާވި އަތުގައި ހިފާ ކައިލްމެން ތިބި ދިމާލަށް ދަމުން މިންޝާ ބުނެލިއެވެ. ނާވީ އަށް ހުރެވުނީ މިންޝާ ހިފިއަތަށް ބަލަހައްޓާއިގެނެވެ. މިދަތުރު އާދެ ވުނު މޮޔަ ހިތަށް އަރާފައެވެ. މިދަތުރުގެ ސަބަބުން އޭނާގެ އުފާވެރި މިޒާޖު މުޅިން ބަދަލުކޮށްލައެފިއެވެ\nހާދާނެ ގޮތް ހުސްވެފައިވާ މުސާފިރެއް ފަދައިން މިންޝާގެ ފަހަތުން އޭނާ އާފާފު މެންނާއި އަރާ ހަމަކުރުއެވެ. ނަމަވެސް ކައިލް ފެނަ ކޮންމެ ފަހަރަކު ނާވީ ހިތުގައި ނަފުރަތުގެ އަލިފާން ގަނޑެއް ރޯވެގެން ދާފަދައެވެ. އެހެން ނަމަވެސް އޭނާ ހުރީ އެހާ އަވަހަށް ބަލި ޤަބޫލު ކުރާ ގޮތަކަށް ނޫނެވެ. މިންޝާގެ ބައްޕަގެ އަމަލުތަކާއި ވާހަކަ ހުންނަ ގޮތުން ނާވީ ގެ ހިތުގައި އުންމީދުގެ ކުޑަ ހުޅުކޮޅެއް ދިއްލިފައިވެއެވެ. އާދަމް މަނިކު މިއަދު ވަނީ އޭނާގެ ހަޔާތާއި ބެހޭ ގޮތުން ވަރަށް ގިނަ ސުވާލުކޮށްފައެވެ. ވިޔާވާރީގެ ކަންތަކާއި ޒާތީ އެތަށް ކަމަކާއި ބެހޭ ގޮތުން ސުވާލުކޮށްފައިވެއެވެ.\nso guys here is this week’s episode of the story.. hope u guys like it.. huriha kudhinge comments ah vx welcome.. 🙂\nDhn pis iris… PLX PLX PLX PLX Navee villain akah nahadhahchey… Dhn vaveevx hasadhaeri vaakah nuvaane dw… E ee hrdhr goas kamekeyy… Ahe iris navee ah visnaidheebalaaa… BTW stwrii vvvvvvvvvvvvvv reethii.. Gud luck…\nDw.. Afaaf hutta naavy haas vaane kameh nethehnnu.. Ekm Afaaf ah bunan nukerenya naavy akah vx neyngeynnu\nThanks.. ??Hehe.. Dw ushaa… Vedhaane ehnnu naavy ehaa ummeedhu kohggen hutta kail ekan kureema dhera vegen ehn v kamah vx.. Baeh faharu dheravegen vx rulhi aadheve ehnnu.. Iris balaanan naavy ah v visnaa dheveythw engey… Happi?? ??\nAsluvx… Kail vejjje dw navee dhera kollan.. Ekam navee dnt worryyy.. Afaaf ix with u ingey…… Nd ingeythrrr u ill luv afaaf mr than megyy… hehehe.. Jxt gusss ingey iris… Vvvvvv happyy.. Thtsagreat nws… Navee gabuul kuraavarah visnadhehchey….\nAwwn salhi I like these kinda stories very much ??\nHehe.. Thanks baby.. ?\nEsfiya ah regisyter nukurevey\nKiyaadhyba kuraane gotheh\nEsfiya ah register kuraane gothuge video eh mi storyge thireega vx innane nicha\nKail nd minshaa…..ekam naavy villain akah nuhadhahchey plx…minsha bappa ves qaboolu kohba kail aa…stry varah rethi ingeyy…nxt part ah inthizaaru kureveny…..???????\nHehe.. Dw nauher.. Lets see what happens.. ☺\npls kaail aa minsage dathara naavi nuvadhathi\nHehe.. Niha.. Mihaa avahah naavy dheke foohi v tha? ?\nKail aa gulhenyves minko dhw ! Minko ves like wany kail dheke ehenvyma naavy akah nulibeyne dhw! Story v nice\nYh dw natha ☺thanks\nVarah reethi mi baives…. Waiting for next.\nބިރުވެރި ލޯބި October 17, 2018\nބިރުވެރި ލޯބި February 26, 2014\nވިންދޭ ލޯބި ތީ އެދޭ 58\nހިތާމަ އެހެނިހެން ލޯބި May 29, 2019\nއަނދިރިފަރާތް (18 ވަނަ ބައި)\nއެހެނިހެން ލޯބި April 2, 2017\nހިތަކުން ނުފިލާނެ 7\nލޯބި May 8, 2015


Ekuveni Dhuvaa Track Synthetic Track Akah Badhalu Kuranee - Vaguthu\nއެކުވެނި ދުވާ ޓްރެކް ސިންތެޓިކް ޓްރެކަކަށް ބަދަލު ކުރަނީ\nމާލޭ ހުޅަނގު ފަރާތު އެކުވެނި ދުވާ ޓްރެކް ސިންތެޓިކް ޓްރެކަކަށް ބަދަލުކުރާނެ ކަމަށް ކުޅިވަރާ ބެހޭ ވަޒީރު އަޙްމަދު މަޙްލޫފް ވިދާޅުވެއްޖެއެވެ.\nމާލޭގައި ގިނަބަޔަކު ކަސްރަތު ކުރުމަށް ބޭނުންކުރާ ކުޅިވަރު އެކުވެނީގެ ދުވާ ޓްރެކް ތަރައްގީކޮށްފައިވަނީ 1996 ވަނަ އަހަރު އެވެ. ޓްރެކުގެ ބޭނުން ދުވުމުގެ އިތުރަށް ކްރިކެޓް ކުޅުމަށާއި ކަސްރަތު ކުލާސްތައް ބާއްވަން ބޭނުންކުރެ އެވެ. އެހެންނަމަވެސް، މަރާމާތު ނުކޮށް ގިނަ ދުވަސްވުމުން ޓްރެކު އޮތީ ވަރަށް ބޮޑަށް ހަލާކުވެފައެވެ. ފަސްގަނޑުގައި ވަޅުގަނޑު ހެދުމުގެ އިތުރަށް ވާރޭ ވެހުމުގެ ސަބަބުން ފެން ބޮޑުވުމާއި ގުޅިގެން ދުވާ މީހުންނަށް ބޮޑެތި ގޮންޖެހުންތަކަކާ މީގެ ކުރިން ވަނީ ކުރިމަތިލާން ޖެހިފައެވެ.\nމީގެ 24 އަހަރު ކުރިން ބިނާކުރި ޓްރެކު އަލުން މަރާމާތު ކުރުމުގެ މަސައްކަތް ފަށާފައިވަނީ ޖޫން މަހުގެ 22 ވަނަ ދުވަހެވެ. މިހާރު އެ ތަނުގެ ބިން އެއްވަރު ކުރުމުގެ މަސައްކަތް ކުރިއަށްދާއިރު، ޒަމާނީ ފެންވަރަށް ޓްރެކް ސަރަހައްދު ތަރައްގީ ކުރަނީ ސީއެސްއާރު މަޝްރޫއުގެ ދަށުން އާރުކޭއެލް ކުންފުނިންނެވެ.\nކުޅިވަރާ ބެހޭ ވަޒީރު އަހުމަދު މަހްލޫފް ކުރެއްވި ޓްވީޓެއްގައި ވިދާޅުވީ، ދުވާ ޓްރެކުގައި މިހާރު މަސައްކަތް ކުރަމުންދަނީ ސަބް ބޭސް އެޅުމުގެ މަސައްކަތް ކަމަށެވެ. އަދި ސަރުކާރު ބަންދަށް ފަހު އެތަނުގައި ޒަމާނީ ފެންވަރުގެ ސިންތެޓިކް ޓްރެކެއް އެޅުމަށް ރަސްމީކޮށް ކުރަން ޖެހޭ ކަން ކަން ކުރިއަށް ދާނެ ކަމަށެވެ.\nދެ ދުވުމެއްގެ ދުނިޔޭގެ ރެކޯޑު މުގުރާލައިފި\nއެކުވެނި ސިންތެޓިކް ޓްރެކުގެ މަސައްކަތް ނައިބުރައީސް ބައްލަވާލައްވައިފި\nއެތްލެޓިކްސް އެސޯސިއޭޝަންގެ އޮފީސް ހުޅުމާލެއަށް ބަދަލުކުރަނީ\nޖުލައި 27, 2020 17:57\nޖުލައި 28, 2020 07:09\nތި އަޅާފަ ތިތަންވެސް ކޮންމެވެސް ގޭންގަކަށްދިނީމާ އެނިމުނީ! ދުވަންދާ ކޮންމެމީހަކުއަތުން ދުވާލަކު 100ރ ނަގައިގެން ގޭންގުތަކަަށް ލާރިލިބޭނެގޮތެއް!!\nފާތުމަ އެޅި މިސްކިތް1\nޖުލައި 28, 2020 20:27


Qatar air ways miaharu faidhaa hadhaifi\nގަތަރު އެއާވޭސް - ރޭވުންތެރިކަމަށް ކަސްޓަމަރުންނާއި ދުނިޔެ ތައުރީފްކުރޭ\nގަތަރުގެ ގައުމީ އެއާލައިން، ގަތަރު އެއާވޭސް 2018 އަށް ފަހު ފުރަތަމަ ފަހަރަށް ފައިދާ ހަދައިފި އެވެ. އެއާލައިން ޚަބަރުތައް ގެނެސްދޭ ޗެނަލްތަކުން ބުނާ ގޮތުން ގަތަރުގެ މި ކާމިޔާބަކީ ހީވާގިކަމެވެ.\nދުނިޔެއަށް ފެތުރިގަތް ކޮވިޑާ ގުޅިގެން ބޮޑު ދަރަންޏެއް ބޮލުގައި އަޅައި އަދި ދަތުރުވެރިން ގޮވައިގެން ރޭވުންތެރި ކަމާއެކު ގަތަރު އެއާވޭސް ހިފެއްޓުމެއް ނެތި މަންޒިލްތަކަށް އުދުހުމުގެ ނަތީޖާ ފޮނި ކަމަށް ޚަބަރުތައް ބުނެ އެވެ.\nގަތަރު އެއާވޭސް އަކީ އެ ފްލައިތް ތަކުން ދަތުރުކުރާ މީހުން ވަރަށް ތައުރީފްކުރާ އެއާލައިނެކެވެ. ދުނިޔެއަށް އިގުތިސޯދީ ގޮތުން ކުރިމަތިވާ ނިކަމެތި ކަމުގައި ވެސް ގަތަރު އެެއާވޭސް އިން އެތަން ނުފެންނަ ކަމަށް ވަރަށް ގިނަ ދަތުރުވެރިން ބުނެ އެވެ.\nގަތަރު އެއާވޭސް އިން އަހަރު ނިންމައި ހިސާބު ޖެހިއިރު 1.5 ބިލިއަން ޑޮލަރު ފައިދާ ވެފައި އޮތްކަން ވަނީ ހާމަކޮށްފަ އެވެ. އެއާލައިނުން ބުނާ ގޮތުން އެއާލައިންގެ ޚިދުމަތަކަށް އޮތް ޑިމާންޑް އަދިވެސް އޮތީ އެވެ.\nއެއާލައިނުން ހޯދި ކާމިޔާބިއަށް އުފާކުރައްވައި ސީއީއޯ އަކުބަރު އަލްބާކިރު ވިދާޅުވީ ކާމިޔާބާ މެދު ހިތްހަމަ ޖެހިވަޑައި ގަންނަވާ ކަމަށެވެ. އޭނާ އަދި ވިދާޅުވީ ހޭވެރިވުމަށް އަމިއްލަ ނަފުސަށް އިންޒާރު ދޭން ޖެހޭ ކަމަށާއި ވާދަވެރިކަމުގައި ހިފެހެއްޓުމަކީ ދެއަތް އުރާލައިގެން ވާނެ ކަމެއް ނޫން ކަމަށެވެ.\nކުންފުނި ފުޅާކުރަން ހުރި މަސައްކަތްތައް ގިނަކަން ފާހަގަ ކުރައްވައި ސީއީއޯ ވިދާޅުވީ ފްލައިޓް އިތުރުކުރުމާއި ކަސްޓަމަރުން ހޯދުމުގައި ވެސް ވިސްނުންތަކެއް އުފައްކުރަން ޖެހޭ ކަމަށެވެ.\nގަތަރު އެއާވޭސް އަށް އެންމެ ބޮޑު ގެއްލުމެއް ލިބުނީ ގަލްފް ގައުމުތަކާ އެކު އޮތް ގުޅުން ހީނަރުވެފައި އޮތް ދުވަސްވަރު އެވެ.\nއީރާނާ މާބޮޑަށް ގާތްކޮށް ހިތާ ކަމަށާއި އީރާންގެ ޕްރޮކްސީ ހަނގުރާމަވެރިންނަށް ގަތަރުން ހޭދަކުރާ ކަމަށް ބުނެ ގަލްފްގެ ބައެއް ގައުމުތަކުން ގަތަރާ ގުޅުން ކަނޑާލި ނަމަވެސް މިހާރު ގައުމުތަށް ތިބީ ކޮނޑަށް އަތް އެއްލައިގެންނެވެ.\nގަތަރު މެދު އިރުމަތި ގަތަރު އެއާވޭސް + ގަލްފް ސަރަހައްދު


Gasim ge maraa gulhuvai Member Shameem ah kuraa thuhumathuthah dhogu kuravvaifi | Mihaaru\nގާސިމްގެ މަރާ ގުޅުވައި މެމްބަރު ޝަހީމަށް ކުރާ ތުހުމަތު ދޮގުކުރައްވައިފި\nޝަހީމް މަޖިލީހުގެ ވާހަކަ ދައްކަވަނީ: ގާސިމަކީ އޭނާ ދަންނަ މީހެއް ނޫން ކަމަށާއި އޭނާގެ މަރާ ގުޅުވައި ކުރަނީ ދޮގު ތުހުމަތުތަކެއް ކަމަށް ވިދާޅުވި. --ފޮޓޯ/މަޖިލީސް\n07 ޑިސެމްބަރ 2019 - 13:52\nޝަހީމް ނެރުއްވި ނޫސް ބަޔާނެއްގައި ވިދާޅުވީ ގާސިމަކީ އޭނާ ދަންނަ މީހެއް ވެސް ނޫން ކަމަށެވެ. އެ ހިތާމަވެރި ހާދިސާއާ ގުޅުވައި ސިޔާސީ މަގްސަދެއް ހާސިލްކުރަން ހަގީގަތާ ޚިލާފު ތުހުމަތުތަކެއް އޭނާ އަށް ކުރާތީ ކަންބޮޑުވެވަޑައިގަންނަވާ ކަމަށް ވިދާޅުވި އެވެ.\nޓެކްސީ ޑްރައިވަރަކަށް އުޅޭތާ ގާތްގަނޑަކަށް 15 އަހަރުވެފައިވާ ގާސިމް މަރާލީ ހުޅުމާލޭ ރީތިގަސްމަގުގަ އެވެ. އޭނާ މަރާލީ، މާލޭގައި ދަތުރުކުރުމަށް ފަހު ރަހުމަތްތެރިންނާ އެކު ސައި ހޮޓަލުގައި އިނދެފައި ހުޅުމާލެ ގޮސް އުޅެނިކޮށެވެ. މާލެ އިން ހުޅުމާލެ އަށް އޭނާ ދަތުރުކުރި ޓެކްސީ ވެސް އެ ސަރަހައްދުގައި އޮތެވެ. ޓެކްސީ ތެރޭގައި ވެސް ލޭ ހުރުމުން، އެއް ބަޔަކު ލަފާކުރަނީ ފުރަތަމަ ހަމަލާދޭން ފެށީ އޭގެ ތެރޭގައި ކަަމަށެވެ. އޭނާ ބަންޑުން ބިންމައްޗަށް ވެއްޓި ލޭ ކޯރު ދެމިފައި އޮއްވާ ފެނުނީ އޭގެ ފަހުންނެވެ.\nގާސިމްގެ މަރުގެ ޚަބަރާ އެކު ސޯޝަލްމީޑިއާގައި ވަނީ މެމްބަރު ޝަހީމަށް ތުހުމަތުތަކެއްކޮށްފަ އެވެ. ޓުވިޓާގައި ދައުރުކުރި މެސެޖްގައި ބުނެފައި ވަނީ 2017 ގައި ގާސިމް ވަނީ މެމްބަރު ޝަހީމްގެ އަތުން 480،000ރ. ނަގާފައި ކަމަށެވެ. އެ ފައިސާ ނުދީގެން، މިދިޔަ ހަފުތާގައި ގްރޫޕެއް ފޮނުވައި ގާސިމަށް އިންޒާރު ދިން ކަމަށް އޭނާގެ ގާތް މީހުން ޔަގީންކޮށްދޭ ކަމަށެވެ.\nމި ޓުވީޓާ ގުޅިގެން މިދިޔަ ބުރާސްފަތިދުވަހު "މިހާރު" އިން ސުވާލު ދެންނެވުމުން ޝަހީމް ވިދާޅުވީ ގާސިމް ނުދަންނަ ކަމަށާއި އޭނާ އަށް ފައިސާ ދޭން ޖެހޭ ސަބަބެއް ނެތް ކަމަށެވެ. އަދި 2017 ގައި އޭނާ އަތުގައި އަތުގައި އެހާ ފައިސާއެއް ވެސް ނުހުންނާނެ ކަމަށް ވެސް ވިދާޅުވި އެވެ. އެއީ، އޭނާ ބަދުނާމުކުރަން ސިޔާސީ ގޮތުން އަޅުވާ އިލްޒާމެއް ކަމަށް ވެސް ތުހުމަތު ކުރެއްވި އެވެ.\nޝަހީމް ނެރުއްވި ބަޔާނުގައި ވިދާޅުވީ ގާސިމާ އޭނާއާ ބައްދަލުވެފައި ވެސް ނުވާ ކަމަށެވެ. ގާސިމްގެ މަރާ، އޭނާއާ ގުޅުވަނީ މީގެ ކުރިން ވެސް އޭނާއާ ގުޅޭ ގޮތުން ދޮގު އިލްޒާމްތަކެއް އަޅުވާފައިވާ ބައެއް ކަމަށް ވިދާޅުވި އެވެ.\n"މިފަދަ ނުރައްކާތެރި އަދި ބިރުވެރި އަމަލުތަކާ ގުޅޭ ގޮތުން އެފަދަ ދޮގު ޚަބަރު ފެތުރުމުގެ ނަތީޖާއަކަށް ވާނީ މުޖުތަމައުގެ ތެރޭގައި އެއް ބައެއްގެ މައްޗަށް އަނެއް ބަޔަކު ނަފްރަތުވެ ފިތުނަވެރިކަން އުފެދުމެވެ. ބަދަލު ހިފުމުގެ ރޫހު އާލާވުމުގެ ސަބަބުން މިފަދަ ނުރައްކާތެރި އަމަލުތައް ތަކުރާރުވުމުގެ ފުރުސަތު އިތުރުވެގެން ދިއުމެވެ،" ބަޔާނުގައިވެ އެވެ.\nޝަހީމް ވަނީ ގާސިމްގެ މަރުގެ ވަށައިގެންވާ ހުރިހާ ކަމެއް ހޯދަން ފުލުހުންނަށް ގޮވާލައްވައިފަ އެވެ. އަދި އެ މަރުގެ ފަހަތުގައި ހިމެނޭ އެންމެން ހޯދައި އިންސާފު ގާއިމްކޮށްދެއްވަން ވެސް އެދިވަޑައިގެންފައިވެ އެވެ.\nގާސިމަށް ހަމަލާދީ މަރާލަން ޖެހޭ ސަބަބެއް ނެތް ކަމަށް އޭނާގެ ރަހުމަތްތެރިން ބުނެ އެވެ. އާދައިގެ ދިރިއުޅުމެއް އުޅޭ ގާސިމަކީ އެއްވެސް ބަޔަކާ މެދު ހިތްހަމަނުޖެހުމެއް ނުވަތަ ރުޅިވެރިކަން އޮންނަ މީހެއް ނޫން ކަމަށް ވެސް އޭނާގެ ގާތް މީހުން ބުނެ އެވެ.\nއެކުވެރިން ގަބޫލުކުރަނީ ގާސިމަށް ހަމަލާދީ މަރާލީ ފޭރުމުގެ ބޭނުމުގައި ކަމަށް ވެދާނެ ކަމަށެވެ.\nއެ ނޫން ސަބަބެއް އޮވެދާނެ ކަމަކަށް އޭނާ ދަންނަ މީހުން ގަބޫލެއް ނުކުރެ އެވެ. ފުލުހުން މި މައްސަލައިގައި މިހާތަނަށް މީހަކު ހައްޔަރު ކުރި ކަމަކަށް ނުބުނެ އެވެ.\nކުށްކުރުން ފުލުހުން ރައްޔިތުންގެ މަޖިލިސް މީހުން މެރުން ގާސިމް ހަސަންގެ މަރު މެމްބަރު އަބްދުﷲ ޝަހީމް އަބްދުލްހަކީމް ހުޅުމާލެ\nމީނާގެ ފެންވަރު މަޖުލީހުންވެސް އެގޭ.\nގުޅުމެއް ވާނަމަ މިހާރު ހައްޔަރުކުރަން ޖެހޭނެ\nމީގެ ކުރިންވެސް ކަލޭ އުޅުނު ! ކަލޭތީ އުޅޭ މީހެއްކަންވެސް ދަންނަ މީހަކު ހުރިހެނެއް ހިއެއްނުވޭ! ކުއްލިއަކަށް ކަލެއަށް ތުހުމަތު ކުރުމުން ތިކަމުގެ އަޑީގައި ކޮންމެވެސް ނުބައެއް އުޅޭ ކަމަށް ޝައްކު ކުރެވޭ !\nއެމްޑީޕީ މީހެއްދޯ؟ ގުޅުމެއް ނެތޭބުނެފިއްޔާ އޮންނާނީ ގުޅިލާމެހިގެންގޮސް ތަގުޅިލެވިފަ\nޢެވަގުތު އެބުނާވަރަށް ފައިސާ ގާސިމު އަތުގަ ހުރީމަތަ ފޭތުނީ .. އަޖައިބެއް.. ހާދަގަބޫލު ނުކުރެވޭ ވާހަކައެ ކޭ\nޝަހީމަކީ ކޮންކަހަލަ ބޭފުޅެއްކަން އިނގޭ. މިސްކިތް ހުޅުޖެހި މީހާވެސް ބުނި މަށޭ އެބަކިޔާހޭ.\nގާސިމް ގެ ދަރިއެއްގެ ބަހެއް ހޯދާލިނަމަ..\nއެމީހަކާ ޖެހުނީމަ އަބުރުވެސް އޮވޭ...\nއަޑެއް ކިޔަންޏާ ރެދެއްލާނެއޭ މީހުން ބުނެއުޅެއެވެ. ރާއްޖޭގައި އެތައް ބައިވަރު މެންބަރުންނާއި ސިޔާސީ އެތައް ބަޔަކުއުޅޭއިރު ހަމައެކަނި ޝަހީމަށް ތުހުމަތުގެ އިނގިލި ދިއްކުރުމަކީ ޕޮލިހުން ވަރަށް ސީރިޔަސްކޮށް ބަލަންޖެހޭ މައްސަލައެއް\nއެއްވެސް ފަރާތަކާއި އެއްވެސް މަސައްކަތެއް ހަވާލެއްވެސް ނުކުރައްވަމުތޯ ؟


ޗައިނާ ފަތުރުވެރިއަކު އޮޔާދަނިކޮށް ސަލާމަތް ކޮށްފި\nޗައިނާ ފަތުރުވެރިއަކު އޮޔާދަނިކޮށް ޑައިވިން ދޯންޏަކަށް ނަގައި އޭނާ ސަލާމާތް ކޮށްފިއެވެ. ދޯންޏަށް ނަގަން އުޅުމުން އޭނާ ވަނީ އެކަމާ ދެކޮޅު ހަދައިފައި ކަމަށް ފުލުހުން ވިދާޅުވެފައިވެއެވެ.\nއެހެންންމަވެސް އޭނާ އެގޮތަށް ދޫކޮށްލާފައި ނުދާނެކަމަށް ޑައިވިން ދޯނިން ބުނުމުން އޭނާ ވަނީ ދޯންޏަށް އަރައިފައެވެ. އެރިއިރު ހުރީ ވަރަށްބަލިވެ ނޭވާ ކުރުވެފައި ކަމަށް ފުލުހުން ވަނީ މަޢުލޫމާތު ދެއްވައިފައެވެ. އޭނާ މޫދުގައި އޮތީ ލައިފްޖެކެޓް އަޅައިގެންނެވެ.\nއެމީހާ އޮޔާދިޔައީ ކ. ގުރައިދުއާ އެއްފަޅެއްގައި އޮންނަ ފަޅުރަށެއް ކަމަށްވާ ލޮސްފުށީގެ ފުއްޓަރާވީ ދިމާއަށް އެކަނިމާއެކަނި މޫދަށް އެރިއުޅެނިކޮށްނެވެ. ޢުމުރުން 28 އަހަރުގެ އެމީހާ އޮޔާ ދަނިކޮށް ފެނިގެން ނަގައިފައިވަނީ ކަނޑޫމާ ރިސޯޓުގެ ޑައިވިން ދޯންޏަކަށެވެ. އެ ދޯންޏަށް އެނާ ނެގުމަފަހު ގެންގޮސްފައިވަނީ ކަނޑޫމާ ރިސޯޓަށެވެ.\nފުލުހުންނަށް މި މަޢުލޫމާތު ލިބުމުން ވަނީ ކަނޑޫމާ ރިސޯޓަށް ގޮސް އެ ފަތުރުވެރިޔާއާ ބައްދަލުކުރައްވައިފައެވެ. އަދި ގުރައިދޫގައި އޭނާ ހުންނަ ގެސްޓު ހައުސްއަށް އޭނާއާ އެކު ގޮސް އެތަނުގެ މެނޭޖުމެންޓާއި ފަތުރުވެރިއާއާ ވާހަކަ ދައްކައިފައި ކަމަށް ފުލުހުން ވިދާޅުވިއެވެ.\nމިޙާދިސާގައި އޭނާއަށް އެއްވެސް އަނިޔާ އެއް ލިބިފައެއް ނުވެއެވެ.\nލުބްނާ މަޖީދް މުޚުތާރް 25 މިނެޓު ކުރިން


Gaanoonee column: Dhauvaa nukoh, naseyhaiy dhinumah fahu massala nihmaalevey kan engeytha?\nފްރޮސެކިއުޓާ ޖެނެރަލް އޮފީސް--ފޮޓޯ: ސަން\nޢާންމު އުޞޫލަކީ، ޖިނާއީ ކުށެއްގެ ތުހުމަތުކުރެވިގެންވާ ކޮންމެ މީހެއްގެ މައްޗަށްވެސް ދަޢުވާ އުފުލުމެވެ. ނަމަވެސް ޖިނާއީ ކުށެއްގެ ތުހުމަތު އުފުލިގެންވާ ކޮންމެ މީހަކީ، އެމީހެއްގެ މައްޗަށް ދަޢުވާ އުފުލާ ނުވަތަ އުފުލަންޖެހޭ ފަރާތެއްނޫނެވެ. ބައެއް ޙާލަތުގައި ދަޢުވާނުކޮށް، ތުހުމަތުކުރެވިގެންވާ ފަރާތަށް ނަސޭޙަތްދީ މައްސަލަ ނިންމާލުމުގެ ބާރު ޕްރޮސިކިއުޓަރ ޖެނެރަލަށް ލިބިގެންވެއެވެ. ނަމަވެސް، މިފަދައިން ނަސޭޙަތްދީ މައްސަލަ ނިންމާލެވޭނީ، ތުހުމަތުކުރެވިފައިވާ ފަރާތުގެ ކިބައިގައި ވަކި ޝަރުތުތަކެއް ފުރިހަމަވެފައިވާނަމައެވެ. އަދި ކުރިކަމަށް ތުހުމަތުކުރެވޭ ކުށަކީ، ވަކި ބާވަތެއްގެ ކުށެއް ކަމުގައިވާނަމައެވެ.\nދަޢުވާކުރުމުގެ ބަދަލުގައި ނަސޭޙަތްދިނުން\nދަޢުވާކުރުމުގެ ބަދަލުގައި ނަސޭޙަތްދީ މައްސަލަ ނިންމުމަށްއެދި ކުށުގެ ތުހުމަތުކުރެވިފައިވާ ފަރާތުން ހުށަހަޅަން ބޭނުންވާނަމަ، އެފަރާތުންވެސް ހުށަހެޅިދާނެއެވެ. ނަމަވެސް މިގޮތަށް ހުށަހެޅޭއިރު ނަސޭޙަތް ދީ މައްސަލަ ނިންމާލުމަށްޓަކައި މައިގަނޑު3ކަމެއްގައި ވަކި ޝަރުތުތަކެއް ފުރިހަމަވާންޖެހެއެވެ. މި3ކަމަކީ، ތުހުމަތު ކުރެވޭ ކުށް، ތުހުމަތު ކުރެވޭ މީހާ އަދި ޢާންމު މަސްލަޙަތަށެވެ.\nމިގޮތުން ތުހުމަތު ކުރެވޭ ކުށާއި ގުޅޭ ގޮތުން ފުރިހަމަވާންޖެހޭ ޝަރުތުތަކުގެ ތެރޭގައި، ތަޙްޤީޤުގައި ކުށުގެ ތުހުމަތުކުރެވިފައިވާ މީހާ އެކުށެއް ކުރިކަމަށް އިޢުތިރާފްވުމާއި އަދި އެކުށަކީ 1 އަހަރަށްވުރެ ދިގު މުއްދަތަކަށް ޖަލުގައި ބަންދު ކުރުމުގެ އަދަބެއް ހިމެނޭ ކުށެއް ކަމުގައި ނުވުމެވެ.\nމީގެ އިތުރަށް ތުހުމަތުކުރެވޭ މީހާގެ ކިބައިގައި ހުންނަންޖެހޭ ޝަރުތުތަކަށް ބަލާއިރު، ފުރަތަމަ ކަމަކަށް ކުށްކުރި މީހާގެ މައްޗަށް އިތުރު އެހެން ޖިނާއީ ދަޢުވާއެއް އުފުލިފައި އޮވެގެންނުވާނެއެވެ. އެއަށްފަހު، އެކުށްކުރީ 65 އަހަރު ނުވަތަ އެއަށްވުރެ އުމުރުން ދުވަސްވީ ފަރާތެއް ނޫންނަމަ 18 އަހަރުން ދަށުގެ ކުޑަކުއްޖަކަށް ވާންޖެހެއެވެ. އެހެންނޫންނަމަ، ކުށްކުރިމީހަކީ ޢާއިލާއެއް ބަލަމުން އަންނަ އެމީހެއްގެ މައްޗަށް ޢާއިލާ ބަރޯސާވެގެންވާ މީހަކަށް ވާންޖެހޭނެއެވެ. މިގޮތުން ޢާއިލާއެއް ބަލަހައްޓަމުންދާ ފަރާތެއް ކަމުގައި ކަނޑައަޅާނީ، ކުށްކުރި ފަރާތަކީ މާލީގޮތުން ޢާއިލާއަށް ޚަރަދުކުރަމުންދާ މީހެއް ކަމުގައިވާނަމައެވެ.\nއިސްވެދިޔަ ޝަރުތުތައް ފުރިހަމަވީކަމުގައިވިޔަސް، ދަޢުވާކުރުމުގެ ބަދަލުގައި ނަސޭޙަތްދީ މައްސަލަ ނިންމާލާނީ، އެއީ ޢާންމު މަޞްލަހަތަށް އެންމެ ފައިދާހުރިގޮތް ކަމުގައިވާނަމައެވެ. މިފަދައިން މައްސަލަ ނިންމާލުމަކީ ޢާންމު މަޞްލަހަތަށް އެންމެ ފައިދާހުރިގޮތްތޯ ކަނޑައަޅާނީ، ތުހުމަތުކުރެވުނު ކުށުގެ އަދަބަކީ ކުޑަ އަދަބެއް ކަމުގައިވުމާއި އަދި ކުށުގެ ސަބަބުން ބޮޑު ގެއްލުމެއް ލިބިފައިނުވާނަމައެވެ. މިގޮތުން ކުށުގެ ސަބަބުން ލިބުނު ގެއްލުމަކީ މާލީ ބޮޑުގެއްލުމެއްކަމުގައި ބަލާނީ، އެ ގެއްލުމަކީ 50,000/-ރ އަށްވުރެ ބޮޑު ގެއްލުމެއް ކަމުގައިވާނަމައެވެ. އަދި ލިބުނު ގެއްލުމަކީ ނަފްސާނީ ނުވަތަ ޖިސްމާނީ ގެއްލުމެއްނަމަ، ރިޢާޔަތްކުރާނީ އެގެއްލުމުގެ ކުޑަބޮޑުމިނަށެވެ.\nނަސޭޙަތްދީ ދޫކޮށްލުމުގެ އެއްބަސްވުން\nދަޢުވާކުރުމުގެ ބަދަލުގައި ނަސޭޙަތްދީ ދޫކޮށްލާނަމަ، ޕްރޮސިކިއުޓަރ ޖެނެރަލް ކަނޑައަޅާ ޝަރުތުތަކަކާ އެއްގޮތަށް ޢަމަލުކުރުމަށް އެއްބަސްވާކަމަށް އިޤުރާރުވެ، ކުށުގެ ތުހުމަތުގައިވާ މީހާއާއި ޕްރޮސިކިއުޓަރ ޖެނެރަލާ ދެމެދު އެއްބަސްވުމެއްގައި ސޮއިކުރަންވާނެއެވެ. އަދި އެޝަރުތުތަކާ އެއްގޮތަށް ޢަމަލުކުރަމުންދާހާ ހިނދަކު، އޭނާގެ މައްޗަށް އެކުށުގެ ދަޢުވާއެއް ނުއުފުލޭނެއެވެ. ނަމަވެސް، ދަޢުވާކުރުމުގެ ބަދަލުގައި ނަސޭޙަތްދީ މައްސަލަ ނިންމި ތާރީޚުން ފެށިގެން3އަހަރުގެ ތެރޭގައި އިތުރުކުށެއްކޮށްފިނަމަ އެކުރި ކުށުގެ ދަޢުވާއާއި، ނަސޭޙަތްދީ މައްސަލަ ނިންމި ކުށުގެ ދަޢުވާވެސް ކުރެވޭނެއެވެ.\nނަސޭޙަތުގެ އެއްބަސްވުން ވެވެނީ ކުޑަކުއްޖަކާއެކުގައިކަމަށްވާނަމަ، އެކުއްޖެއްގެ ބެލެނިވެރިޔަކު ނުވަތަ އެކުއްޖެއްގެ މަޞްލަޙަތު ޙިމާޔަތްކޮށްދެވޭނެ ފަރާތެއް އެއްބަސްވުމުގައި ސޮއިކުރާއިރު ޙާޟިރުވެ ހުންނަންޖެހޭނެއެވެ. އަދި އެފަރާތަކުންވެސް އެއެއްބަސްވުމުގައި ސޮއިކުރަންވާނެއެވެ.\nތަޙްޤީޤުގައި ކުށަށް އިޢުތިރާފްވާ މީހުންގެ ތެރެއިން ކުދިކުދި ކުށްކުރާ މީހުންނަށް ދައުވާކުރުމުގެ ބަދަލުގައި ނަސޭޙަތްދީ މައްސަލަ ނިންމާލަނީ، އެފަދަ މީހުންނަށް އިތުރު ފުރުޞަތެއްދީ މުޖުތަމަޢަށް ރުޖޫޢަވެ، މުޖުތަމަޢުގައި ކުށުން ދުރުހެލިވެގެންވާ ރަނގަޅު ދިރިއުޅުމެއް އުޅުމަށް މަގުފަހިކޮށްދިނުމުގެ މަޤްޞަދުގައެވެ.


Mi Sarukaarah Pump Station Nuneguneemaa Ves Kuhverivee Kuree Sarukaaru - Vaguthu\nމާލޭ ބޮޑުތަކުރުފާނު މަގުގައި ބަހައްޓާފައި ހުރި ސްޓެލްކޯގެ ޕަމްޕް ސްޓޭޝަން ނެގުމުގެ މަސައްކަތް ހަތް މަސް ދުވަސް ވީއިރު ވެސް ނުކުރެވި ފާޑުކިޔުން އަމާޒުވުމުން ޕަމްޕް ސްޓޭޝަން ނުނެގުމުގެ ޒިންމާ ކުރީ ސަރުކާރުގެ ބޮލުގައި އެޅުވުމަށް ފަހު މިސަރުކާރުން ފާޑުކިޔުންތަކުން ބޯދަމައިގެންފިއެވެ.\nސްޓެލްކޯގެ ޕަމްޕް ސްޓޭޝަން ނެގުން ލަސްވާތީ ކުރީގެ ހައުސިން މިނިސްޓަރ ޑރ.މުހައްމަދު މުއިއްޒު ވަނީ މިހަފްތާގައި ސަރުކާރަށް ފާޑުވިދާޅުވެފައެވެ. މުއިއްޒު ވިދާޅުވީ ބޮޑު ތަކުރުފާނު މަގު ފުޅާކުރި އިރު މަގަށް އަރާތީ ނަގަން ޖެހުނު ސްޓެލްކޯގެ ޕަމްޕް ސްޓޭޝަންގެ މަސައްކަތް މިހާރު ހުއްޓިފައިވާ ކަމަށެވެ. އޭނާ ވިދާޅުވީ ކަމާ ބެހޭ ހުރިހާ ފަރާތްތަކެއް ގުޅިގެން ޕަމްޕް ސްޓޭޝަން ބަދަލުކުރަން ކުރި މަސައްކަތް ހުއްޓުވީ ނޮވެމްބަރު 17 ގައި ކަމަށެވެ.\nމުއިއްޒު އަށް ރައްދު ދެއްވަމުން ޕްލޭނިން މިނިސްޓްރީން މިއަދު ވިދާޅުވީ ޕަމްޕް ސްޓޭޝަން ނުނެގި ލަސްވީ، ކުރީ ސަރުކާރުގައި ހައުސިންގ މިނިސްޓްރީން އޭރު ކަން ކުރިގޮތުން ކަމަށެވެ.\nދައުލަތުގެ މީޑިއާ "ޕީއެސްއެމް" އަށް މައުލޫމާތު ދެއްވަމުން ޕްލޭނިން މިނިސްޓްރީގެ މީޑިއާ އޮފިޝަލް ވިދާޅުވީ ސިނަމާލޭ ބުރިޖާ އިންވެގެން ތަރައްޤީކޮށްފައިވާ ރިންގްރޯޑުގެ މަސައްކަތަށް ސްވިމިންގ ޓްރެކް ސަރަޙައްދުގައި ހުރި ސްޓެލްކޯގެ ޕަމްޕް ސްޓޭޝަން ނެގުމުގެ މަސައްކަތް ކުރީގެ ސަރުކާރުން ކުރުމަށް ނިންމާފައިއޮތީ، އޭރުގެ ހައުސިންގ މިނިސްޓްރީގެ އަމިއްލަ ވަސީލަތްތައް ބޭނުންކޮށްގެންކަމަށެވެ. ނަމަވެސް އެ މަސައްކަތް ނުކުރެވި ދިގުލައިގެން ދިޔައީ، ޕަމްޕް ސްޓޭޝަން އެތަނުން ނަގައި، މާލޭގެ އެހެން ސަރަޙައްދަކަށް ބަދަލުކުރުމުގެ މަސައްކަތް ކުރެވޭވަރުގެ ވަޞީލަތެއް މިނިސްޓްރީގައި ނެތުމުން ކަމަށް އޭނާ ވިދާޅުވިއެވެ.\nޕަމްޕް ސްޓޭޝަން އެތަނުން ނަގައި، މާލޭގެ އެހެން ސަރަޙައްދަކަށް ބަދަލުކުރުމުގެ މަސައްކަތް ކުރެވޭވަރުގެ ވަޞީލަތެއް މިނިސްޓްރީގައި ނެތްކަމަށް ޕްލޭނިން މިނިސްޓްރީން ވިދާޅުވިއިރު ޔާމީންގެ ސަރުކާރުގައި އޭރުގެ ހައުސިން މިނިސްޓްރީން ވަނީ މާލޭގެ މަގު ހެދުން ފަދަ ބޮޑެތި މަޝްރޫޢުތައް ވެސް އެހެން ބަޔަކާއި ހަވާލުކުރުމެއް ނެތި ސީދާ މިނިސްޓްރީގެ ބެލުމުގެ ދަށުން ކޮށްފައެވެ. އެހެންކަމުން ޕަމްޕް ސްޓޭޝަން ބަދަލު ކުރެވޭ ވަރުގެ ވަސީލަތްތައް މިނިސްޓްރީގައި ހުންނާނެ ކަމަށް ގަބޫލު ކުރެވެއެވެ.\nޕަމްޕް ސްޓޭޝަން ނުނެގި މިސަރުކާރަށް ގާތްގަނޑަކަށް ހަތް މަސް ދުވަސް ވެގެން ދިޔައިރު ސަރުކާރުގެ މަސައްކަތްތައް ލަސްކަމަށް ބުނެ މިހާރު އެތައް ބަޔަކު ގެންދަނީ ފާޑުކިޔަމުންނެވެ.\nޖޫން 12, 2019 13:01\nކުރީގެ ހައުސިންގ މިނިސްޓްރީ ގަދަ އިނގޭ. އެމީހުންނަށް ކަންކަން ވާނީ. މިހާރު ސިއްހީ ގޮތުންވެސް އެހާ "ވާ" ކަހަލަ ބޭފުޅެއްނޫން އެހުރީ. މިއީ ދެރަކޮށޤލުމުގެ ބަހެއްނޫން. އެކަމަކު އެމީހަކަށް ވާވަރުގެ ކަމަކާދޯ ހަވާލުވާންވާނީވެސް. ހަމަ ބޮޑު މުސާރަ ލިބުނަކަށް ބޮޑެތި މަގާމުތަކަށް ގާބިލް ނޫން މީހުން އެމަގާމުތަކުގައި ތިބެގެން މުސާރަ ނަގާކަށް ނުވާނެ. އެފައިސާވެސް ހަލާލެއް ނުވާނެ.\nޖޫން 12, 2019 13:03\nވިހެއުމުގެ ތެރޭ ކަރުގަ ފޫޅު އޮޅިގެން ކުއްޖަކު މަރުވިއަސް ޔާމީން ސަރުކާރުގެ ބޮލުގަ އަޅުވާނީ. އެއީ ވެރިކަމާ ހަވާލުވެ އެތިބީ ގައުމެއްގެ ރައްޔިތުންތަކެއްގެ މުހުތާދުތައް ފިލުވާދެވޭ ފަދަ ބައެއްނޫނޭ. އެހެންވެއޭ އޭރުވެސް މަގޮވީ، ހެޔޮނުވާނެއޭ އިބޫއަށް އެއަނިޔާދޭން. މިހާރުދެން މިގައުމުގެ ރައްޔިތުންނަށް ދޭ އަނިޔާތަށް އެފަކީރުގެ ބޮލުގައި އެޅޭނީ. އެއީ ވަލިއްޔުލް އަމުރުވީމަ އޭނާގެ ރައްޔިތުންގެ ޒިންމާ ނަގަންޖެހޭ މީހާ ކަމަށްވާތީ ކަންހުރިގޮތް. ﷲ ގެ ހަޟްރަތުގައި ޖަވާބުދާރީވާންޖެހޭނެތީ، ގާބިލް މީހުން ވެރިންނަށް ވުމަށާއި، ހަމަޖެއްސުމަށް ﷲ ތަޢާލާ އަންގަވާފައިވަނީ.\nޖޫން 12, 2019 13:06\nއެހެން މީހުންގެ ބޮލަށް ކަންކަން ކަނަޑާލާ ސަރުކާރެއް ކަރެޝަނުން އަދީބު ދާން ހުއްދަދިނީޔޯ އަޅެފަހެ މީހަކު މޮޔަނުވާނެތަ މި މީހުން އެތަނަށް އިސްކޮށް މީހަކު ލާފައިހުރީ މި މީހުން ބުނާގޮތެއް ނޫންތަ އަމީހަކު ހަދާނީ ޕަމްޕް ސްޓޭޝަންވެސް ހަމަ އެހެން އެވީ\nގޯހެއްނޫން. މިސަރުކާރުގެ ނެތް ކަމެއް ކުރާނެ ގޮތެއް އެނގޭ މިނިސްޓަރަކުވެސް، އެމީހުންގެ ކަމަކީ، ރާއްޖޭން ބޭރަށް ދަތުރުކުރުން. ދިވެހި ރާއްޖޭގެ ބަޖެޓް 30 ބިލިއަން ރުފިޔާ ތަޅާ ބުރުވާ އެލަނީ ބޭރުދަތުރުތައް ކުރުމަށް. ކޮންމެ އޮފީހަކުންވެސް އެންމެ ބޮޑު ޚަރަދުކުރަނީ، ބޭރަށް ބުރެއްޖަހާލާ މަޖާކޮށްލަން. އެހެޔޮ އެތަނެއްގެ މަސައްކަތާ ނުގުޅޭ ކަމެއްގަވެސް. މިހާރުގެ ހާލު މިހުރީ. އިޙްލާޞްތެރި މުއައްސަސާއެއް ބައެއްނެތް. ކަމެއް ބަލާލެވޭވަރު ގާބިލް ވަޒީރެއް އިސް ވެރިއެއްނެތް.\nޖޫން 12, 2019 13:07\nހަމަނަސީބު ތިކަން މިގައުމުގެ ފުރަތަމަ ޖުމްހޫރިއްޔާގެ ރައީސް މަރްހޫމް އަމީންދީދީގެ ބޮލުގައި ނޭޅުވިކަންވެސް.\nޖޫން 12, 2019 13:10\nމަހިތަށްއަރަނީ، ރައްޔިތުންނަށް ކޮށްދޭންޖެހޭ ކަންކަން ނުކުރެވެންޏާ ކީއްކުރާ ސަރުކާރެއްބާއޭމިއޮތީ؟ ދައުލަތުގެ ހަޒާނާ އެބަހުސްކުރޭ. ރައްޔިތުންނަށް ދެވޭ ޙިދްމަތެއްނެތް. ޕަންޕު ސްޓޭޝަން ގަނޑެއް ނުނެގުނު. ބުރިޖުން ހަލާކުވާ ތަނެއް މަރާމާތު ކުރެވެނީކީނޫން. ރަސްފަންނު ހަލާކުވެ ދަނީ. ރަސްރަނި ބަގީޗާ ހަލާކުވެދަނީ. އާ ޕްރޮޖެކްޓެއް ފެށުމުގެ ގާބިލްކަން ނުހުރެދާނެ. އެކަމަކު މިސަރުކާރުން ރައްޔިތުންގެ މުދާ ބަލަހައްޓާލަ ދީ އެތަންތަނުން ހަލާކުވާ ތަންތަން މަރާމާތުކޮށްލަދޭނަމަވެސް ރަނގަޅު. ޔާމީން ހެދިޔަސް އެއީ ދައުލަތުގެ ފައިސާއިން ހަދާފަހުރި ދިވެހި ރައްޔިތުންގެ މުދަލޭ. ހަސަދަވެރިވޭވެ ތިބޭ. އެކަމަކު އެތަންތަންވާނީ ހަދައިދޭން. އެހެންނޫނީ ބޭކާރު ސަރުކާރުތަށް ރައްޔިތުން ނުކުމެ ބޭކާރު ކޮށްލާނީ.\nޖޫން 12, 2019 13:12\nފެނަން އެހުރީ އަޅާފަހުރި ތަން ދެން ބާތަން ތަޅާ އުކާލުމުގެ ވަަސީލަތެއް މިނިސްޓްރީގަ ނެތިއްޔާ ވަސީލަތް ހޯދައިގެން ކުރަން ނޭނގެންޔާ އަވަހަށް ގެޔައް ވަޑައިގަންނަވާ.\nޕަންޕް ބަދަލުކުރުމަކީ ސްޓެލްކޯއަށް 2-3 ދުވަހަކުން ނިންމާލެވޭވަރު ކުޑަ ކުޑަ މަކެއް. 10ފޫޓު ކުޑަ ކޮޓަރިއެއް ތަޅާ އުކާލުމަކީ އެންމެ ދުވަހެއްގެ ކަމެއް.\nޖޫން 12, 2019 13:16\nކުރީ ސަރުކާރޭ ނުކިޔާ ކަން ކަން ކުރަން އުނަގަނޑު ދަލާއިގެން ތަރައްގީ ކުރެވޭނީ،\nޖޫން 12, 2019 13:18\nތިތިބީ ކަންކަން ވެފައޭ. ކަލޭމެނަށް ވަރަށް ރަނގަޅަށް ކުރެވޭ ކަމެއް މުޒާހަރާ ކުރުމަކީ. އެކަން ކޮށްލަކޮށްލާ ތިބެންދޭ. ދިވެހި ރައްޔިތުންނަށް ޚިދްމަތް ބޭނުންވޭ. އެއްކަމެއްވެސް ނުވޭ. ފިނިހަށްވެސް މިމީހުނާ އަޅާބަލާފަ ސްޕީޑް ބާރޭ ބުނެވޭނީ.\nޖޫން 12, 2019 13:25\nޖޫން 12, 2019 14:02\nކަންކަންކުރެވޭނީ ކަމަށް ގާބިލް މީހުނަށް އެމްޑީޕީއަކީ ބޮޑު ފެއިލިއަރ އެއް. އެބައިގަނޑަކަށް ނުވާނެ ތިޔަކަމެއް.\nޖޫން 12, 2019 14:20\nމިހާރު ދައުލަތައް ލިބެމުން ދާ ހުރިހާ ފައިދާޔަކީވެސް އަދި ތަރައްގީއަކީވެސް މިދިޔަ5އަހަރު ރ ޔާމިނު ގެ ސަރު ކާރުގެ ސަބަބުން ނޭ ބުނަން ކެރޭނެބާ\nޖޫން 12, 2019 15:44\nސަރުކާރުގެ ހުރިހާ ވަސީލަތެއް7މަސްތެރޭ ކަފުން ކޮށްލީތަ ކަލޯ؟ ލަދެއްވެސް ނުގަތެއްނު އެހެން ކިޔަން.\nޖޫން 12, 2019 15:47\n3 ލައްކަ ރުފިޔާގެ ފޯނުބިލު ވަގު ފާޑުފާޑު ވާހަކަ ދައްކަން ނަހަދާ ވައްކަން ކޮށްލަކޮށްލާ ހުރެބަލަ. ތިތިބީ އަނެއްކާވެސް ޚަޒާނާ އަތްމަތި ވެފައެއްނު.\nޖޫން 12, 2019 15:59\nފޯނުބިލު ވަގުގެ އެޑްވައިޒަރަކަށް މުއިއްޒު ލައިގެން ނަމަވެސް ކަންފުޅެއް ވޭތޯ ބަލާބަލަ ނިކަން. ލަދަކާހުރެ ތަދެއް ނުފިލާނެނު. މުއިއްޒުމެނާ ނުލައެއް ތިކަމެއް ނުވިއެއްނު. އަޅެފަހެ މި ގައުމުގަ ސަރުކާރެއް އެބައޮތްތަ؟ މީ މިހާރު ރައްޔިތުންނަށް ޖަވާބު ލިބެން ކޮންމެހެން ބޭނުންވާ ސުވާލެއްނު.\nއަންނި އަދި ކިނބޫ\nޖޫން 12, 2019 16:12\nސްޓެލްކޯ ޕަމްޕް ސްޓޭޝަން ނަގަން ޖެހޭނީ ސްޓެލްކޯއިން ނޫންތަ؟؟؟\nޖޫން 12, 2019 16:42\nﷲ ގެ ހަޟްރަތުގައި ޖަވާބުދާރީވާންޖެހޭނެތީ، ގާބިލް މީހުން ވެރިންނަށް ވުމަށާއި، ހަމަޖެއްސުމަށް ﷲ ތަޢާލާ އަންގަވާފައިވަނީ.\nޖޫން 12, 2019 20:22\nދެންކާކުތަ މިއާލާތުންނަށްވޯޓްދިނީ ތަޅާބާލަން ހިގާބަލަ ކަންކުރެވޭވަރުގެ މީހުންނާ ޤައިމު ހަވާލުކުރަން.\nޖޫން 12, 2019 21:24\nބަލަގަ ކުރީ ސަރުކާރުން އެކަން ކުރަމުން ދިޔަ ތަން އޮތީ ރައްޔިތުންނަށް ލޮލުން ފެންނަން. ނުވާ ކަން ކަމަށް ކޮށްޕުނީ ކީއްކުރަން! މީގެ ކުރިންވެސް ހައުސިންގ މިނިސްޓްރީ ހުރި ވަސީލަތް ބޭނުންކޮށްގެން މަސައްކަތް ކުރީ ދެލޯ ހުރިއްޔާ ތިޔޮތީ ފެންނަން! ތަނެއް އޮތިއްޔާ ބޮޑު މުސާރަ ކަލަން ކޮއްޕޭތި! ބަލަގަ ކޮރުވެފައި އޮތް ސަރުކާރަކަށް ކުރެވޭނީ ކޮންކަމެއްތޯ؟ގާބިލްކަމެއް ނެތް ރައީސަކަށް، ގާބިލް ކަމަެއް ނެތް މިނިސްޓަރުންނަކަށް ބަލަގަ ކޮން ކަމެއްހޭ ކުރެވޭނީ! ރައީސް ޔާމީން މިގައުމު ތަރައްގީ ކުރިތަން ފެނުނީމާ ރައްޔިތުންނަށް އޮޅުވާލައިގެން ދޮގުތައް ފަތުރައިގެން ތިމަންނާ މެންނަށް ވެސް މިކަން ވާނޭ ކިޔާފައި ބޯކޮށްޕާލީ ވޯލްޑް ބޭންކް އިން ވެސް އެޔޮތީ3އަހަރު އިގުތިސާދު އަޑީގައި އޮތް ވާހަކަ! 1.8 ބިލިއަން ރުފިޔާ ވީނުވީއެއް ނޭގޭ! ދައުލަތުގެ ރިޒާވް އަޑިއަށް ގޮސްފި! އަދިވެސް ބަލަނީ ސެލްފީ ނަގާފައި ފޮޓޯ ނެގޭތޯ! ރައީސް ޔާމީން މިގައުމު ތަރައްގީ ކުރީމާ ތިމަންމެންވެސް ކުރާނަމޭ ބުނެ މި ފެންނަނީ މަރުފަލި ޖަހާތަން! އަންނަނީ ހިނި


Sifain beylumuge kurin Taliban aa vaahaka dekkin: Trump\nސިފައިން ބޭލުމުގެ ކުރިން ތާލިބާނުންނާ ވާހަކަދެއްކިން: ޓްރަމްޕް\nއެމެރިކާގެ ކުރީ ރައީސް ޑޮނަލްޑް ޓްރަމްޕް(ކ) އަދި ތާލިބާނުންގެ ޑިޕިއުޓީ ޗީޕް މުއްލާ އަބަދުލް ޣަނީ ބަރާދަރު\nއެމެރިކާ ސިފައިން އަފުޣާނުން ބޭލުމާ މެދު ގޮތެއް ނިންމަން މަޝްވަރާ ކުރެއްވިއިރު ތާލިބާނުންގެ ލިޑާރަށް ފޯނުން ގުޅުއްވައި މަޝްވަރާކުރެއްވި ކަމަށާއި ތާލިބާނުންނާއެކު ޑީލެއް ހެއްދެވި ކަމަށް އެމެރިކާގެ ކުރީގެ ރައީސް ޑޮނަލްޑް ޓްރަމްޕް ވިދާޅުވެއްޖެ އެވެ.\nތާލިބާނުންނާއެކު ހެއްދެވި ޑީލަކީ ޓްރަމްޕް ވިދާޅުވި ގޮތުން އަފްޣާނުން އެމެރިކާ ސިފައިން ފައިބައިގެން ދިއުމަށް ފަހު އެމެރިކާއާ މެދު ނުތަނަވަސް ކަމެއް ނުބޭއްވުމެވެ. އަދި އެމެރިކާއަށް ހަމަލާއެއް ނުދޭނެ ކަމަށް އެއްބަސް ކުރުވުމެވެ. ޓްރަމްޕް ވިދާޅުވި ގޮތުން އަފްޣާންގައި ވެސް ހަރުކަށި އަލަމުތަކެއް ނުހިންގަން ތާލިބާނުން ރުހުނެވެ.\nޓްރަމްޕް ވިދާޅުވީ އެއްބަސްވުމާ ޚިލާފުވެއްޖެ ނަމަ ދުވަހަކު ވެސް ހިތުން ނުފިލާ ވަރުގެ ގަދަފަދަ ހަމަލާތަކެއް ދޭނެ ކަމަށް ތާލިބާނުންނަށް ހަނދާން ކޮށްދެއްވި ކަމަށާއި ތާލިބާނުން އެގޮތަށް އެއްބަސްވެ ރުހި ގަބޫލުކުރި ކަމަށެވެ.\nޓްރަމްޕް މިހެން ވިދާޅުވި ނަމަވެސް އެމެރިކާ ސިފައިން އަފްޣާނުން ފައިބައިގެން ދިއުމާއެކު އަފްޣާންގެ ހަތަރު ބިތުން އިވެނީ ބަޑިތަޅާ އަޑެވެ. އެމެރިކާ ސިފައިންނަށް މަސައްކަތްކޮށްދިން އަފްޣާން ރައްޔިތުން ހޯދައި ބޯބުރިކުރުމާއި ބަސް ތަރުޖަމާކޮށްދިން މީހުންނަށް ހުކުމްކޮށް ކަރުބުރިކުރަން ވަނީ ފަށާފަ އެވެ.\nތާލިބާނުން ބުނާ ގޮތުން އެމީހުން ބޭނުން ވަަނީ ސިޔާސީ ހައްލެކެވެ. އަފްޣާން ސަރުކާރުގައި ތާލިބާނުން ނުހިމެނޭ ގޮތަށް އެކުލަވައިނުލުމަށް އޮތީ ގޮވާލާފަ އެވެ. އެނޫން ގޮތެއްގައި ސުލްހަ ނެތް ކަމަށް ވެސް ތާލިބާނުން ބުނެ އެވެ.\nޓެރަރިޒަމް އަފްޣާނިސްތާން ޑޮނަލްޑް ޓްރަމްޕް + ތާލިބާން\nއަލްގައީދާއިން ތާލިބާނުންނަށް މަރުހަބާ ކިޔައިފި


Western Union ge bodu feyrun: Baeh faisaa fenijje, vagun atheh nuvey | Mihaaru\nވެސްޓަން ޔޫނިއަންގެ ބޮޑު ފޭރުން: ބައެއް ފައިސާ ފެނިއްޖެ، ވަގުން އަތެއްނުވޭ\nވެސްޓަން ޔުނިއަން ފަޅާލައި ވަގުން ގެންދިޔަ ބައެއް ފައިސާ ގޯޅިތެރޭގައި -- ފޮޓޯ: ސަން\n03 އޮކްޓޯބަރ 2016 - 14:18\nމާލޭގައި ހުންނަ ވެސްޓަން ޔުނިއަން ޓްރާންސްފާ އޮފީހަށް މޫނު ނިވާކޮށްގެން ތިބި ބަޔަކު ރޭ ވަދެ، ބިދޭސީ ހަތަރު މީހަކު ބަނުމަށް ފަހު ފޭރުނު ބައެއް ފައިސާ ފުލުހުން ހޯދައިފި އެވެ. އެކަމަކު މި ބޮޑު ފޭރުމުގައި ބައިވެރިވި ވަގުން އަދި އަތެއް ނުވެ އެވެ.\nމިހާތަނަށް ފުލުހުންނަށް ފެނުނީ ވަގުންގެ އަތުން ވެއްޓުނު ނުވަތަ ފިލަން ދުވުމުގެ ތެރޭގައި ދޫކުރެވުނު ފައިސާ ކަމަށް ބެލެވެ އެވެ.\nވިލާގެ ފަރާތުން، ހެންވޭރު ދަނޑު ކައިރީގައި، ހިންގަމުން އަންނަ ވެސްޓަން ޔޫނިއަން ޓްރާންސްފާ އޮފީހަށް ރޭ 1245 ހާ އިރު ވަދެގަތީ ދިރާގުގެ މުވައްޒަފުންނަށް ހެދިގެން ތިބި ބައެއް ކަމަށްވެ އެވެ. އެކަމަކު އެއީ ކިތައް މީހުން ކަމެއް ފުލުހުންނެއް ނުބުނެ އެވެ.\nއޮފީހަށް ވަނުމުގެ ކުރިން ބަނދެފައި ބޭތިއްބި ބިދޭސީ ހަތަރު މީހުންނަކީ އެތަނުގެ ސެކިއުރިޓީ ގާޑުން ކަމެއް ނުވަތަ އޮފީހުގެ އެހެން މުވައްޒަފުން ކަމެއް، އެއްވެސް ފަރާތަކުން މީޑިއާއަށް އަދި ސާފުކޮށެއް ނުދެ އެވެ\nވަގުން ގެންދިޔަ ފައިސާގެ ތަފްސީލެއް ވިލާ އާއި ފުލުހުންގެ ފަރާތުން ލިބޭ ގޮތެއް އަދި ނުވެ އެވެ. އެކަމަކު ބަންދު ދުވަސްދުވަހު ވެސް ވަކި ގަޑިތަކެއްގައި އެތަނުން ހިދުމަތް ދޭތީ، މިދިއަ ބަންދު ދެ ދުވަހު ވެސް ގިނަ އަދަދެއްގެ ފައިސާ ލިބިފައިވާނެ ކަމަށް ލަފާކުރެ އެވެ.\nމާލޭގައި ހުންނަ ވެސްޓާން ޔުނިއަންގެ އޮފީސް: އެތަނުން ރޭ ފެރުނު ފައިސާގެ އަދަދެއް ނޭނގެ. ފޮޓޯ: ނިޝާން އަލީ /މިހާރު\nއެއް ބަޔަކު ބުނާ ގޮތުގައި ފޭރުނު ފައިސާތައް ދަބަސްތަކަކަށް އަޅައިގެން ގެންދިއުމުގެ އިތުރުން ބައެއް ވަގުންގެ ޖީބަށް ވެސް ފައިސާ ބޮޑިތައް ޖަހައިގެން ދިޔަ ކަމަށްވެ އެވެ. އޭގެ ތެރެއިން ބައެއް ބޮޑިިތައް މަގުމަތިން ފެނިގެން ފުލުހުންނަށް، ބައެއް މީހުން ހަވާލުކުރި ކަމަށް ވެސް، ބައެއް މީހުން ބުނެ އެވެ.\nމިހާތަނަށް ފެނުނު އެންމެ ގިނަ ފައިސާ ހޯދީ، ވަގުން ދުވެފައި ގޮސް ވަން، ވެސްޓަން ޔޫނިއަން އޮފީހާ މާ ދުރުގައި ހުންނަ ހ. ތާޅަފިލިގޭގެ ލިފްޓް ގޮޅިންނެވެ. އެގޮތުން ފައިސާ އަޅާފައި ހުރި ދަބަހެއްގެ އިތުރުން ލިފްޓް ގޮޅީގެ ތެރެއިން ބިންމަތީގައި ވެސް، ފަސް ސަތޭކަ ރުފިޔާގެ އެތައް ބޮޑިއެއް ހުއްޓާ ފެނިފައިވެ އެވެ.\nދިހަ ބުރިއަށް ހަދަން ފަށައި، އެކަމަކު މިހާތަނަށް ތިން ބުރި ނިންމާފައި ހުރި ތާޅަފިލި ގެއަށް ވަގުން ވަދެ ފިލީ ޖެހިގެން ހުރި އެހެން އިމާރާތްތަކެއްގެ ބޭނުން ހިފައިގެން ކަމަށް، ބައެއް މީހުން ބުނެ އެވެ.\nމާލޭގައި ހުންނަ ވެސްޓަން ޔުނިއަންގެ އޮފީސް: އެތަނުން ރޭ ފޭރުނު ފައިސާގެ ބޮޑު ބައެއް ހޯދިފައިވާ ކަމަށް ބުނޭ. ފޮޓޯ: ނިޝާން އަލީ /މިހާރު\nގެއްލުނު އަދަދެއް، ފެނުނު މިންވަރެއް ހާމައެއް ނުކުރޭ\nރާއްޖޭގައި ވަޒީފާ އަދާކުރާ ބޭރުގެ ވަރަށް ގިނަ ބަޔަކު އެމީހުންގެ ގައުމަށް ފައިސާ ފޮނުވަން ވެސްޓަން ޔޫނިއަން ބޭނުންކުރެ އެވެ. އެ އޮފީހުގެ އިތުރުން ވިލާ ޓްރެވަލްސްގެ ބައެއް ޓިކެޓިންގެ ހިދުމަތް ވެސް އެ ތަނުން ފޯރުކޮށްދެ އެވެ. އެހެންކަމުން ވަގުން ގެންދިޔައީ ހަމައެކަނި ވެސްޓަން ޔޫނިއަނަށް ލިބުނު ފައިސާ ކަމެއް ނުވަތަ ވިލާ އިން އެތަނުގައި ހިންގާ އެހެން ވިޔަފާރިތަކުން މިދިއަ ދެ ދުވަހު ލިބުނު އާމްދަނީ ވެސް އޭގެ ތެރޭގައި ހިމެނޭކަން ނުވަތަ ނޫން ކަމެއް އަދިއެއް ނޭނގެ އެވެ.\nމި މައްސަލާގައި ވިލާ ޓްރެވަލްސް އާއި ވެސްޓަން ޔޫނިއަނުން މީޑިއާއާ އަދި އެއްވެސް މައުލޫމާތެއް ހިއްސާއެއް ނުކުރެ އެވެ.\n"ފޭރުނު ފައިސާގެ ބޮޑު ބައެއް ހޯދުނު ނަމަވެސް ފޭރުނު ސައްހަ އަދަދެއް އެތަނުން [ވިލާ އިން] އަދި ނުދޭ،" ފުލުހުންގެ އޮފިޝަލަކު ވިދާޅުވި އެވެ.\nބޮޑު ފޭރުމުގެ ތަހުގީގު ފުލުހުން ކުރިއަށް ގެންދާ އިރު ވެސްޓަން ޔޫނިއަންގެ އޮފީހުގެ ބޭރާއި އެތެރޭގައި ގިނަ އަދަދެއްގެ ސީސީޓީވީ ކެމެރާ ބަހައްޓާފައިވެ އެވެ.\n23 ކޮމެންޓް, 116 ރިއެކްޝަންސް\nކީއްކުރާނީ ދޯ، މިހާރު ފުލުހުންނައްވުރެ އާންމު ރައްޔަތުން މާހުސިޔާރު. މިއޮތް ބޮޑު ވައްކަމުގައި ފުލުހުންނަށް ކުރެވުނު ކަމެއް ނެތެއްނުންތޯ.\nކާޑު އަގުބޮޑުކުރީމަށް ރަތްޔިތުން އެވާހައްކަގޮވާތި މޮޅުކަމެއް ކޮލީ\nމީދެން ކިހާ ދެރަވެއްޖެ ކަމެއް... ދުވަހަކުވެސް ކުށްކުރާމީހުން އަތުވާ ގޮތެއް އަދި ހައްގު އަދަބެއް ދެވޭނެ ދުވަހެއް މިގައުމުން ނުފެނޭ.. މީވަރަށް ކުޑަތަނެއް ދުނިޔޭގެ އެހެން ގައުމުތަކާ އަޅާ ބަލާއިރު.. ކީއްވެ މިބާވަތުގެ ކަންތައް ކޮންޓްރޯލް ނުވާންވީ؟ ސިޓިން ރޫމްގަ ތިއްބާ ބަދިގެއިން ވައްކަން ކުރާއިރުވެސް އަތެއް ނުވޭ.. މީ ރައްޔަތުންނާއި ގައުމުގެ ދިފާއުގައި ތިބި ފްލުހުންނާއި ސިފައިންގެ ފެންވަރުތަ؟ ހާދަ ގަބޫލު ކުރަން ދައްޗޭ ދޯ......\nދާދިފަހުން އައިލެންޑް އެވިއޭޝަން ހެޑް އޮފީސްވެަސް ފަޅާލިވަގުން. ސެކިއުރިޓީ ބަނދެފައި. މިފަހަރު އަދި މާބޮޑު ވައްކަމެއް. ކީއްވެހޭ ސެކިއުރިޓީންނަށް ބޭރުމީހުން ބައިތިއްބަންވީކީ؟ ކިއްވެހޭ! ސެކިއުރިޓީންގެ އަތައް މުގުރު ނުދެވެންވީ! ކީއްވެހޭ! މިފަދަ މައްސަލަ ތަންތަނުން ނުޖައްސަންވީ! ސެކިއުރީންނަށް ދެތިން ހަތަރުމީހުންލިޔަސް ނިމުނީކީނޫން. ކޮންމެސް ވަރެްްގެ ހަތިޔާރެއް ބަހައްޓަންޖެހޭ! ތަމްރީނު މީގުންތިބެންޖެހޭ!\n.ސެކިއުރިޓިީންގެ ފެންވަރު؟4ބިދޭސީން.އެއްވެސްތަމްރީނެްއްނެތް.ހަގީގަތުގަ ސެކިއުރިޓީންނަށް ބިދޭސީމީހުން ތިބުމީވެސް ގީޯހެއް. ސއކިއުރިޓީންގެ އަތުގައި ބާއްވަންޖެހޭ މުގުރުނެތް؟ގާނޫނު ހުއްދައެއްނެތް.\nކީއްތޯ ކުރާނީ!!!!! ތިފަދަ ކުއްތަކަށް އަރައިގަންނަ މީހުންގެ ތެރޭގައި ގިނަވާނީ އެފަދަ އެތައް ކަމެއް ކޮށް އަތުލައި ގަނެވި ފުލުހުންގެ ތަހުޤީޤު ތައް ނިންމާފައި ޝަރުޢީ ޙުކުމެއް ކުރެވެދެން ދޫކޮށްލާފައި ތިބޭ ކުށްވެރިންނެވެ. ކީއްތޯ ކުރާނީ، އެކަމަކުވެސް، ދަޢުލަތް ހިންގާ ބޭފުޅުން ވިދާޅުވާނެ ދެއްތޯ ތިމަންނާމެންނަކީ، މިދަޢުލަތް ހިންގުމުގެ ފުރިހަމަ ޤާބިލް ކަން ހުރެގެން ދަޢުލަތް ހިންގާ މީހުނީމެވެ. އަދި ޤަޟީންނާއި ފަނޑިޔާރުންވެސް ވިދާޅުވާނެ ދެއްތޯ ކުއްކުރާ ފަރާތްތަކުން އިތުރު ކުށަކަށް ނުވަތަ އިތުރު ފަރާތެއްގެ ހައްޤަށް އަރައިގަންނަން ފުރުސަތުނުދީ ޤާނޫނު ތަކުން އެފަދަ ފަރާތްތަކަށް ހުރި އަދަބުތައް ވަގުތުން ވަގުތަށް ތަންފީޒުކުރަމެވެ. މައްސަލަ އެއް ނެތެއްނު ދެއްތޯ!!!! ޤާޟިން ނާއި ފަނޑިޔާރުންގެ ގޭގެ އަކަށް އެވަގުނެއް ނުވަދޭ ވިއްޔަ އަދި ވަންނާކަށް ނުވެސް ކެރޭނެ ވިއްޔަ!!!!!! އެހެންވީމަ އޯކޭ އެއްނު.\nމާލޭގެ މަގުތަކުގައި ހުރި ފެންފޯއް ރުއްތައްވެސް ކަނޑާލީ މޫނު ނިވާކޮށްގެން ތިބި ބައެއް އެމީހުންގެ ފަހަތުންވެސް ދުވި ފިލްންވަންތަނަކުން އެމިހުން އަތެއްނުވި. މިކަމުގަވެސް ހަމަމިވީމިހެން. ބުނޭނު ވަގަކަށް ހާސްދުވަހޭ ވެރިއަކަށް އެއްދުވަހޭ. ވެރިޔަކަށް ބުނެވޭތާނގަ ހަމަވެރިއެއް އިނިއްޔާތާ އެކަމު އެހެންވެސް ވާނީ.\nތިކަން ތިހިސާބުން ތިނިމުނީނު ! ދެން އޮންނާނީ ވައްކަމާ ގުޅޭ ގޮތުން ނޫސްވެރިންނަށް މަޢުލޫމާތުދިނުމުގެ ޖަަލްސާތައް ! އެންމެފަހުބަސް ، " މައްސަލަ ތަޙުޤީޤް ކުރަނީ " !\nތިޔަތަނައް ބަންދުދުވަސްތަކުގައި ވަންނަ ފައިސާއަކީ ސަރުކާރުމުވައްޒަފުންގެ މުސާރަދެމަސްދުވަހު ދެވޭނެހާ ފައިސާކަމަށް ވުމީ އެކަށޭނެ ކަމެއް، އެހެން ކަމައްވެއްޖެއްޔާމުން ތިވައްކަން ކުރިމީހުން އިގުތިސާދީ މިހާލަތުގައި ހޯދުމަކީ ވަރައްވެސް ނާދިރުކަމަކަށްވުމީ އެކަށޭނަކަމެއް. ތަހުގީގު ކުރިޔައްދާނީ ބަރަވެލި ސުޕީޑުން ކަމަށް ލަފާކުރެވެނީ. ޝުކުރިއްޔާ 2018\nހަމައެކަނި ވެސްޓަން ޔޫނިއަނަށް ލިބުނު ފައިސާ އަށް އެފައިސާއެއް ނުވާނެ އެވެ އޭގެ ހެއްކަކީ ވެސްޓަން ޔޫނިއަނަށް އެއީ އެންމެ ދިވެހި ފައިސާ އެންމެ ރުފިޔާ އެއްވެސް ނަގާތަނެއް ނޫން ވިލާ އިން އެތަނުގައި ހިންގާ އެހެން ވިޔަފާރިތަކުން ލިބުނު ލާރިޔައް ދިވެހި ރުފިޔާ ވިޔަސް ވާނީ އަޅެނިކަން މީޑިއާއިން ކަސްޓަމާ އެއްގެ ހައިސިއްޔަތުންް ގުޅާފަ އަހާލަބަ ވެސްޓަން ޔޫނިއަނަށް ދިވެހިރުފިޔާ ފީގެ ގޮތުގަ ނަމަވެސް ނަގާތޯ..


"love aaj kal 2"gai Sarah fennaanee bappa saif aaeku\n"ލަވް އާޖްކަލް 2"ގައި ސާރާ ފެންނާނީ ބައްޕަ ސައިފާއެކު\nސައިފް އަލީ ޚާން އާއި ކުރީގެ އަންހެނުން އަމްރިތާ ސިންގުގެ ދަރިފުޅު ސާރާ އަލީ ޚާން -- ފޮޓޯ: ބޮލީވުޑް ހަންގާމާ\nސައިފް އަލީ ޚާންގެ ދަރިފުޅު، ސާރާ އަލީ ޚާން ބޮލީވުޑްއަށް ނިކުތުމުން ބޮޑު ތަރުހީބެއް ލިބުނެވެ. އޭނާ މިދިޔަ އަހަރު ކުޅެފައިވާ ދެ ފިލްމު "ސިމްބާ" އާއި "ކެދާރްނާތު" ގައި ދެއްކި މޮޅު އެކްޓިންގ އަށް ފަހު، ބޮލީވުޑްގެ އެންމެ މޮޅު ޕްރޮޑިއުސަރުން ދަނީ އެކި ފިލްމުތަކުން އޭނާ އަށް ޖާގަ ދެމުންނެވެ.\nސާރާ މިހާރު އަންނަނީ ފިލްމު "ލަވް އާޖް ކަލް"2ގެ މަސައްކަތް ކުރަމުންނެވެ. މިއީ ސާރާގެ ބައްޕަ ސައިފް އަލީ ޚާން އާއި ދީޕިކާ ޕަޑުކޯން 2009 ވަނަ އަހަރު ކުޅެފައިވާ ފިލްމު "ލަވް އާޖް ކަލް"ގެ ދެވަނަ ބައެވެ. ބޮލީވުޑްގެ އެންމެ ފަހުގެ ހަބަރުތައް ބުނާ ގޮތުގައި މި ފިލްމުގައި ސާރާގެ ބައްޕަގެ ރޯލު ކުޅޭނީ ފުރަތަމަ ފިލްމުގައި ބަތަލުގެ ރޯލުން ފެނުނު އޭނާގެ އަސްލު ބައްޕަ އެވެ.\n"ލަވް އާޖް ކަލް"ގެ ފުރަތަމަ ފިލްމުގެ ޕޯސްޓަރެއް-- ފޮޓޯ: އައިއެމްޑީބީ\nސާރާ އާއި ސައިފްގެ އޮން ސްކްރީން ފުރަތަމަ ފިލްމަށް މި ފިލްމު ވާއިރު ދާއިރު، މިއީ ސާރާ ބޮލީވުޑްގައި ފައި ހަމަ ކޮށްލުމަށް ލިބޭ ބޮޑު ފުރުސަތެކެވެ. މިހާރު އޭނާ އަށް ލިބޭ ތަރުހީބު ދެގުނަ އިތުރުވެގެން ދާނެ ކަމަށްވެސް ބޮލީވުޑްގެ ރިޕޯޓުތައް ބުނެ އެވެ.\nއިމްތިޔާޒް އަލީގެ ޑައިރެކްޝަންގެ ދަށުން އުފައްދާ މި ފިލްމުގައި ސާރާ އާއެކު ބަތަލުގެ ރޯލުން ފެންނާނީ ކާރްތިކް އާރްޔަން އެވެ. ފިލްމުގެ ޝޫޓިންގް ފެށުމުގެ މަސައްކަތް މިހާރު އަންނަނީ ކުރަމުންނެވެ.


Huvadhu Atoll Uthuruburi Atoll Council – 2016 – June\nއަތޮޅު އެޗް.އާރ.ޑީ.އެމް ކޮމިޓީގެ ބައްދަލުވުމެއް ބާއްވައިފި\nއަތޮޅު އެޗް.އާރ.ޑީ.އެމްގެ ބައްދަލުވުމެއް މިއަދު 13:00 ގައި އަތޮޅުކައުންސިލްގެ އިދާރާގައި ބޭއްވިފައިވެ އެވެ. މި ބައްދަލުވުމުގައި ކޮމިޓީގައި ހިމެނިވަޑައިގަންނަވާ 8 ބޭފުޅުންގެ ތެރެއިން7ބޭފުޅުން ބައިވެރިވެ ވަޑައިގެންނެވި އެވެ. މި ބައްދަލުވުމުގެ އެޖެންޑާގައި ހިމެނިފައިވާ ކަންތައްތަކާމެދު މަޝްވަރާކުރެވިފައިވެ އެވެ.\nއަތޮޅުކައުންސިލްގެ ކަރަންޓް ވިއުގަ މަރާމާތުކުރުމުގެ އެގްރީމެންޓްގައި ސޮއިކޮށްފި\nއަތޮޅުކައުންސިލްގެ ކަރަންޓް ވިއުގަ މަރާމާތު ކުރުމަށްޓަކައި އެސްކޮން ބިލްޑާސް އާއި އަތޮޅުކައުންސިލާއި ދެމެދު ވެވޭ އެގްރީމެންޓްގައި މިއަދު ވަނީ ސޮއިކޮށްފައެވެ. އަތޮޅުކައުންސިލްގެ ފަރާތުން މި އެގްރީމެންޓްގައި ސޮއިކުރެއްވީ ކައުންސިލްގެ ރައީސް އަލްފާޟިލް ޙުސައިން އާދަމެވެ. އެސްކޮން ބިލްޑާސްގެ ފަރާތުން ސޮއި ކުރެއްވީ އަލްފާޟިލް ސައީދު ޙަސަން އެވެ.\nއަތޮޅުކައުންސިލަށް ބޭނުންވާ ފިއުލް ސަޕްލައިކޮށް ދިނުމުގެ އެގްރީމެންޓްގައި ސޮއިކޮށްފި\nއަތޮޅުކައުންސިލަށް ބޭނުންވާ ފިއުލް ސަޕްލައިކޮށްދިނުމަށް މިއަހަރުގެ ކުރިއަށް އޮތް6މަސްދުވަހަށް އަތޮޅުކައުންސިލާއި ވިލިނގިލީ ހޮވާލާ ހޯލްޑިންގްސް އާއި ދެމެދު ވެވޭ އެގްރީމެންޓްގައި 01 ޖޫން 2016 ވަނަ ދުވަހު ވަނީ ސޮއިކޮށްފައެވެ. އަތޮޅުކައުންސިލްގެ ފަރާތުން މި އެއްބަސް ވުމުގައި ސޮއިކުރެއްވީ ކައުންސިލްގެ ރައީސް އަލްފާޟިލް ޙުސައިން އާދަމެވެ. ހޮވާލާ ހޯލްޑިންގްސް ގެ ފަރާތުން ސޮއި ކުރެއްވީ އެ ކޮމްޕެނީގެ ސޭލްސް މެނޭޖަރ އައްސަދު އަޙުމަދެވެ. މި އެގްރީމެންޓްގެ ދަށުން މި އަހަރުގެ ނިޔަލަށް އަތޮޅުކައުންސިލްގެ [...]\nއަތޮޅުކައުންސިލްގެ މުވައްޒުންނާއި ކައުންސިލްގެ ރައީސް ބައްދަލުކުރައްވައިފި\nމި އިދާރާގެ މުވައްޒަފުންނާއި ކައުންސިލްގެ ރައީސް އަލްފާޟިލް ޙުސައިން އާދަމް މިއަދު ބައްދަލުކުރައްވައިފި އެވެ. މި ބައްދަލުވުމުގައި މި ދުވަސްކޮޅު އިދާރާގެ ގިނަ މުވައްޒަފުން ތަކެއް ޗުއްޓީގައި ތިއްބެވިކަން ފާހަގަކޮށް، މުވައްޒަފުން ވޭތުވެދިޔަ ދުވަސްތަކުގަ ކޮށްފައިވާ އަދިކުރަމުންދާ ބުރަ މަސައްކަތް ފާހަގަކޮށް އެ މުވައްޒަފުންނަށް ޝުކުރު އަދާކުރެއްވި އެވެ. އަދި އޮފީހުގެ މަސައްކަތް އަންނަ ރަމަޟާންމަހުގެ ތެރޭއިތުރަށް ހަލުއިކުރުމަށް ވެސް މި ބައްދަލުވުމުގައި މުވައްޒަފުން ގެ ކިބައިން ރައީސް އެދި ވަޑައިގެންނެވި އެވެ.\nގއ.އަތޮޅު ހޮސްޕިޓަލުގައި ތެލެސީމިޔާ އަށް ސްކްރީން ކުރުމުގެ ޚިދްމަތް ފަށައިފި\nގއ. އަތޮޅު ހޮސްޕިޓަލުގައި ތެލެސީމިޔާއަށް ސްކްރީން ކުރުމުގެ ޚިދުމަތް މިއަދު ފަށައިފި އެވެ. މި ޚިދްމަތް ފެށުމުގެ ގޮތުން ގއ. އަތޮޅު ހޮސްޕިޓަލުގައި ބޭއްވުނު ޚާއްޞަ ރަސްމިއްޔާތު ބޭއްވުނީ މިއަދު ހެނދުނު 10:10 ގަ އެވެ. އަތޮޅު ހޮސްޕިޓަލުގައި ބޭއްވުނު މި ރަސްމިއްޔާތު ޝަރަފްވެރިކޮށްދެއްވީ ވިލިނގިލީ ކައުންސިލްގެ ރައީސް އަލްފާޟިލް ނިޔާޒް ނިޒާރެވެ. މި ރަސްމިއްޔާތުގައި އަތޮޅުކައުންސިލްގެ ރައީސް އަލްފާޟިލް ޙުސައިން އާދަމް ވެސް ބައިވެރިވެ ވަޑައިގެންނެވި އެވެ.\nގއ.ގެމަނަފުށީ ކައުންސިލުން އަތޮޅު ކައުންސިލާއި ބައްދަލުކުރައްވައިފި\nމިއަހަރު ޤައުމީ ފެންވަރުގައި މިއަތޮޅު ގެމަނަފުށީގަ ފާހަގަކުރަން ސަރުކާރުން ހަމަޖައްސަވާފައިވާތީ، މަސްވެރިންގެ ދުވަހާއިގުޅިގެން އެރަށުން ވަމުންދާ ތައްޔާރީތަކުގެ މަޢުލޫމާތު ހިއްސާކޮށް އެހީތެރިކަން ބޭނުންވާ ދާއިރާ ތަކުން އެހީ ހޯދުމަށްޓަކައި ގެމަނަފުށީކައުންސިލުން އެކަމަށް ޚާއްޞަ ކުރެވިފައިވާ ޓީމެއް 24 މެއި 2016 ގައި އަތޮޅުކައުންސިލާއި ބައްދަލުކުރައްވައިފި އެވެ. މި ބައްދަލުވުމުގައި ގެމަނަފުށީގައި ދުވަހާއި ގުޅިގެން ކުރިއަށް ގެންދިއުމަށް ހަމަޖެހިފައިވާ ޕްރޮގްރާމުތަކުގެ މަޢުލޫމާތު ހިއްސާ ކޮށްފައިވެ އެވެ. އަދި އެ ޕްރޮގްރާމް ތައް ހިންގުމަށް ބޭނުންވާ ފަންޑް ހޯދުމާއި ބެހޭގޮތުން [...]


ކޯވިޑް-19 އިން ރައްކާތެރިވުމަށް ޖަހަމުން އަންނަ ވެކްސިންގެ ފުރަތަމަ ޑޯޒް، އިންޑިއާގައި 1 ބިލިއަން މީހުން ޖަހާފައިވާކަމަށް އެގައުމުން ހާމަކޮށްފިއެވެ.\nދުނިޔޭގެ އެންމެ އާބާދީ ބޮޑު ގައުމުތަކުގެ ދެ ވަނައިގައި އޮތް އިންޑިއާގައި ކޯވިޑް 19 އަށް ހޭލުންތެރިކަން އިތުރުކޮށް ކުރަމުން އަންނަ ކެމްޕޭންތަކާއި އެކު އެ ގައުމުގައި ވެކްސިންގެ ފުރަތަމަ ޑޯޒް ފުރިހަމަކޮށްފައިވާ މީހުންގެ އަދަދު 1 ބިލިއަނަށް އެރުމަކީ ކޯވިޑް 19 އާއި ދެކޮޅަށް ކުރަމުން އަންނަ ކަންތައްތަކަށް ލިބުނު ބޮޑު ކުރިއެރުމެއްކަން އެގައުމުން ވަނީ ފާހަގަކޮށްފައެވެ.\nމިކަމާއި ގުޅިގެން އިންޑިއާގެ ބޮޑު ވަޒީރު ނަރެންދުރަ މޯދީ ވަނީ ޞީއްޙީ ދާއިރާގައި ޚަރަކާތްތެރިވާ ހުރިހާ ޑޮކްޓަރުންނަށާއި ނަރުހުންނަށް މިކަމާއި ގުޅިގެން މަރުޚަބާ ކިޔައި ޓްވީޓްކުރައްވާފައެވެ.\nރާއްޖޭގެ ރައީސުލް ޖުމްހޫރިއްޔާ އިބްރާޙީމް މުޙައްމަދު ޞާލިޙް ވެސް ވަނީ އިންޑިއާ މި ހާސިލްކުރި ކާމިޔާބީ ފާހަގަ ކުރައްވާ އިންޑިއާއަށް މަރުޙަބާ ވިދާޅުވެ ޓްވީޓެއް ކުރައްވާފައެވެ. އިންޑިއާގެ ބޮޑު ވަޒީރު ނަރެންދުރަ މޯދީ ވަނީ އެކަން ފާހަގަ ކުރައްވާ ރައީސް ޞާލިހަށް ޝުކުރު އަދާ ކުރައްވާފައެވެ.\nއިންޑިއާގެ މުޅި އާބާދީގެ 51 އިންސައްތަ މީހުން ފުރަތަމަ ޑޯޒް ޖަހާފައިވާއިރު، ދެވަނަ ޑޯޒް ފުރިހަކޮށްފައިވަނީ 21 އިންސައްތަ މީހުންކަމަށް ރެކޯޑުތަކުން ދައްކައެވެ. އަދިވެސް އިންޑިއާގައި2ޑޯޒް ޖަހާމީހުންގެ އަދަދު މަދުވި ނަމަވެސް އެގައުމާއި އެންމެ ވާދަކުރާ ޗައިނާގައި މިހާތަނަށް ފުރަތަމަ ޑޯޒް ފުރިހަމަކޮށްފައިވާ މީހުންގެ އަދަދަކީ 2.2 ބިލިއަންއެވެ.\nއިންޑިއާގައި ފެސްޓިވަލްތަކެއް ކުރިއަށް ދާތީ ވެކްސިން ޖެހުމުގައި ދަތިތަކެއް ހުރި ނަމަވެސް އެކަންތައްތައް ހައްލުކުރަމުން އަންނަކަމަށް ކަމާއިބެހޭ ފަރާތްތަކުން ދަނީ ބުނަމުންނެވެ.\nނޮވެމްބަރު މަހު ކޮވިޑް ޝީލްޑް ވެކްސިންގެ 220 މިލިއަން ވެކްސިން ޑޯޒް އުފައްދާ ނެރުމަށް މަސައްކަތްކުރަމުން އަންނަކަމަށާއި، ކޮންމެ މަހަކު 100 މިލިއަން ވެކްސިން އުފައްދަމުން އަންނަކަމަށް ކަމާއި ބެހޭ ފަރާތްތަކުން އަންނަނީ ހާމަކުރަމުންނެވެ.\nކެރެލާގައި ފެންބޮޑުވެފައި އޮތުމުން، ކައިވެނީގެ ހަފްލާއަށް ދިޔައީ ބޮޑު ތެއްޔެއްގައި\nއިންޑިއާގެ ކެރެލާއަށް ބޯކޮށް ވާރޭ ވެހި ބިންގަނޑު ކަނޑައިގެންގޮސް 19 މީހުން މަރުވެއްޖެ\nމުސްލިމުން ގިނަ ބިހާރް ސްޓޭޓަށް ވީގޮތަށް އައްސާމް ސްޓޭޓްއަށް ވެދާނެކަމުގެ ބިރު ބޮޑުވެފައި


Residence maldives resortun2dhivessegge sample naganee\nރެސިޑެންސް މޯލްޑިވްސް ރިސޯޓުން2ދިވެއްސެއްގެ ސާމްޕަލް ނަގަނީ\nރެސިޑެންސް މޯލްޑިވްސް / ފޮޓޯ- ގޫގުލް\nކޮވިޑް19 އަށް ޝައްކު ކުރެވޭ އަލާމާތްތައް ފެނިގެން ރެސިޑެންސް މޯލްޑިވްސް ރިސޯޓުން2ދިވެއްސެއްގެ ސާމްޕަލް ނެގުމުގެ މަސައްކަތް ކުރަމުންދާ ކަމަށް ކޮވިޑް19 ގެ މައުލޫމާތުތައް ހިއްސާ ކުރުމަށް ސަރުކާރުން ކަނޑައަޅާފައިވާ ތަރުޖަމާން މަބްރޫކް އަޒީޒް ވިދާޅުވެއްޖެ އެވެ.\nދަރުބާރުގޭގައި މިހާރު ކުރިއަށް ގެންދާ ނޫސްވެރިންގެ ބައްދަލުވުމުގައި ވާހަކަ ދައްކަވަމުން މަބްރޫކް ވިދާޅުވީ، ކޮވިޑް19 އަށް ޝައްކު ކުރެވިގެން އެ ދެމީހުންގެ ސާމްޕަލް ނަގައި ޓެސްޓު ކުރުމުގެ މަސައްކަތް ކުރަމުންދާ ކަމަށާއި، އެރަށް މިހާރުވަނީ މޮނީޓަރިންގެ ހާލަތުގައި ކަމަށެވެ.\nރެސިޑެންސް މޯލްޑިވްސް ރިސޯޓުން2ދިވެއްސެއްގެ ސާމްޕަލް ނެގުމުގެ މަސައްކަތް ކުރަމުންދާއިރު ޝައްކު ކުރެވޭ އަލާމާތްތައް ފެނިގެން ފިލިތެޔޮ ރިސޯޓުން އެއް ބިދޭސީއަކާއި ދިވެއްސެއްގެ ސާމްޕަލް ނެގުމުގެ މަސައްކަތް އަންނަނީ ކުރަމުންނެވެ.\nމިހާތަނަށް 853 ސާމްޕަލް ނެގުނުއިރު، އޭގެތެރެއިން ޕޮޒިޓިވްވެފައިވަނީ 16 މީހުންނެވެ. ނެގެޓިވްވެފައިވަނީ 800 ސާމްޕަލް އެވެ. އަދި ބާކީ ސާމްޕަލްތަކުގެ ނަތީޖާ ލިބިފައެއް ނުވެއެވެ.\nވިޑް19 އަށް ރާއްޖެއިން ޕޮޒިޓިވްވި މީހުންގެ އަދަދު 16އަށް އަރާފައިވާއިރު މީގެކުރިން މި ބައްޔަށް ރާއްޖެއިން ޕޮޒިޓިވްވެފައި ވަނީ 13 މީހެކެވެ. އެ މީހުންނަކީ ހުސް ބިދޭސީންނެވެ. ނަމަވެސް ރާއްޖެއިން މިއަދު ވަނީ އަލަށް މި ބައްޔަށް ދިވެއްސަކު ޕޮޒިޓިވްވެފައެވެ. އެއާއެކު ރާއްޖެއިން ފުރައިގެން ދިޔަ އިޓަލީ ދެ މީހެއްގެ ގައިން ކޮވިޑް19 ވަނީ ފެނިފައެވެ. އެހެންކަމުން ރާއްޖެއިން ބަލި ޖެހުނު މީހުންގެ އަދަދު 16 އަށް އެރީ މި ތިން މީހުން ހިމަނައިގެންނެވެ.


Maldives Business School in Masters Digree ge mulhin aa promotion eh!\nމޯލްޑިވްސް ބިޒްނަސް ސްކޫލުން މާސްޓާސް ޑިގްރީގެ މުޅިން އާ ޕްރޮމޯޝަނެއް!\nމޯލްޑިވްސް ބިޒްނަސް ސްކޫލުން މާސްޓަރސް ޑިގްރީގެ ޑިސްކައުންޓް އޮފަރ ޕްރޮމޯޝަނެއް ޖެނުއަރީ އިންޓޭކަށް ހާއްސަކޮށްގެން ކުރިޔަށް އެބަ ގެންދެއެވެ.\nމި ޕްރޮމޯޝަންގެ ދަށުން ޑިސެމްބަރ 5ގެ ކުރިން މާސްޓަރސް ޑިގްރީ ކޯހުގައި ބައިވެރިވާ ދަރިވަރުންނަށް ވަރަށް ހާއްސަ ޑިސްކައުންޓެއް ލިބޭނެއެވެ.\nމޯލްޑިވްސް ބިޒްނަސް ސްކޫލްގެ މާސްޓަރސް ޑިގްރީ ޕްރޮގްރާމަކީ އެއް އަހަރު ދުވަހުގެ މުއްދަތަށް، އޮންލައިންކޮށް ކުރިއަށް ގެންދާ ކޯހެކެވެ. މާސްޓަރސް ޑިގްރީ ކޯސްތަކުގެ ތެރޭގައި ހިމެނެނީ މާސްޓަރ އޮފް ބިޒްނަސް އެޑްމިނިސްޓްރޭޝަން އާއި މާސްޓަރ އޮފް ހިޔުމަން ރިސޯސަސް މެނޭޖްމަންޓެވެ. ކްލާސްތައް ކުރިޔަށް ގެންދަނީ ހުކުރު ދުވަހާއި ހޮނިހިރު ދުވަހުގައެވެ.\nމި ޕްރޮމޯޝަންގައި ބައިވެރިވުމަށް މޯލްޑިވްސް ބިޒްނަސް ސްކޫލްގެ ވެބްސައިޓް މެދުވެރިކޮށް އެޕްލިކޭޝަން ހުށައެޅުމަށް ވަނީ ހުޅުވާލާފައެވެ. އަދި އިތުރު މައުލޫމާތު މޯލްޑިވްސް ބިޒްނަސް ސްކޫލްގެ ހޮޓްލައިން 7616054 މެދުވެރިކޮށް ލިބޭނެއެވެ.\nޖެނުއަރީ އިންޓޭކްގައި މާސްޓާސް ޑިގްރީ ފެށުމަށް ހަމަޖެހިފައިވަނީ ޖެނުއަރީ 7ވަނަ ދުވަހު އެވެ. އެހެނިހެން ކޯސްތައް ފެށުމަށް ހަމަޖެހިފައިވަނީ ޖެނުއަރީ 2ވަނަ ދުވަހުއެވެ. މި ކޯސްތަކުގެ ތެރޭގައި ސެޓްފިކެޓް4އިން ފެށިގެން ބެޗެލަރސް ޑިގްރީއާއި ހަމައަށް އެކި ސްޕެޝަލައިޒޭޝަންގެ ކޯސްތައް ހިމެނެއެވެ.


Dhivessaku Positive Vikan Adhives Sarukaarah Kashavareh Nukurevey - vNews.mv\nވީފޮޓޯ : އަހުމަދު ޝުރާއު\nދިވެއްސަކު ޕޮޒިޓިވްވިކަން އަދިވެސް ސަރުކާރަށް ކަށަވަރެއް ނުވޭ\nޙައްވާ މިންހާ 26 March 2020, 19:03\nޔުނަިއޓެޑް އެރެބް އެމިރޭޓްސް (ޔޫއޭއީ) ގައި ދިވެއްސަކު ކޮރޯނާވައިރަހަށް ޕޮޒިޓިވްވެފައިވާކަން ދިވެހި ސަރުކާރަށް މިހާތަނަށް ކަށަވަރުކުރެވިފައި ނުވާ ކަމަށް ފޮރިން މިނިސްޓްރީން ބުނެފިއެވެ.\nފޮރިން މިނިސްޓްރީގެ އޮފިޝަލަކު ވީނިއުސްއަށް ވިދާޅުވީ ޔޫއޭއީގައި ދިވެއްސަކު ކޮރޯނާ ވައިރަހަށް ޕޮޒިޓިވްވިކަން ދިވެހި ސަރުކާރަށް ކަށަވަރުނުކުރެވޭ ކަމަށެވެ. އެފަދަ ރިޕޯޓުތަކެއް އުޅޭތީ އަދިވެސް އެކަން ބަލަމުން އަންނަ ކަމަށް ވިދާޅުވިއެވެ.\nޔުނައިޓެޑް އަރަބް އެމިރޭޓްސްއިން ކޮވިޑް-19 އަށް އަލަށް ޕޮޒިޓިވްވި މީހުންގެ ތެރޭގައި ދިވެހިއްސަކު ހިމެނޭ ކަމަށް، އެގައުމުގެ ރަސްމީ އިދާރާތަކާ ހަވާލާދީ ޔޫއޭއީގެ މީޑިއާއިން ވަނީ ރިޕޯޓު ކޮށްފައެވެ.\nޔޫއޭއީގެ މީޑިއާއިން މިކަން ރިޕޯޓުކުރުމާއެކު ޔޫއޭއީގައި ހުންނަ އެމްބަސީއާ ގުޅިގެން ފޮރިން މިނިސްޓްރީން އަންނަނީ އެކަން ބަލަމުންނެވެ. އެކި ބޭނުންތަކަށް އެގައުމަށް ގޮސްއުޅޭ ދިވެހިންގެ މައުލޫމާތު ސާފުކޮށްފައިވާ ކަމަށާއި އެގައުމުގައި އުޅޭ ދިވެހި އާއިލާއެއްގެ ފަރާތުން ވެސް އެފަދަ ކަމެއް މިހާތަނަށް އަންގާފައި ނެތް ކަމަށް ފޮރިން މިނިސްޓްރީން ބުނެއެވެ.\nމިކަމާ ގުޅޭގޮތުން، މިއަދު ބޭއްވި ޕްރެސް ކޮންފަރެންސްގައި މަބްރޫކް އަބްދުލްއަޒީޒު ވިދާޅުވީ ޔޫއޭއީގައި އުޅޭ ދިވެއްސަކު ޕޮޒިޓިވްވި ކަމަށް އެގައުމުގެ އެޗުޕީއޭއިން ކޮށްފައިވާ ޓުވީޓު ދެކެވަޑައިގެންނެވި ކަމަށާއި ފޮރިން މިނިސްޓްރީން އެކަން ބަލަމުން އަންނަ ކަމަށެވެ.\nއަޅުގަނޑުމެންނަށް ކޮންފާމްޑް މިވެނިމީހެކޭ ބުނެވޭނީ އަޅުގަނޑުމެންނަށް ޔޫއޭއީގެ ސަރުކާރުން ޑޮކިއުމެންޓްސް އައިމަ. މިއަދު އަޅުގަނޑު މިތަނަށް ވަނުމުގެ ކުރިން ފޮރިން މިނިސްޓްރީއާ ވާކަހަދައްކާލިން. އެބޭފުޅުން ދަންނެވީ މިއަދު އެ ޑޮކިއުމެންޓް ލިބޭނެ ކަމަށް.\nމަބްރޫކް ވިދާޅުވީ މިރޭ ބާއްވާ ޕްރެސް ކޮންފަރެންސްގައި މިކަމުގެ އެންމެ ފަހުގެ މައުލޫމާތު ހާމަކުރައްވާނެ ކަމަށެވެ.\nޔޫއޭއިން ދިވެއްސަކު ކޮވިޑް-19 އަށް ޕޮޒިޓިވްވެފައިވާ ކަމަށް އެގައުމުން ބުނާއިރު މިއީ ދިވެއްސަކު މިވައިރަަހަށް ޕޮޒިޓިވްވި ކަމަށް ބުނާ ފުރަތަމަ ފަހަރެވެ.\nރާއްޖެއިން މިހާތަަނަށް 13 މީހަކު ވައިރަހަށް ޕޮޒިޓިވްވެފައިވާއިރު އެއީ މުޅިންވެސް ބިދޭސީންނެވެ. ރާއްޖެއިން ބަލިޖެހުނު މީހުންގެ ތެރެއިން ރަގަޅުނުވެ މިހާރު ތިބީ5މީހުންނެވެ.\nކޮރޯނާވައިރަސް ޚާރިޖީ ސިޔާސަތު ރާއްޖެ


SunOnline: Kartik aai Krti ge aa film akee Shehezada\nއައިމިނަތު ލުބާ 16 Oct 2021, 10:21\nފިލްމުގެ ލީޑު ތަރިން ކަމަށްވާ ކާތިކް އާއި ކްރިތީ---\nބޮލީވުޑްގެ ކުޅަދާނަ ދެ އެކްޓަރުން ކަމަށްވާ ކާތިކް އާރްޔަން އާ ކްރިތީ ސެނަން އެކުގައި ފެނިގެންދާ އާ ފިލްމު "ޝެހެޒާދާ" ރިލީޒްކުރާ ތާރީޚު އިއުލާންކޮށްފިއެވެ.\nމިއީ އެދެތަރިން އެކުގައި ލީޑު ރޯލު ކުޅޭ ދެވަނަ ފިލްމެވެ. ޝެހެޒާދާ ރިލީޒްކުރާނީ އަންނަ އަހަރުގެ ނޮވެމްބަރު މަހުގެ ހަތަރު ވަނަ ދުވަހުއެވެ. ވަރުން ދަވަންގެ ބޭބެ ރޯހިތު ދަވަން ޑައިރެކްޓްކުރުމަށް ހަމަޖެހިފައިވާ މި ފިލްމަކީ ބުޝަން ކުމާރުގެ ޓީ ސީރީޒުން ޕްރޮޑިއުސްކުރާ ފިލްމެކެވެ.\nމި ފިލްމަކީ ތެލެގޫ ޑްރާމާ "އާލާ ވައިކުންތަޕުއްރަމުލޫ" އަސްލަކަށް ބަލައިގެން ހަދާ ފިލްމެކެވެ. ބަތަލާ ކްރިތީ އާ ކާތިކް އެކުގައި ކުޅުނު ފުރަތަމަ ފިލްމަކީ 2019 ވަނަ އަހަރު ނުކުތް ކާމިޔާބު ފިލްމު "ލުކާ ޗުއްޕި" އެވެ. އެ ފިލްމަށް ލިބުނު ކާމިޔާބީއަށް ބަލައި އެ ފިލްމުގެ ދެވަނަ ބައި އާންމުންނާ ހަމައަށް ގެނެސްދޭން ވަނީ ނިންމާފައެވެ.\nބަތަލާ ކްރިތީ އެންމެ ފަހުން ފެނިގެންދިޔައީ ނެޓްފްލިކްސްގައި ސްޓްރީމްކުރި "މީމީ" އިންނެވެ. އެ ފިލްމަށް ވެސް ވަނީ ބޮޑު ކާމިޔާބީއެއް ލިބިފައެވެ. އެކްޓަރު ކާތިކް ދެން އެންމެ އަވަހަށް ފެނިގެންދާނީ ފިލްމު "ދަމާކާ" އިންނެވެ. އެ ފިލްމަކީ ވެސް ނެޓްފްލިކްސްގައި ސްޓްރީމްކުރުމަށް ހަމަޖެހިފައިވާ ފިލްމެކެވެ.\nވިކީއާއި ކެޓްރީނާގެ ކައިވެނި ހަފުލާގައި ސިއްރު ކޯޑެއް


SunOnline: Tax massalaagai Trump Organization aa dhekolhah dhauvaakoffi\nޓެކްސް މައްސަލާގައި ޓްރަމްޕް އޯގަނައިޒޭޝަނާ ދެކޮޅަށް ދައުވާކޮށްފި\nރުގިއްޔާ މުހައްމަދު މޫސާ 01 Jul 2021, 21:35\nއެމެރިކާގެ ކުރީގެ ރައީސް ޑޮނަލްޑް ޓްރަމްޕާއި އޭނާގެ ކުންފުނީގެ ސީއެފްއޯ އެލެން ވައިސެލްބާގް -- ފޮޓޯ: ރޮއިޓާސް\nވޮޝިންޓަން (ޖުލައި 1): ޓެކުހަށް މަކަރުހެދުމުގެ ތުހުމަތުގައި އެމެރިކާގެ ކުރީގެ ރައީސް ޑޮނަލްޑް ޓްރަމްޕްގެ ކުންފުންޏާއި އެ ކުންފުނީގެ ޗީފް ފައިނޭންޝަލް އޮފިސަރު އެލެން ވައިސެލްބާގާ ދެކޮޅަށް ދައުވާކޮށްފި ކަމަށް އެގައުމުގެ މީޑިއާތަކުން ރިޕޯޓުކޮށްފި އެވެ.\nއެމެރިކާގެ ނިއު ޔޯކް ޓައިމްސްއިން ރިޕޯޓު ކުރި ގޮތުގައި ޓްރަމްޕް އޯގަނައިޒޭޝަން ތަމްސީލު ކުރާ އޮފިޝަލުންނާއި ވައިސެލްބާގް މިއަދު މަންހަޓަންގެ ކްރިމިނަލް ކޯޓަށް ހާޒިރުވާނެ އެވެ. ނަމަވެސް އެކުންފުންޏާއި ސީއެފްއޯއާ ދެކޮޅަށް ކުރީ ކޮން ދައުވާއެއް ކަމެއް އަދި ޔަގީން ނުވެ އެވެ.\nއާއިލީ ވިޔަފާރިއެއް ކަމަށްވާ ޓްރަމްޕް އޯގަނައިޒޭޝަނުން ހިންގާ ތަންތަނުގެ ތެރޭގައި ހޮޓެލްތަކާއި ގޮލްފް ކްލަބްތައް ހިމެނެ އެވެ.\nޓްރަމްޕާއި އޭނާއަށް ތާއިދު ކުރާ މީހުން ވަނީ އޭނާގެ ކުންފުންޏާ ބެހޭ ގޮތުން ކުރިއަށްގެންދަނީ ސިޔާސީ ތަހުގީގުތަކެއް ކަމަށް ބުނެފަ އެވެ. އަދި ވައިސެލްބާގް މިދިޔަ ހަފްތާގައި ނެރުނު ބަޔާނެއްގައި ވަނީ އެ ތަހުގީގުގައި ބަލަނީ އެމެރިކާގެ ވިޔަފާރީގެ މާހައުލުގައި އާއްމުކޮށް ކުރާ ކަންތައްތަކެއް ކަމަށާއި އެއީ އެއްގޮތަކަށްވެސް ކުށެއްގެ ގޮތުގައި ބެލެވޭނެ ކަންތައްތަކެއް ނޫން ކަމަށް ބުނެފަ އެވެ.\nޓްރަމްޕް އޯގަނައިޒޭޝަނުން ޓެކުހަށް މަކަރު ހެދިކަން ސާބިތުވެއްޖެ ނަމަ އެ ކުންފުނިން ޖޫރިމަނާ ދައްކަން ޖެހި، ބައެއް ވިޔަފާރި ޕާޓްނަރުން އެ ކުންފުންޏާ ގުޅުން ކަނޑާލުން އެކަށީގެންވާ ކަމަށް ރިޕޯޓުތަކުގައިވެ އެވެ. ނަމަވެސް އެމައްސަލާގައި ސީދާ ޓްރަމްޕަށް ދައުވާ ކުރުމަކީ އެކަށީގެން ނުވާ ކަމެއް ކަމަށް ބީބީސީން ރިޕޯޓު ކުރި އެވެ.\nމީގެ ކުރިން، މިދިޔަ ޖެނުއަރީ މަހުގެ ހަޔެއްގައި ޓްރަމްޕަށް ތާއިދު ކުރާ ބަޔަކު އެމެރިކާގެ ކޮންގްރެސް އިމާރާތަށް ވަދެ ހަމަނުޖެހުން ހިންގުމާ ގުޅިގެން، ނިއު ޔޯކް ސިޓީން ވަނީ ޓްރަމްޕް އޯގަނައިޒޭޝަނާ އެކު ހަދާފައިވާ ކޮންޓްރެކްޓުތައް އުވާލާފަ އެވެ.\nއެމެރިކާގައި 2017އިން ފެށިގެން މިއަހަރުގެ ޖެނުއަރީ މަހާ ޖެހެންދެން ވެރިކަން ކުރެއްވި ޓްރަމްޕް ވަނީ 2024 ވަނަ އަހަރުގެ ރިޔާސީ އިންތިހާބުގައި ވާދަ ކުރައްވާނެ ކަމުގެ އިޝާރާތްތައް ކުރައްވާފަ އެވެ.


Strawberry miee faidhaa in furigenvaa meyvaa eh' -Fvm times\n6 ދުވަސް ކުރިން • ލިޔުނީ: މަރިޔަމް ޝާނީ\nބެރީ ފްރުޓްތަކުގެ ތެރެއިން އެންމެ ގިނަ މީހުންނަށް ކަމުދާ އެއް މޭވާ އަކީ ސްޓްރޯބެރީއެވެ. އެންޓި އޮކްސިޑެންޓުތަކުން މުއްސަނދިކަން ލިބިފައިވާ ސްޓްރޯބެރީއަކީ ހަށިގަނޑުގެ ދިފާއީ ނިޒާމު ވަރުގަދަ ކޮށްދީ، ބަލިތަކުން ރައްކާތެރި ކޮށްދިނުމަށް އެހީވެދޭ މޭވާއެކެވެ.\nމިއީ ރާއްޖޭގައި ހައްދާ އުޅޭ މޭވާއެއް ނޫންނަމަވެސް، ގިނަ މޭވާ ވިއްކާ ފިހާރަތަކުން ސްޓްރޯބެރީ ލިބެން ހުރެއެވެ. ދިވެހިންގެ ތެރޭގައިވެސް ސްޓްރޯބެރީގެ މަޤްބޫލްކަން ވަކި ކުޑައެއް ނޫނެވެ. މިއީ ވަރަށް ގިނަ ފައިދާތަކެއްވެސް ހަށިގަނޑަށް ލިއްބައިދޭ މޭވާއެކެވެ.\nގިނަ މީހުންނަށް މީރު މި މޭވާ އަކީ ހުތްފޮނި ރަހައެއްދޭ، ބަލާލަންވެސް ރީތި މޭވާއެކެވެ.\nސްޓްރޯބެރީއަކީ ލޮލަށް ވަރަށް ފައިދާކުރުވަނިވި މޭވާއެއް ކަމަށް ސިއްހީ މާހިރުން މައުލޫމާތުދެއެވެ. ލޮލުގެ ފެނުމަށް މައްސަލަ ކުރިމަތި ކުރުވުމުން އެކަމަށް ހައްލު ގެނެސްދޭ މާއްދާތައް ކަމަށްވާ ފްލެވޮނޮއިޑްސް، ފެނޮލިކް ފައިޓޯކެމިކަލްސް، އަދި އެލެޖިކް އެސިޑް ފަދަ މާއްދާތައް ވަރަށް ގިނަ އަދަދަކަށް ސްޓްރޯބެރީގައި އެކުލެވިގެންވެއެވެ.ސްޓްރޯބެރީއަކީ ހަށިގަނޑުގެ ދިފާއީ ނިޒާމްވެސް ވަރުގަދަ ކޮށްދޭ މޭވާއެކެވެ. ސްޓްބެރީ ކެއުމުން ހަށިގަނޑުގެ ދިފާއީ ނިޒާމް ވަރުގަދަ ކޮށްދެނީ އޭގައި އެކުލެވޭ ވިޓަމިން ސީގެ ސަބަބުންނެވެ. އެންމެ ސްޓްރޯބެރީއަކުން ދުވާލެއްގެ މައްޗަށް ހަށިގަނޑަށް ބޭނުންވާ ވިޓަމިން ސީގެ 150 އިންސައްތަ ލިއްބައިދޭނެއެވެ.\nބަރުދަން ލުއިކުރަން ބޭނުންވާ ފަރާތްތަކުން އަބަދުވެސް ބަރުދަން ލުއި ކުރަން ކެވިދާނެ ކެއުންތަކަކީ ކޮބައިތޯ ބަލައެވެ. ތިބާއަކީ ބަރުދަން އިތުރުކަމުން، ބަރުދަން ލުއި ކުރަން ބޭނުންވާ މީހެއްނަމަ ސްޓްރޯބެރީ ކާން ފަށާށެވެ. މިއީ ބަރުދަން ލުއި ކުރުމަށް އެހީތެރިވެދޭނެ މޭވާއެކެވެ. ސްޓްރޯބެރީގައި އެކުލެވޭ މާއްދާތަކުގެ ސަބަބުން އެ ކެއުމަށްފަހު ކާހިތް ކުޑަ ކޮށްދޭ ކަމަށް ދިރާސާތަކުން ވަނީ ދައްކާފައެވެ.\nސްޓްރޯބެރީއަކީ މާބަނޑު ދުވަސްވަރު ކެއުން އެދެވިގެންވާ މޭވާއެކެވެ. އެގޮތުން މާބަނޑު ދުވަސްވަރު މި މޭވާ ކެއުމުން އުފަންވާ ކުދިން އައިބު ވުމުން ސަލާމަތް ކޮށްދޭނެ ކަމަށް ސިއްހީ މާހިރުނން ބުނެއެވެ. ސްޓްރޯބެރީގައި މާބަނޑު އަންހެނުންނަށް ބޭނުންވާނެ ފައިދާ ހުރި ގިނަ މާއްދާތަކެއް އެކުލެވިގެންވެއެވެ.


FA Charity Shield match ah thin partnarun hamajassaifi | Mihaaru\nކުޅިވަރު / ޗެރިޓީ ޝީލްޑް\nއެފްއޭ ޗެރިޓީ ޝީލްޑް މެޗަށް ތިން ޕާޓްނަރުން ހަމަޖައްސައިފި\nޕާޓްނަރުންގެ ގޮތުގައި ހަމަޖެއްސި އާކް އާއި މޯލްޑިވިއަން ބްލަޑް ޑޯނާސް އަދި ސްޕެޝިއަލް އޮލިމްޕިކްގެ ފަރާތްތަކާ އެކު އިއްޔެ ބޭއްވި ނޫސްވެރިންގެ ބައްދަލުވުމުގެ ތެރެއިން.--- ފޮޓޯ: އޭއެފްއޭއެމް/ އިބްރާހިމް ފާއިދު\nފުޓްބޯޅަ ސީޒަން ހުޅުވާ އެފްއޭ ޗެރިޓީ ޝީލްޑުގައި އަންނަ މަހު އަށް ވަނަ ދުވަހު މާޒިޔާ އާއި އީގަލްސް ކުޅޭ މެޗުގެ ޕާޓްނަރުންގެ ގޮތުގައި ތިން ޖަމިއްޔާއެއް ހަމަޖައްސައިފި އެވެ.\nއެއީ އެޑްވޮކޭޓިން ފޯ ދަ ރައިޓްސް އޮފް ޗިލްޑްރެން (އާކް) އާއި މޯލްޑިވިއަން ބްލަޑް ޑޯނާސް އަދި ސްޕެޝިއަލް އޮލިމްޕިކްސް މޯލްޑިވްސް އެވެ. މި ފުރުސަތު ފަހިކޮށްދިނީތީވެ މި ތިން ޖަމިއްޔާ އިން ވަނީ އެފްއޭއެމަށް ޝުކުރު އަދާކޮށްފަ އެވެ.\nކުރިން އޮންނަނީ ޗެރިޓީ ޝީލްޑް މެޗުން ލިބޭ ފައިސާ ތަފާތު ޗެރިޓީ ޖަމިއްޔާތަކަށް ހަދިޔާކުރާ ގޮތަށެވެ. އެއީ މެޗުން މޮޅުވާ ޓީމަކަށް ލިބޭ 100،000ރ. ގެ ތެރެއިން 20،000ރ. އެވެ. އެކަމަކު އެންމެ ފަހުން 2017 ވަނަ އަހަރު ގެނައި ބަދަލާ އެކު ހުރިހާ ފައިސާއެއް ހަދިޔާކުރަން ޖެހޭނީ ޗެރިޓީ އަށެވެ. އެ ފަހަރު ޗެރިޓީ ޝީލްޑް އުފުލާލި މާޒިޔާ އިން ފައިސާ ދިނީ މޯލްޑިވްސް އޯޓިޒަމް އެސޯސިއޭޝަނާއި ކުޑަކުދިންގެ ހިޔާ އަށެވެ. އޭގެ ފަހުން މިދިޔަ އަހަރު ޓީސީ ސްޕޯޓްސް ކްލަބުން ޝީލްޑް އުފުލާލިއިރު، އެ މެޗުން ލިބުނު ފައިސާ އަށް ފުޓްބޯޅައިގެ ސާމާނު ހަދިޔާ ކުރުމަށް ހަމަޖެހުނީ ފޯކައިދޫގެ ފުޓްބޯޅަ އެކެޑަމީ އަށެވެ.\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް (ޖަވާ) "މިހާރު" އަށް ވިދާޅުވީ މި ފަހަރުގެ ޝީލްޑް މެޗުގައި ޕާޓްނަރުން ނުވަތަ ޖަމިއްޔާތަކަށް އެހީތެރިކަން ފޯރުކޮށްދޭނެ ގޮތެއް ކަނޑައެޅިގެން ދާނީ ދެން ބާއްވާ އެ އެސޯސިއޭޝަންގެ އެކްސްކޯ ބައްދަލުވުމުގައި ކަމަށެވެ.\nއާންމު ގޮތެއްގައި ޝީލްޑް މެޗުން ފުރުސަތު ލިބެނީ ލީގުގެ ޗެމްޕިއަނުންނާއި އެފްއޭ ކަޕް ޗެމްޕިއަނަށެވެ. އެކަމަކު މި ފަހަރު އީގަލްސް އަށް ފުރުސަތު ލިބުނީ ކޮވިޑް-19އާ ހެދި މި ދިޔަ ސީޒަނުގެ އެފްއޭ ކަޕް ކެންސަލްކުރަން ޖެހި އަވަހަށް ސީޒަން ނިންމާލަން ޖެހުމުންނެވެ. މިއީ އީގަލްސް އިން ޗެރިޓީ ޝީލްޑް މެޗުގައި ކުޅޭނެ ފުރަތަމަ ފަހަރެވެ.\nކަޕް ވިނާސް ކަޕްގެ ބަދަލުގައި ޗެރިޓީ ޝީލްޑްގެ ނަމުގައި މެޗު ކުޅެން ފެށީ 2009 ވަނަ އަހަރު އެވެ. ޝީލްޑް މެޗު ބާއްވަން ފެށި ފަހުން ނުކުޅެ ދިޔައީ 2018 ވަނަ އަހަރު އެވެ. މިހާތަނަށް ތަފާތު ފަސް ޓީމަކުން ވަނީ ޗެރިޓީ ޝީލްޑް އުފުލާލައިފަ އެވެ. އެއީ ވީބީ އައްޑޫ އެފްސީ، ނިއު ރޭޑިއަންޓް، މާޒިޔާ، ވެލެންސިއާ އަދި ޓީސީ އެވެ. އެންމެ ގިނައިން ޝީލްޑް އުފުލާލީ ތިން ފަހަރު އެކަން ހާސިލްކުރި މާޒިޔާ އާއި ވީބީ އެވެ. މި ފަހަރު މާޒިޔާ އަށް ކުރިއަށް ޖެހިލުމުގެ ފުރުސަތު އެބައޮތެވެ.\nއެފްއޭއެމް ޗެރިޓީ ޝީލްޑް\nދިވެހިރާއްޖެއަކީ ތުރާކުނުން އައްޑުއަށް ހިމެނޭރަށްތައް ކަމުގައިވާނަމަ ފްޓްބޯޅައިގެޙަރަކާތް ހިންގުމަށްޓަކާ ތިލަދުންމަތިން ފާދިއްޕޮޅަށް ނޯތު، ކ.އަތޮޅުން(މާލެހިމެނޭގޮތަށް)ދާލަށް ސެންޓްރަލް އަދި ކޮޅުމަޑުލުން އައްޑުއަށް ސަދަރން ޒޯންކަމުގައި ކަޑައަޅާ3ރީޖަނަށް މިކަންޙިއްސާކުރޭ. # މިސިޔާސަތު މާލޭސަރުކާރާއި އެފްއޭއެމް ގެންގުޅޭނަމަ އަހަރުމެން މާލެނޫން ރަށްރަށުގެމީހުން ތިކަންކަމަށް ތަރުޙީބެއްނުދޭނަން. ޢަހަރުމެންނަކީ މާލޭމީހުން އެންޓަރޓައިންކޮށްދޭން ތިބިބައެއްނޫން.\n100 ކައިގެ ވާހަކައެއް. މަވެސް ތިކަމަށް ތާއީދު.\nތިއީ މިހާރުއޮތް އެއްރަށް ދައުކަތް ސިޔާސަރޔ ބަދަލު ކުރާން އަހަރުމެނަށް ކުރެވިދާނެ ކަމެއްގެ ވާހަކަ. ތާއީދު.\nމެޗު ބަލަން ދާ މީހުންނަށްވުރެ މެޗު ކުޅެން ތިބޭ މީހުން ގިނަ ވެފަ އޮތީ ކޮވިޑު ކުރީގަ ވެސް. އެހެންވީމަ އެ މައްސަލަ ހައްލުކުރޭ ފުރަތަމަ


Hadhdhu: Azzage emma agu bodu film | Mihaaru\nމުނިފޫހިފިލުވުން / ދިވެހި ފިލްމް އިންޑަސްޓްރީ\nހައްދު: އައްޒަގެ އެންމެ އަގު ބޮޑު ފިލްމް\nއައްޒަ: އޭނަގެ ފިލްމީ ކެރިއަރު ވަރަށް އުޖާލާ ކަމަށް ގިނަ ބަޔަކު ދެކޭ.\n24 ޖެނުއަރީ 2017 - 05:52\nއަބްދުލް ފައްތާހު ޑައިރެކްޓް ކުރާ "ހައްދު" ގެ ޕޯސްޓަރު ދައްކައިލުމުން، ފިލްމުގައި ތަފާތުކަމެއް ހުންނާނެ ކަމަށް ބެލެވެ އެވެ. ފިލްމުގައި ވަރަށް ހާއްސަ ކަންތައްތަކެއް ހުންނާނެކަން ފައްތާހު ވަނީ ކަށަވަރުކޮށް ދީފަ އެވެ. މި ހާއްސަ ކަންކަމުގެ ތެރެއިން އެއް ކަމަކީ ފިލްމުގެ ލީޑް ރޯލް ކުޅޭ އެއް ބަތަލާ މަރިޔަމް އައްޒަ "ހައްދު" ކުޅެން އެއްބަސްވި އަގެވެ.\n"މިއީ މިހާތަނަށް އަހަރެން އެންމެ ބޮޑު އަގުގައި ކުޅޭ ފިލްމް،" ފިލްމަށް އެއްބަސްވި އަގުގެ ތަފުސީލަކަށް ނުގޮސް ޒުވާން ބަތަލާ ބުންޏެވެ. "މިއީ ކުރިން ސޮއިކުރި ފިލްމްތަކަށް އަޅާކިޔައިފި ނަމަ މާ ބޮޑަށް ވެސް އަގު ބޮޑު ފިލްމެއް."\nއައްޒަ އަށް ބޮޑު އަގެއް ދޭކަށް އެއްވެސް ޕްރޮޑިއުސަރަކު މިހާރު ޖެހިލުމެއް ވާނެ ހެނެއް ހިއެއް ނުވެ އެވެ. މިދިޔަ އަހަރު ރިލީޒް ކުރި ބިރުވެރި "4426" ގައި އޭނާ ދައްކުވައި ދިން ހުނަރާ އެކު، ގިނަ ބަޔަކު ގަބޫލު ކުރާ ގޮތުގައި އައްޒައަކީ ފިލްމީ ދާއިރާގައި މި ވަގުތު ހުރި އެންމެ އުންމީދީ ބަތަލާ އެވެ. އެންމެ ގިނަ ހުށަހެޅުންތައް ލިބޭ ބަތަލާ އެވެ.\nމާނައަކީ މި ދާއިރާގައި މިހާރު ހުރި އެންމެ ޑިމާންޑް ބޮޑު ބަތަލާއަކީ އައްޒަކަމާ ދޭތެރޭ އެއްވެސް ޝައްކެއް ނެތެވެ. ޕްރޮޑިއުސަރުންނާއި ޑައިރެކްޓަރުން ތިބީ އޭނާގެ ސޮއި ހޯދަން މިހާރު ވެސް ކިޔޫގަ އެވެ.\nފިލްމް "ހައްދު" ގެ ޕޯސްޓަރެއްގައި ފިލްމްގެ ލީޑް ތިން ތަރިން.\nއައްޒަ ބުނީ "ހައްދު" އަށް އެހާ ބޮޑު އަގެއް ކިޔަން ޖެހުނު މައިގަނޑު އެއް ސަބަބަކީ މި ފިލްމަށް ކުރަން ޖެހޭ މަސައްކަތް ވެސް ބުރަވެފައި، އެއަށް ދޭން ޖެހޭ ވަގުތު ވެސް ގިނަކަމުން ކަމަށެވެ.\nއަދި މިއީ މާލޭން ބޭރުގައި ބޮޑު ބައި ޝޫޓް ކުރަން ޖެހޭ ފިލްމެއްކަން އޭނާ ފާހަގަކުރި އެވެ.\n"އަސްލު ވަރަށް ކެރެކްޓާ ރޯލެއް ހައްދުން ލިބިފައި އިނީ. ފުދޭ ވަރަކަށް އެއަށް ތައްޔާރު ވެސް ވާން ޖެހޭ އަދި އެއަށް ވަރަށް ގިނަ ޓައިމާއި މަސައްކަތް ކުރަން ޖެހޭ ފިލްމެއް މިއީ. ވަރަށް އުނދަގޫ ރޯލެއް ކުޅެން މި ޖެހެނީ މީގައި،" އޭނާ ބުންޏެވެ. "އެހެންވެ މިވަރުގެ ރޯލަކަށް އެއްބަސްވީމަ ފިލްމުގެ ޕްރޮޑިއުސަރުން ވެސް އަހަންނަށް ބޮޑު އަގެއް ދޭކަށް ޖެހިލުމެއް ނުވި. އެ މީހުން ވަރަށް ހެޕީ. ހަމައެއާ އެކު ފައްތާހުގެ ޕްރޮޖެކްޓަކުން ފުރުސަތު ލިބުނީމަ މޯ ދޭން ހެޕީއޭ ބުނެވޭނީ."\n"ހައްދު" އަކީ ފައްތާހާއި ބަތަލާ ނިއުމާ ޕްރޮޑިއުސް ކުރާ ފިލްމެކެވެ. ފައްތާހު ވަނީ އައްޒަ އަށް ބޮޑު އަގެއް ދިން ކަން ކަށަވަރުކޮށް ދީފަ އެވެ. އެކަމަކު އޭނާ ބުނީ އެ ވާހަކަ ދައްކާނީ ތަންކޮޅެއް ފަހުން ކަމަށެވެ.\n"ރޯލާ ބެހޭ ގޮތުން ވާހަކަ ދައްކަން އަދި ތަންކޮޅެއް އަވަސް. އެކަމަކު ބެލުންތެރިންނަށް ދެވިދާނެ ޔަގީން ކަމެއް އެއީ މިހާތަނަށް ދިވެހި ފިލްމަކުން ބަތަލާއަކު ފެންނާނެ އެންމެ ތަފާތު އެއް ރޯލަށް މި ރޯލް ވާނެ،" ކާމިޔާބު ޑްރާމާތަކެއް ކުޅެފައިވާ ބަތަލާ ބުންޏެވެ. "މީގައި އަހަރެން ކުޅޭ ރޯލުން ވަރަށް ބޮޑު ތަފާތެއް ފެންނާނެ. މެކްސިމް ހަމަ ގައިމު ވެސް ދޭނަން."\n"ހައްދު" ގެ ލޯންޗިންގެ ތެރެއިން އައްޒަ އެ ފިލްމުގެ ބަތަލު ޝިބާން (މ) އާ އެކު.\nއައްޒަ އެ ބުނާ ވާހަކައިގެ ހަގީގަތެއް ބެލުންތެރިންނަށް ޔަގީންވާނީ ސެޕްޓެމްބަރު6ގައި "ހައްދު" ސިނަމާ އައުމުންނެވެ.\nއޭނާގެ ކުރިއަށް ހުރި ފިލްމުތަކުގެ ތެރެއިން އެންމެ އަވަހަށް ދެން ސިނަމާ އަށް އަންނާނީ އެޕްރީލް5ގައި ރިލީޒް ކުރާ ޑާކް ރެއިން އެންޓަޓައިންމަންޓްގެ ރޮމޭންޓިކް ކޮމެޑީ "މީ ލޯތްބަކީ" އެވެ.\n"އެ ފިލްމުގައި ކުޅުނު ރޯލާ ދޭތެރޭ ވަރަށް ހިތްހަމަޖެހޭ. ޔަގީނުން ވެސް މިއީ ބެލުންތެރިންނަށް ވަރަށް ކަމުދާނެ ފިލްމަކަށް ވާނެ. ޑާކް ރެއިނާ އެއްކޮށް މަސައްކަތްކޮށް ބޭނުންވެފައި ހުއްޓައި މި ފުރުސަތު ލިބުމުން ވަރަށް އުފަލުން މި ހުންނަނީ،" އަލީ ޝިފާއު (ޗިއްޕެ) ޑައިރެކްޓްކޮށްފައިވާ ފިލްމާ ބެހޭ ގޮތުން އައްޒަ ބުންޏެވެ.\n"ހައްދު" އާއި "މީ ލޯތްބަކީ" އާ ހިސާބުން އަދި އައްޒަގެ ފިލްމުތަކުގެ ވާހަކައެއް ނުނިމެ އެވެ.\n"މީ ލޯތްބަކީ" ގެ ޕޯސްޓަރެއްގައި ޖުމަލް އާއި އައްޒަ\nމާލޭން ބޭރުގައި ޝޫޓް ކުރާ ފިލްމަކަށް ވެސް އޭނާ މިހާރު އަންނަނީ ފުރަން ތައްޔާރުވަމުންނެވެ. އެ ފިލްމަކީ އިސްމާއީލް ޝަފީގް ޕްރޮޑިއުސްކޮށް، ޔޫސު ޝަފީއު (ޔޫއްޕެ) ޑައިރެކްޓް ކުރާ "ނޯޓީ 40" ކިޔާ ފިލްމެކެވެ.\n"އެ ފިލްމަށް ތައްޔާރުވަމުން މި އަންނަނީ،" އައްޒަ ބުންޏެވެ. "އެންމެ އަވަހަށް ދެން ޝޫޓިން ފަށާނެ ފިލްމަކީ އެއީ."\nމި ފިލްމުގެ މަސައްކަތަށް ފަހު ދެން އޭނާ ފަށާނީ ފާތުމަތު ނަހުލާ ޕްރޮޑިއުސް ކުރާ ފިލްމެއްގެ މަސައްކަތެވެ. މި ފިލްމުގެ މަސައްކަތް ފެށުމަށް ވާން ޖެހޭ ތައްޔާރީތައް ނަހުލާ މިހާރު އަންނަނީވަމުންނެވެ.\n"ނަހޫއާ އެކު ފިލްމެއް ތަޖުރިބާ ކުރާ ދެވަނަ ފަހަރު މިއީ. ވަރަށް އެގްޒައިޓްވެފައި މި ހުންނަނީ. ނަހޫއަކީ އަހަރެން އެންމެ އިތުބާރު ކުރާ އެކަކު. ފޯފޯޓޫސިކްސް ކަހަލަ ފިލްމަކުން އަހަންނަށް ނަހޫ ފުރުސަތު ދިނީ ވެސް ވަރަށް އިތުބާރުކޮށްފައި،" ބަތަލާ ރިޝްމީ ރަމީޒްގެ ކޮއްކޮ ބުންޏެވެ.\nފިލްމީ މަސައްކަތްތަކަށް ބަލާ އިރު އައްޒަގެ ތަށި މިހާރު ވެސް އޮތީ ފުލްކޮށެވެ. އޭނާ ވަރަށް ބިޒީ އެވެ.\nއެކަމަކު އެވަރަކުން ވެސް އަދި ނުނިމެ އެވެ. އައިސް ޓީވީ އަންނަ މަހު ދައްކަން ފަށާ ސެލެބްރިޓީ ޓޯކް ޝޯ "އަޒޯނާ" ގެ ހޯސްޓަކީ ވެސް އައްޒަ އެވެ.\n"އޭގެ ހަ އެޕިސޯޑް މިހާރު ރެކޯޑްކޮށް ނިންމާލައިފިން،" މަޝްހޫރު ވިޔަފާރި ކުންފުނި ޕިރަމިޑްގެ ބްރޭންޑް އެމްބެސެޑަރުކަން ވެސް ކުރާ ބަތަލާ ބުންޏެވެ.\nފައްތާހު ދިވެހި ފިލްމް އިންޑަސްޓްރީ\n15 ކޮމެންޓް, 168 ރިއެކްޝަންސް\nއާނ ހައްދުން ނެއްޓޭނީވެސް ބޮޑު އަގެއް ދިނީމަތާދޯ..\nކުރު ހެދުން ލާފައި މޭކަޕް ކުރީމާ އެވެވުނީ ސުޕަސްޓާރަކަށް!\nއަސްލުގަވެސް ހައްދުން ނައްޓާފަ!\nފިލްމެއް ކުޅެން ކުރާހާ ބޮޑު ޚަރަދެއް ކޮށްގެން، މަޝްހޫރު ހިންދީ ފިލްމެއްގެ ލަވައެއް ކޮޕީކޮށްގެން ވަރަށް އަގުބޮޑު ލަވައެއްވެސް ކުޅުނު ވާހަކަ އަޑު އެހިން، ކިހާ ހިސާބަކުންބާ ދިޔައީ!\nއަޅެ ފަހެ ކިތައް ރުފިޔާތަ ލިބުނީ.. އަޖައިބެއްނު. 50 ހާސްތަ 75 ހާސްތަ.\nއަހަރުން މިއުޅެނި ނުލިބުނު ޖިސްމް ކިޔާ ފިލްމެއް ކުޅެން. ބަތާނާ ގެ ބަޔަށް ނާޖި ފިޓްކުރަނީމި..މ. އެްްމުއި\nކަމާކަން ނަގާލާފައި އެކަމަށް ތިބޭމީހުން ވަރެއް ނޯންނާނެއެވެ.\nމީ މުސްލިމް ގައުމެއްތަ؟\nގައުމު މުސްލިމެއް ނުވޭ. މީހުން މުސްލިމް ވަނީ.\nދޮގެއް ނޫންް... ހުރިހާ ފިލްމަކުން ވެސް އައްޒަ... އޭނަ ނޫނީ ފިލްމު ކުޅެން އެނގޭ މީހަކު ނެތީތަ؟ ހަމަ ގައިމުވެސް އައްޒަ އަށްވުރެ މާމޮޅު ބަތަލާއިން ދިވެހި އިންޑަސްޓްރީގައި އެބަތިބި ހުރިހާ ޑައިރެކްޓަރުންވެސް އައްޒައަށް ވިއްޔަ ފިލްމުތައް ދެނީ އެހެން ކާސްޓުންގެ އަޖުމަ ބަލާލުން ކީއްތޯވާނީ އަބަދު އެކަކު ފެނުނީމަ ދެން ވަރަށް ފޫހި\nއަސްތާ މިޤައުމުގަ މިހާރުވެސް ފިލުމު އެބަ ކުޅޭތަ މަހީކުރީ މަ ފިލުމު ބެލުން ހުއްޓާލީމަ ފިލުމު ކުޅުން ވެސް ހުއްޓާލީ ކަމަށް ހައު ސޭޑް\nMarketing Executive, Marketing Assistant, Accounts Assistant, Sales Assistant, Office Assistant


Salah Ge 100 Vana Goalun Liverpool Molhu Vejje – adduLIVE\nސަލާހުގެ 100 ވަނަ ގޯލުން ލިވަޕޫލް މޮޅުވެއްޖެ\nSep 12, 2021, 22:46 ހަސަން ރަޝީދު\nޕްރިމިއާ ލީގުގައި މުހައްމަދު ސަލާހު ކާމިޔާބުކުރި 100 ވަނަ ގޯލުން ލިވަޕޫލް އިން ލީޑްސް ޔުނައިޓެޑްގެ މައްޗަށް 3-0 އިން ކުރި ހޯދައިފިއެވެ.\nމިއީ މި ދެ ޓީމުވެސް ލީގުގައި ކުޅުނު ހަތަރުވަނަ މެޗު ކަމަށްވާއިރު، މިއީ ލިވަޕޫލް އިން ހޯދި ތިންވަނަ މޮޅެވެ. އަދި މިއީ ލީގުގައި ލީޑްސް ބަލިވި ދެވަނަ މެޗު ކަމަށްވާއިރު އެޓީމަށް އަދި މޮޅެއް ހޯދިފައެއް ނުވެއެވެ.\nލީޑްސްގެ ދަނޑުގައި މިރޭ ކުޅުނު މި މެޗުގައި ލިވަޕޫލް އިން ރަނގަޅު ކުޅުމެއް ދެއްކިއިރު އެޓީމުގެ ފުރަތަމަ ގޯލު މެޗުގެ 20 ވަނަ މިނެޓްގައި ކާމިޔާބުކޮށްދިނީ ސަލާހު އެވެ. މި ގޯލު ސަލާހު ކާމިޔާބުކުރީ އާނޯލްޑް ތިރިން ނަގައިދިން ހުރަހެއް ގޯލަށް ފޮނުވާލައިގެންނެވެ.\nސަލާހު އަކީ ޕްރިމިއާ ލީގުގައި 100 ގޯލު ހަމަކުރި އެފްރިކާގެ ދެވަނަ ކުޅުންތެރިޔާ އެވެ. ޕްރިމިއާ ލީގުގައި އެންމެ ގިނަ ގޯލު ޖެހި އެފްރިކާގެ ކުޅުންތެރިއަކީ ޗެލްސީގެ ލެޖެންޑް ޑިޑިއޭ ޑްރޮގްބާ އެވެ. އޭނާ ވަނީ ލީގުގައި 104 ގޯލު ކާމިޔާބުކޮށްފައެވެ.\nމި ގޯލަށްފަހު ވެސް ފުރަތަމަ ހާފް ނިމުމުގެ ކުރިން ލިވަޕޫލަށް ވަނީ ލީޑު ފުޅާކޮށްލަން ރަނގަޅު ގިނަ ފުރުސަތުތަކެއް ލިބިިގެން ގޮސްފައެވެ. އެ ފުރުސަތުތަކުގެ ބޭނުން ނުހިފުނު ނަމަވެސް މެޗުގެ 50 ވަނަ މިނެޓްގައި ފަބީނިއޯ ވަނީ ލިވަޕޫލްގެ ދެވަނަ ގޯލު ކާމިޔާބުކޮށްދީފައެވެ.\nމެޗުގެ 60 ވަނަ މިނެޓްގައި ލިވަޕޫލްގެ ހާވީ އެލިއޮޓް އަށް ކުރި ފައުލަކާ ގުޅިގެން ލީޑްސްގެ ސްޓްރުޖިކަށް ދެއްކި ރަތްކާޑާއެކު އެޓީމުން މެޗުގެ ބާކީބައި ފުރިހަމަ ކުރީ 10 ކުޅުންތެރިންނާ އެކުއެވެ. މި މެޗުގައި ލިވަޕޫލް އިން ކާމިޔާބުކުރި ތިންވަނަ ގޯލު މެޗުގެ ފަހު މިނެޓްގައި ކާމިޔާބުކޮށްދިނީ ސަޑިއޯ މާނޭ އެވެ.\nލީގުގައި ލިވަޕޫލް ދެން ބައްދަލުކުރާނީ ކްރިސްޓަލް ޕެލެސް އާއެވެ. އަދި ލީޑްސް ނިކުންނާނީ ނިއުކާސަލް ޔުނައިޓެޑާ ދެކޮޅަށެވެ.


Alhugandu fiyavaa siyaasee leaderaku thedheh nuhahdhavaa: Siyam | Mihaaru\nމީދޫ ދާއިރާގެ މެމްބަރު އަހުމަދު ސިޔާމް (ކ-3) އަދި މާމިގިލި ދާއިރާގެ މެމްބަރު ގާސިމް އިބްރާހިމް، ނައިފަރު ދާއިރާގެ މެމްބަރު ޝިޔާމް އަދި މަޑުއްވަރީ ދާއިރާގެ މެމްބަރު އާދަމް ޝަރީފް މަޝްވަރާއެއްގައި. --- ފޮޓޯ: ހުސެއިން ވަހީދު/ މިހާރު\nއަޅުގަނޑު ނޫނީ ސިޔާސީ އެހެން ލީޑަރަކު ތެދެއް ނުހައްދަވާ: ސިޔާމް\n23 ޖުލައި 2019 - 22:39 33 comments\nރައްޔިތުންގެ މަޖިލީހުގެ މާލިއްޔަތު ކޮމިޓީގެ ރިޕޯޓަކަށް މަޖިލިހުގައި ބަހުސް ކުރައްވަމުން ސިޔާމް ވިދާޅުވީ، ރާއްޖޭގައި ދޮގު ހަދާ މީހުން ވަރަށް ގިނަވެފައިވާ ކަމަށެވެ. އަދި ފުރަތަމަ ކަމަކަށް އަދަބު ދޭންވީ ސިޔާސީ ލީޑަރުންގެ ތެރެއިން ރައްޔިތުންނަށް އޮޅުވާލާފައި ތިއްބެވި ބޭފުޅުންނަށް ކަމަށް އޭނާ ވިދާޅުވި އެވެ.\nމަޖިލިހުގެ ތެރޭގައި މިގޮތަށް ބަހުސް ހިނގަން ފެށީ ބޭންކް އޮފް މޯލްޑިވްސް (ބީއެމްއެލް) ގެ ޑެޕިއުޓީ ސީއީއޯ މުހަައްމަދު ޝަރީފް މާލިއްޔަތު ކޮމިޓީގައި ދޮގު ހެއްދެވި ކަމަށް ބުނެ، އޭނާގެ މައްސަލަ ވެސް ތަހުގީގުކޮށް ދިނުމަށް އެދި މަޖިލިހުން ފުލުހުންނަށް ސިޓީ ފޮނުވާފައި ވަނިކޮށެވެ. ޝަރީފް، މަޖިލިހުގައި ދޮގު ހެއްދެވި ކަމަށް ވިދާޅުވެ، އެކަމުގެ ކަންބޮޑުވުން މެމްބަރުން ވަނީ ފާޅު ކުރައްވައިފަ އެވެ.\nއެމްއެމްޕީއާރުސީ އާއި އެސްއޯއެފްގެ މުއާމަލާތްތަކާ ގުޅިގެން ފެންނަން ހުރި ރެކޯޑުތަކުގެ މައްޗަށް ޝަރީފް ދެއްކެވީ ތެދު ވާހަކަތަކެއް ކަމަށް ބުނެ، ބީއެމްއެލް އިން މިރޭ ވެސް ވަނީ ބަޔާނެއް ނެރެފަ އެވެ.\nމަޖިލިހުގެ މެމްބަރުންނަށް އިޝާރާތް ކުރައްވައި ސިޔާމް މިއަދު ވިދާޅުވީ އެކި ވަޒީފާގައި ތިއްބަވާ ބޭފުޅުންނާއި މުހިންމު މަގާމުތަކަށް ރައްޔިތުން ހޮއްވަވާފައި ތިއްބެވި ބޭފުޅުން ވެސް ދޮގު ހައްދަވާ ކަމަށެވެ. ދޮގު ހަދާ ނަމަ، ގައުމު ހަލާކުވެގެން ހިނގައިދާނެ ކަމަށް ވެސް ސިޔާމް ވިދާޅުވި އެވެ.\n"ދޮގަކީ މާތް ﷲ ހަރާމް ކުރައްވާފައިވާ ކަމެއް. ދޮގު ހަދާ މީހާ ވައްކަން ކުރާނެ. ދޮގު ހަދާ މީހާ ހަރާންކޯރު ވާނެ. ދޮގު ހަދާ މީހާ ރާ ބޯނެ،" ސިޔާމް ވިދާޅުވި އެވެ.\nއޭނާ ވަނީ އާދައިގެ ރައްޔިތުންނާ ދިމާލަށް ދޮގު ހަދާ ވާހަކަ މަޖިލިހުގެ މެމްބަރުން ނުދައްކަވައި ފުރަތަމަ ކަމަކަށް މެމްބަރުން އަމިއްލަ އަށް އިސްލާހުވެވަޑައިގަތުމަށް އިލްތިމާސް ކުރައްވައިފަ އެވެ. އަދި މެމްބަރުންނަކީ ރައްޔިތުންނަށް "ސާފުތާހިރު" ބައެއްގެ ގޮތުގައި ދެއްކެވުމަށް ވެސް އޭނާ އެދިވަޑައިގަތެވެ.\nމަޖިލިހުގައި ތިއްބަވަން ޖެހޭނީ ތެދުވެރި، އިހްލާސްތެރި މެމްބަރުން ކަމަށް ސިޔާމް ވިދާޅުވި އެވެ.\nއޭނާ ވިދާޅުވި ގޮތުގައި ގިނަ މެމްބަރުން މަޖިލިހަށް ހޮވިފައި ތިއްބެވީ ރައްޔިތުންގެ މަޖިލިހުގެ އިންތިހާބުގެ ދުވަސްވަރު ރައްޔިތުން ކައިރި އަށް ގޮސް އެކި ކަންކަން ކޮށްދޭނެ ކަމަށް ވިދާޅުވެ އެވެ. އެގޮތުން ވޯޓު ދީފި ނަމަ، "އިންޖީނު ދޯންޏެއް ދޭނެ" ކަމަށް ވިދާޅުވި މެމްބަރުން ތިއްބެވި ކަމަށް ސިޔާމް ވިދާޅުވި އެވެ.\nމީގެ އިތުރުން، ވޯޓަކާ ހަމައަށް ދިޔުމުން، ދެ މިލިއަން ރުފިޔާ ދީގެން، ފައިސާ ދިން މީހާގެ ކޮޅަށް މެމްބަރުން ވޯޓު ދެއްވާފައި ހުރި އިރު، އެ މައްސަލަތައް ބަލައި އަދަބު ނުދެވެނީ ކީއްވެތޯ ސިޔާމް ސުވާލު ކުރެއްވި އެވެ.\nސިޔާމް ވިދާޅުވީ މިދިޔަ 25 އަހަރު ދުވަހުގެ ތެރޭގައި ތައްޔާރު ކުރި 800 އޮޑިޓް ރިޕޯޓުގައި ވައްކަން ފިޔަވައި އިތުރު އެއްވެސް އެއްޗެއް ނެތް ކަމަށެވެ. އަދި 25 އަހަރުގެ ތެރޭގައި ވައްކަން ކުރި މީހުން ހޯދުމަށާއި އެމީހުން ރައްޔިތުންގެ ފައިސާ "ކާލައިގެން" ތިބި ކަމަށް އޭނާ ވިދާޅުވި އެވެ.\nސިޔާމް ވިދާޅުވީ 21 ވަނަ ގަރުނަށް ދިޔަ އިރު، ރަށް ރަށުގައި ބަނދަރު ނުހެދުމާއި ނަރުދަމާ ނޭޅުން ފަދަ އަސާސީ ހިދުމަތްތައް ރައްޔިތުންނަށް ނުދެވުމަކީ އެމީހުންނަށް ލިބޭނެ ބޮޑު ނިކަމެތި ކަމެއް ކަމަށެވެ.\nއިތުރު ލިޔުންތައް ސިޔާސީ ޕާޓީ ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަހުމަދު ސިޔާމް މުހައްމަދު (ދ. މީދޫ) އެމްޑީއޭ


އަރިއަތޮޅު ދެކުނުބުރީ ހަންޏާމީދޫ ކައުންސިލްގެ އިދާރާ\nބިދޭސީއަކު ގެނައިދޭނެ ފަރާތެއް ހޯދުން.\nމި އިދާރާއިން ކުރިޔަށް ގެންދާ، ކުނި ނައްތާލުމުގެ މަސައްކަތަށް، ބިދޭސީ (ބަންގްލާދޭޝް) މަސައްކަތު މީހަކު ގެނައިސްދޭނެ އޭޖެންސީއެއް ހޯދަން ބޭނުންވެއްޖެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން، 2019 އޭޕްރީލް 25 ވާ ބުރާސްފަތި ދުވަހުގެ 12:00އަށް ޕްރޮޕޯސަލް ހުށަހެޅުއްވުން އެދެމެވެ. ޕްރޮޕޯސަލް ހުށަހަޅުއްވާއިރު އޭޖެންސީގެ ރަޖިސްޓްރީގެ ކޮޕީއާއި ކުންފުނީގެ ޕްރޮފައިލެއް ހުށަހަޅުއްވަންވާނެއެވެ. މި އިދާރާއަށް ޙާޟިރުވެވެން ނެތްފަރާތްތަކުން، މި އިދާރާގެ hangnaameedhoocouncil@gmail.com މެއިލަށް ފޮނުވާ ޕްރޮޕޯސަލްތައްވެސް ބަލައި ގަނެވޭނެއެވެ.\n- ބިދޭސީ ރާއްޖެ ގެނައުމަށްޓަކައި އެކްޕޭޓް އޮންލައިން ސިސްޓަމުން ފޮނުވަންޖެހޭ އެންމެހާ ޑޮކިޔުމެންޓްތައް މި އިދާރާއަށް ފޮނުވައި ދިނުން.\n- ބިދޭސީ ރާއްޖެ ގެނައުމަށްޓަކައި އެކްޕޭޓް އޮންލައިން ސިސްޓަމުން ކުރަންޖެހޭ މަސައްކަތްތައް ކުރާނީ މި އިދާރާއިން.\n- ބިދޭސީ މީހާއަށް މި އިދާރާއިން ދިނުމަށް ހަމަޖެހިފައިވަނީ -180 ޑޮލަރާއި -/200 ޑޮލަރާއި ދެމެދުގެ މުސާރައެއް.\n- ބިދޭސީ މީހާ ރާއްޖެ އައުމުން މި އިދާރާއާ ހަމައަށް ފޮނުވެންދެން، އޭޖެންސީން ކޮށްދޭނެ ކަންކަން ޕްރޮޕޯސަލްގައި ހިމެނިފައި އޮންނަންވާނެ. (މިސާލަކަށް އޭޖެންސީގެ ޚަރަދުގައި އިންޝުއަރެންސް ކޮށްދިނުން، މެޑިކަލް ހައްދައި ދިނުން، ފުރަތަމަ ފަހަރުގެ ވިސާފީ ދައްކައި ދިނުން ކަހަލަ ކަންކަން ...)\nއިތުރު މަޢުލޫމާތު ސާފުކުރައްވަން އެދޭ ފަރާތްތަކުން މި އިދާރައިގެ ނަންބަރު: 6680633 ފޯނަށް ގުޅުއްވާ މަޢުލޫމާތު ހޯއްދެވުން އެދެމެވެ.\nސުންގަޑި: 25 އޭޕްރިލް 2019 0000\n- Number: 30 Iulan


Furahsaara Nukoh, Aniyaa Nukoh, Kuranvee Shukuru! - Vaguthu\n6 މަސް ކުރިން ( ނޮވެމްބަރު 30, 2019 )\nވޭސްޓް މެނޭޖްމެންޓް ކޯޕަރޭޝަން (ވެމްކޯ) ގެ މުވައްޒަފުންނަކީ ހީވާގި، ނަމޫނާ ބައެކެވެ. މާލެއާއި ރަށްރަށުގެ މަގުތައް ސާފުތާހިރުކޮށް ބެލެހެއްޓެނީ އެބޭފުޅުންގެ މިންނެތް ބުރަ މަސައްކަތުން ކަމީ އެއްވެސް ބަޔަކަށް އޮޅޭނެ ކަމެއް ނޫނެވެ. ވެމްކޯ އަކީ ކުޑަ ދުވަސްކޮޅެއްގެ ތެރޭގައި އެތައް ސަތޭކަ ދިވެހިންނަށް ވަޒީފާގެ ފުރުސަތު ހޯދައިދީފައިވާ ދިވެހިން އާއިލާތައް ފަޚުރުވެރިވާން ޖެހޭ ކުންފުންޏެކެވެ.\nކުނި އުކުމަކީ ނުވަތަ ތަންތަން ސާފުކުރުމަކީ އެއީ ހަޑި މަސައްކަތެއް ނޫނެވެ. ހަގީގަތަކީ އެއީ ވަރަށް ހިތްވަރެއް ނެތް ބަޔަކަށް ކުރެވޭނެ މަސައްކަތެއް ވެސް ނޫނެވެ. މީހާގެ ހުންނަ ކަންނެތް ކަމުން ދެ ފޫޓު ދުރުގައި ހުންނަ ޑަސްބިނަކަށް ތިމާ ބޯލާ ކޮފީ ދަޅު އަޅާނެހާ ހިތްވަރުވެސް ބައެއް މީހުންގެ ކިބައިގައި ނުހުންނަކަމީ ފެންނަމުންދާ ހަޤީޤަތެވެ. ޖެހުނުހާ ތަނަކަށް ކުނި އުކައި، މުޅި ރަށުތެރޭގައި ކުނި ގިނަ ކުރުމަކީ އަމިއްލަ ވަތަން ދެކެ ލޯބިވާ އެއްވެސް މީހަކު ކޮށްގެންވާނެ ކަމެއް ނޫނެވެ.\nގޭގައި އުކާލަން ޖެހޭ ކުނި ކޮތަޅު މިހާރު ވެމްކޯގެ މުވައްޒަފު އައިސް ގޭގެ ދޮރުގައި ޓަކި ޖަހާލީމަ، އެ މުވައްޒަފަކާ ހަވާލުކޮށްލީމަ، ކުނި އުކާލުމުގައި ތިމާގެ މަސްޢޫލިއްޔަތު ނިމުނީއެވެ. އެ ކުނި ކޮތަޅު ނައްތާލެވިގެން ދާނީ އެންމެ ރައްކާތެރި ކަމާއެކު ވެމްކޯގެ މުވައްޒަފުންގެ ބެލުމުގެ ދަށުންކަން ވެސް ދަންނަނީ މަދު ބައެކެވެ.\nރޭގަނޑުގެ ދަންވަރު ގަޑީގައި ވެމްކޯގެ ހީވާގި، ފިސާރި އަންހެން ކަނބަލުން މަގުމަތީގައި ހުންނަ ހުރިހާ ކުންޏެއް ކަހަލަ ގޮތަކަށް ނަގައި ސާފުކުރެއެވެ. ގޭތެރޭގައި ފިހިގަނޑުން ސާފުކޮށް، މޮއްޕު ޖަހާ އުސޫލުން މަގުމަތިވެސް މުޅިން ސާފުކޮށްލައެވެ.\nއަނެއްކާވެސް، އާ ދުވަހެކެވެ. މިއީ ވެމްކޯގެ މުވައްޒަފުންގެ ކޮންމެ ދުވަހުގެ މަސައްކަތެވެ. ވަރަށް ބުރަކޮށް އެމީހުން އެކުރަނީ ޤައުމީ މަސައްކަތެކެވެ.\nހިތާމަޔަކީ، މަދުން ނަމަވެސް އަޅުގަނޑުމެންގެ ތެރެއިން މަދުން ނަމަވެސް، "ހައިބަތު" ބޮޑުވެގެން ގޮސް، ފެންވަރު އޮޅޭ ހިސާބުގައި ތިބޭ ޖާހިލު ބަޔަކު އުޅޭ ކަމެވެ. ދަންނަވަން މިއުޅެނީ ވެމްކޯގެ މުވައްޒަފުންގެ މަސައްކަތަށް ހުރަސް އަޅައި، އެމީހުންނަށް ޖިސްމާނީ ގޮތުން އަނިޔާ ކުރާ މައްސަލަތަކުގެ ވާހަކައެވެ. އަމިއްލަ ފަސްގަނޑު ސާފުތާހިރުކޮށް ބޭއްވުމަކީ އެމީހުންގެ ވާޖިބެއް ކަމަށް ދެކިގެން ވެމްކޯގެ މުވައްޒަފުން ކުރާ މަސައްކަަތުގައި، އެމީހުން ދަށު ދަރަޖައިގެ ބައެއްގެ ގޮތަށް ހަދައި، އެމީހުންނާ ދިމާލަށް ބޭނުން އެއްޗެއް ގޮވައި، އެމީހުންނަށް ހަމަލާވެސް ދީފައި އެބަހުއްޓެވެ.\nއެގޮތުން، ދާދިފަހުން ވެސް ވަނީ އެފަދަ ހާދިސާއެއް ހިނގާފައެވެ. އެ ހާދިސާގައި ވެމްކޯ މުވައްޒަފަށް ހަމަލާ ދިން މީހާ ވަނީ ކުނި ކޮތަޅުން އޭނާގެ ބޮލުގައި ޖެހުމަށްފަހު އޭނާގެ ގައިގައިވެސް ޖަހާފައެވެ. މައްސަލައަކަށްވީ، ރަޖިސްޓްރީނުކޮށް ހުރި ގޭބިސީއެއްގެ މީހަކު ކުނިކޮތަޅެއް އުކައި ދިނުމަށް އެދުމުން އެކަމަށް ވެމްކޯގެ މުވައްޒަފު އިންކާރު ކުރުމެވެ. މުވައްޒަފުންނަށް އޮންނަ އިޚްތިޔާރުގެ ދަށުން އެއީ ކުރެވޭނެ ކަމެއް ނޫންކަން ވިސްނައިދޭން އުޅުމުން ވެސް ކުރީ އަނިޔާއެވެ.\nއެ ހާދިސާ އާއި ގުޅިގެން ވެމްކޯގެ މެނޭޖިން ޑިރެކްޓަރ އާދަމް މުހައްމަދު ވަނީ ވެމްކޯގެ މުވައްޒަފާއި ބައްދަލުކޮށް، އޭނާ ކުރަމުންދާ މަސައްކަތަށް ހިތްވަރު ދީފައެވެ. ވެމްކޯގެ އެމްޑީ ވިދާޅުވީ މުވައްޒަފު ކަންތައް ކޮށްފައި ވަނީ އެންމެ ރަނގަޅު ގޮތަށް ކަމަށާއި، ރަޖިސްޓްރީ ނުކުރާ އެއްވެސް ގޭބިސީ އަކުން ކުނި އުކުމަކީ އެކޯޕަރޭޝަނުން ކުރަން ޖެހޭ ކަމެއް ނޫން ކަމަށެވެ.\nމީގެ ދެ މަސްކުރިންވެސް ވަނީ ވެމްކޯގެ މުވައްޒަފަކަށް ހަމަލާދިން ވީޑިއޯއެއް އާއްމުވެފައެވެ. މީސް މީޑީއާގައި ދައުރުވި ވީޑިއޯ އަކުން ފެންނަ ގޮތުގައި އާއްމުންގެ މީހަކު ވަނީ މާލޭގެ މަގެއްގައި މަސައްކަތް ކުރަން ހުރި ވެމްކޯގެ މުވައްޒަފަކަށް ހަމަލާ ދީފައެވެ. އެސްލޯން ހޮޅިއެއް ބޭނުން ކޮށްގެން އެ މުވައްޒަފު ގައިގައި ތެޅި މީހާ ވަނީ ހަޑިހުތުރު ބަހުން އޭނާ އާއި ދިމާލަށް މުހާތަބުކޮށް، އޭނާއަށް އިންޒާރުވެސް ދީފައެވެ.\nނާތަހުޒީބު ބައެއް ދިވެހިންގެ ކުރިމަތީގައި ވެމްކޯ މުވައްޒަފުންނަށް ޤާނޫނެއްވެސް ނެތެވެ. ޤާނޫނަކީވެސް ތިމާ މީހާއެވެ. އެހެންވެގެން ނުވާނެއެވެ. ކުރަންވީ ޝުކުރެވެ. އެމީހުން ކުރާ މަސައްކަތަށް ދޭންވީ ހިތްވަރެވެ. ވެމްކޯގެ މުވައްޒަފުންނަކީ މިހާރުވެސް ކޮންމެ ދުވަހަކު 27000 އަށްވުރެ ގިނަ ގޭބީސީ އަށް ޙިދުމަތް ދެމުންދާ ބައެކެވެ. ތިމާ މީހާއަށް އެކަންކަން ކުރުމުގެ ޤާބިލުކަން ނެތް ކަންތައްތައް ކޮށްދޭތީ އެމީހުންނަށް ޝުކުރު އަދާކުރަން ޖެހެއެވެ. ވެމްކޯގެ މުވައްޒަފުންނަކީ މި ޤައުމުން ފެންނަން ހުރި ނަމޫނާ، ހިތްވަރުގަދަ ބައެކެވެ. އެމީހުންނަށްޓަކައި ޝުކުރުވެރިވާ ބައެއް ކަމުގައި ވަމާތޯއެވެ!\nވެމްކޯއިން ޑަސްބިން ކޮތަޅު ވިއްކަން ފަށައިފި\nގެއިން މުވައްޒަފަކު ނެރެލައިގެން އުޅެނީ ވަޒީފާގައި އުޅޭތީކީ ނޫން: ވެމްކޯ\nނޮވެމްބަރު 30, 2019 16:33\nވެމްކޯގެ މުވައްޒަފުންނަށް އައްސަރިބަހާ ސާބަސް. އެންމެންގެ އިޙްތިރާމް ބޭނުންވާ ބައެއް. އެ ބޭފުޅުން އެކަން ނުކުރައްވާނަމަ މުޅި މާލެ ކުނިވާނެ. ޔަޤީން. ކުރިންވެސް އެކަން ތަޖުރިބާ ކުރެވިފައިވޭ.\nނޮވެމްބަރު 30, 2019 19:02\nވެމްކޯ މީހުންއެކަނިތަ ރައްޔިތުންނައް ހިދްމަތް ދެނީ\nނޮވެމްބަރު 30, 2019 19:07\nވެމްކޯ މުވައްޒަފުންނަށް ފަށްފަށުން ސާބަސް\nއެކަމަކު މާލޭގެ މަގުތަށް ސާފުކުރިއަކަސް ރާއްޖެތެރޭ ރަށްރަށުގެ މަގުތަކެއް ވެމްކޯއިން ސާފެއް ނުކުރައޭ އެނގޭތޯ\nމިލިޔުމުގަ މާލެއާ ރަށްރަށު މަގުތައް ވެމްކޯއިން ސާފުކުރައޭ ލިޔުނީ ކީއްވޯ ވަރަށްބޮޑަށް ސުވާލުއުފެދޭ\nނޮވެމްބަރު 30, 2019 22:26\nވެމްކޯއަކީ ތަރައްގީގެ ނަމޫނާ ކުންފުންޏެއް .2008 ގެ ކުރިން ގޮނޑަށް އަޅަމުންގެންދިޔަ ކުނި ހުސްކުރުމަށް ޕަބްލިކް ވޯކްސް ގެ ވޭސްޓް މެނޭޖްމަންޓް އިން ކުރަމުނއައިސް 2008 ގަ އައި ސަރުކާރުން ވޭސްޓް މެނޭޖްމަންޓް އުވާލާ ފަހެދި ކުންފުނި ނަމުގަ އިންޑިޔާ ކަމުގަ ކަރުދާހު ކުންފުނި މަސައްކަތް ނުކޮށް މާލެ ކުނިގޮނަޑަކަށް ވިހަނދާން ހުރީ ކިތައްމީހުންބާ؟ސްކޫލްތަކުގާ ކިޔަވާނުދެވިގެން ކިތައްދުވަހު ސްކޫލް ބަންދުކުރަންޖެހުނު ހަނދާންހުރީ ކިތައްމީހުންބާ ؟މިއަދު މިއޮތް ވެމްކޯ އައިފަހުން ކުނި މެނޭޖް ކުރުމުގެ ހުރިހާކަމެއް އަވަސް ސްޕީޑް ގާކުރިޔަށް ދިއުމުން ދޭހަކޮށްދެނީ ވޭތިވެދިޔަ5އަހަރުގެ ސަރުކާރުގެ ގާބިލްކަން. ވެމްކޯ އަކީ ގައުމު ފަހުރުވެރިވާފަދަ ކުންފުންނެއް .\nޑިސެމްބަރު 1, 2019 20:49\nވެމްކޯ ގިނަ މުވައްޒަފުންނަކީ ވަރަށް ކަމަށް ކަމޭ ހިތައިގެނަ ވަރަށް ރަނގަޅަށް މަސައްކަތް ކުރާ ބައެއް ޙިދުމަތް ދިނުން ވަރަށް ރަނގަޅު. އެކަމު ބައެއް މީހުން ހީވާނީ ބޮޑުވެފަ ތިބޭހެން... ވަރަށް ހުތުރުކޮށް މުހާތަބުކުރުމުގެ އިތުރަށް ގޯތި ގެދޮރަށާއި މުދަލަށް ވެސް ގެއްލުން ދޭ.. 🤬🤬🤬\nޑިސެމްބަރު 2, 2019 22:19\nވެމްކޯ ގެ މުވައްޒަފުން ކޮށްދެއްވާ ހިދުމަތަށް ޝުކުރުވެރިވަން. ދިވެހިން ތެެރޭގައި މަދު ބަޔަކު ހިދުމަތުގެ އަގު ވަޒަން ނުކޮށް، ބަހުންނާއި އަމަލުން ފުރައްސާރަ ކުރަނީ އެމީހުންގެ ބޯދާ ވިސްނުމުގެ ސަބަބުން. އިރާދަ ކުރެއްވިއްޔާ، އަދި ކައިރި މުސްތަގުބަލެއްގައި އެމީހުންގެ ވެސް ވިސްނުން ބަދަލުވާނެ.


ކޮމިޝަނަރ އޮފް ޕޮލިސް ގެ ވާދައިގެ ތަށްޓަށް ކުޅޭ މިނިވަން ފަންސާސް ވޮލީ މުބާރާތް މިއަދު ފަށަނީ\nޕޮލިސް ކުލަބުން އިންތިޒާމުކޮށްގެން ކޮމިޝަނަރ އޮފް ޕޮލިސް ޙުސައިން ވަޙީދުގެ ވާދައިގެ ތަށްޓަށް ކުޅޭ މިނިވަން ފަންސާސް ވޮލީ މުބާރާތް މިއަދު ފެށުމަށް ހަމަޖައްސައިފިއެވެ.\nކޮންމެ އަހަރަކުވެސް ބާއްވަމުން އަންނަ މި މުބާރާތުގައި މިފަހަރު އަންހެން 02 ޓީމް އަދި ފިރިހެން 12 ޓީމް ބައިވެރިވާ މިމުބާރާތް ކުރިއަށް ގެންދާނީ އޮކްޓޯބަރ 11 ވަނަ ދުވަހުން ފެށިގެން އޮކްޓޯބަރ 21 ވަނަ ދުވަހުގެ ނިޔަލަށް ސޯޝަލް ސެންޓަރގެ އިންޑޯ ހޯލްގައެވެ.\nމި މުބާރާތުގައި ވާދަކުރާ ކޮންމެ ޓީމަކަށް ވެސް މޯލްޑިވްސް ޕޮލިސް ސަރވިސްގައި މަސައްކަތް ނުކުރާ ބޭރުކުޅުންތެރިއަކު ހިމެނުމުގެ ފުރުސަތުވަނީ ދީފައެވެ\nމި މުބާރާތުގެ ޗެމްޕިއަންކަން ވޭތުވެދިއަ އަހަރު ހޯދާފައި ވަނީ ޑިވިޝަނަލް އޮޕަރޭޝަންސް ކޮމާންޑްގެ ޓީމާ ވާދަކޮށް ސެންޓްރަލް އޮޕަރޭޝަންސް ކޮމާންޑްގެ ޓީމެވެ.\nމި މުބާރާތުގެ މެޗްތައް މާދަމާ ފެށުމަށް ހަމަޖެހިފައިވާއިރު އަންހެންބައިގެ މެޗަކާއި ފިރިހެން ބައިގެ 03 މެޗެއް ކުޅުމަށްވެސް ވަނީ ހަމަޖެހިފައެވެ. އަންހެން ބައިގެ މެޗްގައި ގައި ބައްދަލްކުރާނީ ސީ.އޯ.ސީ ވުމެންސް އާއި އެސް.އޯ ހާޓް ބީޓެވެ.\nފިރިހެން ބައިގެ ފުރަތަމަ މެޗްގައި ބައްދަލުކުރާނީ ސީ.އޯ.ސީ އާއި އެސް.އެސް.ޑީއެވެ. ދެވަނަ މެޗްގައި ބައްދަލްކުރާނީ ޑީ.އޯ.ސީ އާއި ކުލަބް އެފް.ސީ.ޕީ.ޑީއެވެ. ތިންވަނަ މެޗްގައި ބައްދަލްކުރާނީ ޕީ.ސީ.ޑީ އާއި އައި.ޑީ ކުލަބްއެވެ.